text:
 23.5.2008
 MT
 Il-Ġurnal Uffiċjali ta’ l-Unjoni Ewropea
 L 135/1
 It-testijiet oriġinali tan-NU/KEE biss għandhom effett legali skond il-liġi pubblika internazzjonali. L-istatus u data ta' dħul fis-seħħ ta' dan ir-Regolament għandhom jiġu ċċekkjati fl-aħħar verżjoni tad-dokument ta' status tan-NU/KEE TRANS/WP.29/343, li jinsab fuq: http://www.unece.org/trans/main/wp29/wp29wgs/wp29gen/wp29fdocstts.html.
 Regolament Nru 48 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta' vetturi fir-rigward ta' l-installazzjoni ta' dwal u tagħmir ta' sinjalar bid-dawl
 Addendum 47: Ir-Regolament Nru. 48
 Reviżjoni 4
 Is-Serje 04 ta’ emendi — Id-data tad-dħul fis-seħħ: il-11 ta’ Lulju 2008
 WERREJ
 REGOLAMENT
 1.
 L-ambitu
 2.
 Id-definizzjonijiet
 3.
 L-applikazzjoni għall-approvazzjoni
 4.
 L-approvazzjoni
 5.
 L-ispeċifikazzjonijiet ġenerali
 6.
 L-ispeċifikazzjonijiet individwali
 7.
 Il-modifiki għal u l-estensjonijiet ta’ l-approvazzjoni tat-tip ta’ vettura jew ta’ l-installazzjoni ta’ l-apparati tagħha tad-dawl u tas-sinjali bid-dawl
 8.
 Il-konformità tal-produzzjoni
 9.
 Il-pieni għal nuqqas ta’ konformità tal-produzzjoni
 10.
 Produzzjoni mwaqqfa għalkollox
 11.
 L-ismijiet u l-indirizzi tas-Servizzi Tekniċi responsabbli mit-twettiq tat-testijiet ta’ approvazzjoni, u tad-Dipartimenti Amminstrattivi
 12.
 Id-dispożizzjonijiet tranżitorji
 ANNESSI
 Anness 1 —
 Komunikazzjoni li tikkonċerna l-approvazzjoni jew ir-rifjut jew l-estensjoni jew l-irtirar ta’ approvazzjoni jew produzzjoni mwaqqfa għalkollox ta’ tip ta’ vettura rigward l-installazzjoni ta’ apparati tad-dawl u tas-sinjali bid-dawl, skond ir-Regolament Nru. 48
 Anness 2 —
 L-arranġamenti tal-marki ta’ approvazzjoni
 Anness 3 —
 Is-superfiċji tal-bozoz, l-assi u ċ-ċentru ta’ referenza, u l-angoli tal-viżbilità ġeometrika
 Anness 4 —
 Il-viżibilità ta’ bozza ħamra fuq quddiem u l-viżibilità ta’ bozza bajda fuq wara
 Anness 5 —
 L-istati tat-tagħbija li għandhom jitqiesu biex ikunu ddeterminati l-varjazzjonijiet fl-orjentazzjoni vertikali tal-bozza ta’ quddiem b’raġġ baxx
 Anness 6 —
 Il-kejl tal-varjazzjoni ta’ l-inklinazzjoni tar-raġġ baxx bħala funzjoni tat-tagħbija
 Anness 7 —
 Indikazzjoni ta’ l-inklinazzjoni ’l isfel tal-punt ta’ waqfien tal-bozza għaċ-ċpar fuq quddiem li tissemma fil- fil-paragrafu 6.2.6.1.1. ta’ dan ir-Regolament
 Anness 8 —
 Il-kontrolli ta’ l-apparati għall-invellar tal-bozoz ta’ quddiem li jissemmew fil-paragrafu 6.2.6.2.2. ta’ dan ir-Regolament
 Anness 9 —
 Il-kontroll tal-konformità tal-produzzjoni
 Anness 10 —
 Eżempji ta’ għażliet ta’ sorsi tad-dawl
 Anness 11 —
 Il-viżibilità ta’ l-immarkar biex jolqot l-għajn
 1. L-AMBITU
 Dan ir-Regolament japplika għall-vetturi tal-kategoriji M, N u għat-trejlers tagħhom (il-kategorija O) (1) rigward l-installazzjoni ta’ apparati tad-dawl u tas-sinjali bid-dawl.
 2. ID-DEFINIZZJONIJIET
 Għall-fini ta’ dan ir-Regolament:
 2.1. “Approvazzjoni ta’ vettura” tfisser l-approvazzjoni ta’ tip ta’ vettura rigward in-numru u l-mod ta’ installazzjoni ta’ l-apparati tad-dawl u tas-sinjali bid-dawl;
 “It-tip ta’ vettura rigward l-installazzjoni ta’ l-apparati tad-dawl u tas-sinjali bid-dawl” tfisser vetturi li ma jvarjawx fl-aspetti essenzjali li jissemmew fil-paragrafi 2.2.1. sa 2.2.4.
 Dawn li ġejjin ukoll jitqiesu li mhumiex “vetturi ta’ tip differenti”: vetturi li huma differenti fi ħdan it-tifsira tal-paragrafi 2.2.1. sa 2.2.4., imma mhux b’tali mod li jinvolvi bidla fit-tip, fin-numru, fl-ippożizzjonar u fil-viżibilità ġeometrika tal-bozoz u fl-inklinazzjoni tar-raġġ baxx provdut għat-tip ta’ vettura kkonċernat, u vetturi li fuqhom jitwaħħlu jew huma nieqsa bozoz fakultattivi:
 2.2.1. id-dimensjoni u s-sura esterna tal-vettura;
 2.2.2. in-numru u l-ippożizzjonar ta’ l-apparati;
 2.2.3. is-sistema ta’ l-invellar tal-bozoz ta’ quddiem;
 2.2.4. is-sistema tas-suspenxin.
 2.3. “Pjan trażversali” tfisser pjan vertikali perpendikulari għall-pjan medjan lonġitudinali tal-vettura;
 2.4. “Vettura mhux mgħobbija” tfisser vettura mingħajr sewwieq, ekwipaġġ, passiġġieri u tagħbija, imma bi provvista sħiħa ta’ fjuwil, bi stepni u bl-għodod li jinġarru s-soltu;
 2.5. “Vettura mgħobbija” tfisser vettura mgħobbija sal-massa massima teknikament permissibbli, kif iddikjarata mill-manifattur, li għandu wkoll jiffissa d-distribuzzjoni ta’ din il-massa bejn il-fusien skond il-metodu deskritt fl-Anness 5;
 “Apparat” tfisser element jew assemblaġġ ta’ elementi li jintuża biex titwettaq funzjoni waħda jew aktar;
 2.6.1. “Funzjoni tad-dawl” tfisser id-dawl li jarmi apparat sabiex iddawwal it-triq u l-oġġetti fid-direzzjoni tal-moviment tal-vettura;
 2.6.2. “Funzjoni tas-sinjali bid-dawl” tfisser id-dawl mormi jew rifless minn apparat sabiex jagħti lill-utenti l-oħra tat-triq informazzjoni viżiva dwar il-preżenza, l-identifikazzjoni u/jew il-bidla fil-moviment tal-vettura;
 “Bozza” tfisser apparat maħsub biex idawwal t-triq jew biex jitfa’ sinjal bid-dawl lil utenti oħra tat-triq. Il-bozoz tal-pjanċa tar-reġistrazzjoni ta’ wara u r-retro-rifletturi bl-istess mod għandhom jitqiesu bħala bozoz. Għall-fini ta’ dan ir-Regolament, pjanċi ta’ reġistrazzjoni ta’ wara li jitfgħu d-dawl u s-sistema tad-dawl tal-bieba ta’ servizz skond id-dispożizzjonjiet tar-Regolament Nru. 107 dwar il-vetturi tal-kategoriji M2 u M3 ma jitqiesux bħala bozoz;
 Is-sors tad-dawl (*)
 “Sors tad-dawl” tfisser element wieħed jew aktar għal radjazzjoni viżibbli, li jista’ jiġi assemblat b’kisi trasparenti wieħed jew aktar u b’bażi għal konnessjoni mekkanika u elettrika.
 Sors tad-dawl jista’ jkun magħmul ukoll mill-iżbokk estrem ta’ gwida għad-dawl, bħala parti minn sistema distribwita ta’ dawl jew ta’ sinjali bid-dawl li ma jkolliex lenti esterna inkorporata;
 2.7.1.1.1. “Sors sostitwibbli tad-dawl” tfisser sors tad-dawl li huwa maħsub biex jiddaħħal fi u jitneħħa mill-kontenitur ta’ l-apparat tiegħu mingħajr għodda;
 2.7.1.1.2. “Sors mhux sostitwibbli tad-dawl” tfisser sors tad-dawl li jista’ jiġi sostitwit biss billi jiġi sostitwit l-apparat li miegħu huwa mwaħħal dan is-sors tad-dawl;
 (a)
 f’każ ta’ modulu ta’ sors tad-dawl: sors tad-dawl li jista’ jiġi sostitwit biss billi jiġi sostitwit il-modulu tas-sors tad-dawl li miegħu huwa mwaħħal dan is-sors tad-dawl;
 (b)
 f’każ ta’ sistemi adattivi tad-dawl ta’ quddiem (AFS): sors tad-dawl li jista’ jiġi sostitwit biss bis-sostituzzjoni ta’ l-unità tad-dawl li magħha huwa mwaħħal dan is-sors tad-dawl;
 2.7.1.1.3. “Modulu tas-sors tad-dawl” tfisser parti ottika ta’ apparat li hija speċifika għal dak l-apparat, li fiha sors mhux sostitwibbli tad-dawl wieħed jew aktar, u tista’ titneħħa ml-apparat tagħha biss bl-użu ta’ għodda(għodod). Modulu ta’ sors tad-dawl huwa ddisinjat b’tali mod li tintuża(jintużaw) għodda(għodod) jew le, ma jista jiġi skambjat mekkanikament ma’ l-ebda sors sostitwibbli tad-dawl li jkun approvat;
 2.7.1.1.4. “Sors tad-dawl tal-filament” (bozza tal-filament) tfisser sors tad-dawl fejn l-element għar-radjazzjoni viżibbli jkun filament imsaħħan wieħed jew aktar li jipproduċi radjazzjoni termali;
 2.7.1.1.5. “Sors tad-dawl b’disċarġ tal-gass” tfisser sors tad-dawl fejn l-element għar-radjazzjoni viżibbli jkun ark ta’ disċarġ li jipproduċi elettro-luminixxenza/fluworexxenza;
 2.7.1.1.6. “Sors tad-dawl dajowd li jarmi d-dawl (LED)” tfisser sors tad-dawl fejn l-element għar-radjazzjoni viżibbli huwa twaħħila waħda jew aktar li jipproduċi luminexxenza/fluworexxenza ta’ injezzjoni;
 2.7.1.1.7. “Modulu tal-LED” tfisser modulu ta’ sors tad-dawl li bħala sorsi tad-dawl fih biss LEDs;
 “Ger ta’ kontroll ta’ sors tad-dawl elettroniku” tfisser komponent wieħed jew aktar bejn il-provvista u s-sors tad-dawl biex ikunu kkontrollati l-vultaġġ u/jew il-kurrent elettriku tas-sors tad-dawl;
 2.7.1.2.1. “Ballast” tfisser ger ta’ kontroll ta’ sors tad-dawl elettroniku bejn il-provvista u s-sors tad-dawl biex ikun stabbilizzat il-kurrent elettriku ta’ sors tad-dawl b’disċarġ tal-gass;
 2.7.1.2.2. “Apparat li jqabbad (ignitor)” tfisser ger ta’ kontroll ta’ sors tad-dawl elettroniku biex jistartja l-ark ta’ sors tad-dawl b’disċarġ tal-gass.
 2.7.1.3. “Kontroll ta’ intensitajiet varjabbli” tfisser l-apparat li awtomatikament jikkontrolla l-apparati tas-sinjali bid-dawl fuq wara li jipproduċu intensitajiet mûdwala varjabbli sabiex tkun żgurata l-perċezzjoni invarjabbli tas-sinjali tagħhom. Il-kontroll ta’ intensitajiet varjabbli huwa parti mill-bozza, jew parti mill-vettura, jew maqsum bejn l-imsemmija bozza u l-vettura.
 2.7.2. “Bozoz ekwivalenti” tfisser bozoz li jkollhom l-istess funzjoni u li jkunu awtorizzati fil-pajjiż fejn tkun irreġistrata l-vettura; bozoz ta’ din ix-xorta jista’ jkollhom karatteristiċi differenti minn dawk li ġew installati fuq il-vettura meta tkun approvata sakemm jissodisfaw ir-rekwiżiti ta’ dan ir-Regolament;
 2.7.3. “Bozoz indipendenti” tfisser apparati li jkollhom superfiċji li jdawlu separati (2), sorsi tad-dawl separati u bodis tal-bozoz separati;
 2.7.4. “Bozoz iggruppati” tfisser apparati li jkollhom superfiċji li jdawlu separati (2) u sorsi tad-dawl separati, imma li jkollhom bodi tal-bozza komuni;
 2.7.5. “Bozoz ikkombinati” tfisser apparati li jkollhom superfiċji li jdawlu separati (2), imma sors tad-dawl komuni u bodi tal-bozza komuni;
 2.7.6. “Bozoz reċiprokament inkorporati” tfisser apparati li jkollhom sorsi tad-dawl separati jew sors tad-dawl wieħed li jaħdmu f’kundizzjonijiet differenti (pereżempju, differenzi ottiċi, mekkaniċi, elettriċi), superfiċji li jdawlu totalment jew parzjalment komuni (2) u bodi tal-bozza komuni;
 2.7.7. “Bozza b’funzjoni waħda” tfisser parti minn apparat li twettaq funzjoni waħda li ddawwal jew li tagħmel sinjali bid-dawl;
 2.7.8. “Bozza li tista’ tinħeba” tfisser bozza li tista’ tinħeba parzjalment jew kompletament meta ma tkunx qed tintuża. Dan ir-riżultat jista’ jinkiseb permezz ta’ għata li jitneħħa, bl-ispostament tal-bozza jew bi kwalunkwe mezz xieraq ieħor. It-terminu “jinġibed ’il ġewwa (retractable)” jintuża b’mod aktar partikolari biex tkun deskritta bozza li tista’ tinħeba li l-ispostament tagħha jippermetti li din tiddaħħal fi ħdan il-qafas;
 2.7.9. “Bozza ta’ quddiem b’raġġ għas-sewqan (raġġ ewlieni)” tfisser il-bozza li tintuża biex tiddawwal it-triq tul distanza twila quddiem il-vettura;
 “Bozza ta’ quddiem b’raġġ għaddieni (raġġ baxx)” tfisser il-bozza li tintuża biex tiddawwal it-triq quddiem il-vettura mingħajr ma tgħammex l-għajnejn jew tikkawża skonfort lis-sewwieqa li jkunu ġejjin minn faċċata u lill-utenti l-oħra tat-triq;
 2.7.10.1. “Raġġ għaddieni ewlieni (raġġ baxx ewlieni)” tfisser ir-raġġ baxx prodott mingħajr il-kontribut ta’ l-apparat li jarmi r-raġġi infraħomor (IR) u/jew sorsi addizzjonali tad-dawl għal dawl għal-liwi.
 2.7.11. “Bozza li tindika d-direzzjoni” tfisser bozza li tintuża biex tindika lill-utenti l-oħra tat-triq li s-sewwieq biħsiebu jbiddel id-direzzjoni lejn il-lemin jew lejn ix-xellug;
 Bozza jew bozoz li tindika(jindikaw) id-direzzjoni jistgħu jintużaw ukoll skond id-dispożizzjonijiet tar-Regolament Nru. 97;
 2.7.12. “Bozza ta’ waqfien” tfisser bozza li tintuża biex ikun indikat lill-utenti l-oħra tat-triq li jinsabu fuq wara tal-vettura li l-moviment lonġitudinali tal-vettura qed ikun bilmod apposta;
 2.7.13. “Apparat li jdawwal il-pjanċa ta’ reġistrazzjoni ta’ wara” tfisser apparat li jintuża biex idawwal l-ispazju maħsub għall-pjanċa ta’ reġistrazzjoni ta’ wara; apparat ta’ din ix-xorta jista’ jikkonsisti f’diversi komponenti ottiċi;
 2.7.14. “Bozza b’pożizzjoni fuq quddiem” tfisser il-bozza li tintuża biex tindika l-preżenza u l-wisa’ tal-vettura meta wieħed jaraha minn quddiem;
 2.7.15. “Bozza b’pożizzjoni fuq wara” tfisser il-bozza li tintuża biex tindika l-preżenza u l-wisa’ tal-vettura meta wieħed jaraha minn wara;
 “Retro-riflettur” tfisser apparat li jintuża biex jindika l-preżenza ta’ vettura permezz tar-rifless tad-dawl li ġej minn sors tad-dawl li mhux konness mal-vettura, bl-osservatur ikun jinsab qrib is-sors.
 Għall-finijiet ta’ dan ir-Regolament, dawn li ġejjin ma jitqiesux bħala retro-rifletturi:
 2.7.16.1. pjanċi tan-numri retro-riflettenti;
 2.7.16.2. is-sinjali retro-riflettenti li jissemmew fl-ADR (Ftehim Ewropew dwar it-Trasport Internazzjonali bit-triq ta’ Merkanzija Perikoluża);
 2.7.16.3. pjanċi u sinjali retro-riflettenti oħra li jridu jintużaw biex ikun hemm konformità mar-rekwiżiti nazzjonali għall-użu rigward ċerti kategoriji ta’ vetturi jew ċerti metodi ta’ tħaddim;
 2.7.16.4. materjali retro-riflettenti li ġew approvati bħala ta’ Klassi D jew E skond ir-Regolament Nru. 104 u li jintużaw għal finijiet oħra skond ir-rekwiżiti nazzjonali, eż. reklamar.
 “Immarkar biex jolqot l-għajn” tfisser apparat maħsub biex iżid kemm il-vettura tolqot l-għajn, meta wieħed jaraha mill-ġenb jew minn wara, permezz tar-rifless tad-dawl li ġej minn sors tad-dawl li mhux konness mal-vettura, bl-osservatur ikun jinsab qrib is-sors;
 “Immarkar tad-dawra” tfisser immarkar għal kemm tolqot l-għajn maħsub biex jindika d-dimensjonijiet orizzontali u vertikali (it-tul, il-wisa’, l-għoli) ta’ vettura;
 2.7.17.1.1. “Immarkar sħiħ tad-dawra” tfisser immarkar tad-dawra li jindika l-kontorn tal-vettura permezz ta’ linja kontinwa;
 2.7.17.1.2. “Immarkar parzjali tad-dawra” tfisser immarkar tad-dawra li jindika d-dimensjoni orizzontali tal-vettura permezz ta’ linja kontinwa, u d-dimensjoni vertikali permezz billi jiġu mmarkati l-irkejjen ta’ fuq.
 2.7.17.2. “Immarkar b’linja” tfisser immarkar biex jolqot l-għajn maħsub biex jindika d-dimensjonijiet orizzontali (it-tul u l-wisa’) ta’ vettura permezz ta’ linja kontinwa.
 2.7.18. “Sinjal ta’ twissija f’każ ta’periklu” tfisser it-tħaddim fl-istess ħin tal-bozoz li jindikaw id-direzzjoni kollha ta’ vettura biex juru li l-vettura temporanjament hija ta’ periklu speċjali għall-utenti l-oħra tat-triq;
 2.7.19. “Bozza għaċ-ċpar fuq quddiem” tfisser bozza li tintuża biex ittejjeb l-illuminazzjoni tat-triq quddiem il-vettura f’każ ta’ ċpar jew kwalunkwe kundizzjoni simili ta’ viżibilità mnaqqsa;
 2.7.20. “Bozza għaċ-ċpar fuq wara” tfisser bozza li tintuża biex il-vettura ssir aktar viżibbli minn wara meta ċ-ċpar ikun sfiq;
 2.7.21. “Bozza tar-rivers” tfisser il-bożża li tintuża biex ddawwal ta’ wara tal-vettura u biex tavża lill-utenti l-oħra tat-triq li l-vettura qed tirriversja jew dalwaqt se tirriversja;
 2.7.22. “Il-bozza ta’ l-ipparkjar” tfisser bozza li tintuża biex tiġbed l-attenzjoni għall-preżenza ta’ vettura wieqfa f’żona bil-bini. F’ċirkostanzi ta’ din ix-xorta, tissostitwixxi l-bozoz b’pożizzjoni fuq quddiem u fuq wara;
 2.7.23. “Bozza li timmarka l-kontorn tat-tarf” tfisser il-bozza mwaħħla qrib it-tarf estrem ta’ barra u mill-aktar qrib possibli tal-parti ta’ fuq tal-vettura u maħsuba biex tindika b’mod ċar il-wisa’ totali tal-vettura. Għal ċerti vetturi u trejlers, din il-bozza hija maħsuba biex tikkomplimenta l-bozoz b’pożizzjoni fuq quddiem u fuq wara billi tiġbed attenzjoni partikolari għall-kobor tal-vettura;
 2.7.24. “Bozza li timmarka l-ġnub” tfisser bozza li tintuża biex tindika l-preżenza tal-vettura meta wieħed jaraha mill-ġenb;
 2.7.25. “Bozza tas-sewqan bi nhar” tfisser bozza li tiffaċċja f’direzzjoni ’l quddiem li tintuża biex tagħmel il-vettura viżibbli b’mod aktar faċli waqt is-sewqan bi nhar;
 2.7.26. “Bozza għall-irkejjen” tfisser bozza li tintuża biex tkun provduta illuminazzjoni supplementari tal-parti tat-triq li tinsab qrib ir-rokna ta’ quddiem tal-vettura fuq il-ġenb li ’l hemm se ddur il-vettura;
 2.7.27. “Fluss mûdwal oġġettiv” tfisser valur tad-disinn tal-fluss mûdwal ta’ sors sostitwibbli tad-dawl jew ta’ modulu ta’ sors tad-dawl sostitwibbli. Għandu jinkiseb, fi ħdan it-tolleranzi speċifikati, meta s-sors sostitwibbli tad-dawl jew il-modulu tas-sors tad-dawl sostitwibbli jingħata l-enerġija permezz tal-provvista ta’ enerġija bil-vultaġġ tat-test speċifikat, kif ġie indikat fil-folja tad-data tas-sors tad-dawl jew fl-ispeċifikazzjoni teknika kif ġiet ippreżentata mal-modulu tas-sors tad-dawl;
 “Sistema adattiva tad-dawl ta’ quddiem” (jew “AFS”) tfisser apparat tad-dawl approvat għat-tip skond ir-Regolament Nru. 123 li jipprovdi raġġi b’karatteristiċi differenti biex ikun hemm adattament awtomatiku għal kundizzjonijiet li jvarjaw ta’ l-użu tar-raġġ baxx (raġġ għaddieni) u, jekk ikun applikabbli, tar-raġġ ewlieni (ir-raġġ tas-sewqan);
 2.7.28.1. “Unità tad-dawl” tfisser komponent li jarmi d-dawl iddisinjat biex jipprovdi jew jikkontribwixxi għal funzjoni tad-dawl ta’ quddiem waħda jew aktar ipprovduta mill-AFS;
 2.7.28.2. “Unità ta’ installazzjoni” tfisser kisi (bodi tal-bozza) li fih unità waħda jew aktar tad-dawl;
 2.7.28.3. “Modalità tad-dawl” jew “modalità” tfisser l-istat ta’ funzjoni tad-dawl ta’ quddiem ipprovdut mill-AFS, kif ġie speċifikat mill-manifattur u maħsub biex jiġi adattat għall-kundizzjonijiet speċifiċi ta’ vettura u ta’ l-ambjent;
 2.7.28.4. “Kontroll tas-sistema” tfisser dik il-parti jew dawk il-partijiet ta’ l-AFS li tirċievi/jirċievu s-sinjali ta’ kontroll ta’ l-AFS mill-vettura u li tikkontrolla t-tħaddim ta’ l-unitajiet tad-dawl b’mod awtomatiku;
 2.7.28.5. “Sinjal ta’ kontroll ta’ l-AFS” (V, E, W, T) tfisser l-input lill-AFS skond il-paragrafu 6.22.7.4. ta’ dan ir-Regolament;
 2.7.28.6. “Stat newtrali” tfisser l-istat ta’ l-AFS meta tiġi prodotta modalità ddefinita tar-raġġ għaddieni tal-klassi C (“raġġ għaddieni bażiku”) jew tar-raġġ ewlieni, jekk ikun hemm, u ma japplika l-ebda sinjal ta’ kontroll ta’ l-AFS;
 2.8. “Superfiċje li titfa’ d-dawl” ta’ “apparat tad-dawl”, “apparat tas-sinjali bid-dawl” jew retro-riflettur tfisser is-superfiċje ta’ barra kollha jew parti minnha tal-materjal trasparenti kif iddikjarat fit-talba għall-approvazzjoni mill-manifattur ta’ l-apparat fid-disinn, ara l-Anness 3;
 “Superfiċje li ddawwal” (ara l-Anness 3);
 2.9.1. “Superfiċje li ddawwal ta’ apparat tad-dawl” (il-paragrafi 2.7.9., 2.7.10., 2.7.19., 2.7.21. u 2.7.26.) tfisser il-projezzjoni ortogonali tal-fetħa kollha tar-riflettur, jew fil-każ tal-bozoz ta’ quddiem b’riflettur ellissojdali tal-“lenti ta’ projezzjoni”, fuq pjan trażversali. Jekk l-apparat tad-dawl m’għandu l-ebda riflettur, għandha tiġi applikata d-definizzjoni tal-paragrafu 2.9.2. Jekk is-superfiċje li titfa’ d-dawl tal-bozza testendi fuq parti biss mill-fetħa kollha tar-riflettur, mela titqies biss il-projezzjoni ta’ dik il-parti.
 Fil-każ ta’ bozza ta’ quddiem b’raġġ baxx, is-superfiċje li ddawwal tkun limitata bit-traċċa apparenti tal-punt ta’ waqfien għal fuq il-lenti. Jekk ir-riflettur u l-lenti jkunu aġġustabbli b’mod relattiv għal xulxin, għandu jintuża l-aġġustament intermedju;
 F’każ li tiġi installata AFS:
 fejn funzjoni tad-dawl tiġi prodotta minn żewġ unitajiet tad-dawl jew aktar li jitħaddmu fl-istess ħin fuq naħa partikolari tal-vettura, is-superfiċji individwali li jdawlu, meħdua flimkien, jikkostititwixxu s-superfiċje li ddawwal li għandha titqies (pereżempu, fil-figura tal-paragrafu 6.22.4 t’aktar ’l isfel), is-superfiċji individwali li jdawlu ta’ l-unitajiet tad-dawl 8, 9 u 11, meqjusa flimkien u billi jitqies il-post rispett tagħhom, jikkostitwixxu s-superfiċje li ddawwal li għandha titqies għan-naħa leminija tal-vettura.
 2.9.2. “Superfiċje li ddawwal ta’ apparat tas-sinjali bid-dawl li mhux retro-riflettur” (il-paragrafi 2.7.11. sa 2.7.15., 2.7.18., 2.7.20. u 2.7.22. sa 2.7.25) tfisser il-projezzjoni ortogonali tal-bozza fi pjan perpendikulari għall-assi ta’ referenza tagħha u f’kuntatt mas-superfiċje li titfa’ d-dawl ta’ barra tal-bozza, b’din il-projezzjoni tkun limitata mit-truf ta’ l-iskrins li jinsabu f’dan il-pjan, b’kull wieħed jippermetti biss 98 fil-mija ta’ l-intensità mûdwala totali tad-dawl li tippersisti fid-direzzjoni ta’ l-assi ta’ referenza.
 Biex ikunu ddeterminati l-limiti t’isfel, ta’ fuq u dawk laterali tas-superfiċje li ddawwal, skrins bi truf orizzontali jew vertikali biss għandhom jintużaw biex tkun verifikata d-distanza sat-truf estremi tal-vettura u l-għoli ’l fuq mill-art.
 Għal applikazzjonijiet oħra tas-superfiċje li ddawwal, eż. id-distanza bejn iż-żewġ bozoz jew il-funzjonijiet, għandha tintuża s-sura tal-periferija ta’ din is-superfiċje li ddawwal. L-iskrins għandhom jibqgħu paralleli, imma għandhom jitħallew jintużaw orjentazzjonijiet oħra.
 Fil-każ ta’ apparat tas-sinjali bid-dawl, li s-superfiċje li ddawwal tiegħu tagħlaq jew totalment jew parzjalment is-superfiċje li ddawwal ta’ funzjoni oħra jew tagħlaq superfiċje mhux imdawla, is-superfiċje li ddawwal tista’ titqies bħala superfiċje li titfa’ d-dawl hija stess.
 2.9.3. “Superfiċje li ddawwal ta’ retro-riflettur” (il-paragrafu 2.7.16.) tfisser, kif ġie ddikjarat mill-applikant waqt il-proċedura ta’ approvazzjoni tal-komponenti għar-retro-rifletturi, il-projezzjoni ortogonali ta’ retro-riflettur fi pjan perpendikulari għall-assi ta’ referenza tiegħu u limitat mill-pjani ta’ biswit il-partijiet iddikjarati l-aktar ’il barra tas-sistema ottika tar-retro-rifletturi u parallela għal dak l-assi. Għall-finijiet tad-determinazzjoni tat-truf t’isfel, ta’ fuq u dawk laterali ta’ l-apparat, għandhom jitqiesu biss il-pjani orizzontali u vertikali.
 2.10. Is-“superfiċje apparenti” għal direzzjoni definita ta’ osservazzjoni tfisser, fuq it-talba tal-manifattur jew tar-rappreżentant tiegħu li ġie akkreditat b’mod xieraq, il-projezzjoni ortogonali ta’:
 jew il-limitu tas-superfiċje li ddawwal li ġiet ipprojettata fuq is-superfiċje ta’ barra tal-lenti (a-b);
 jew is-superfiċje li titfa’ d-dawl (c-d);
 fi pjan perpendikulari għad-direzzjoni ta’ osservazzjoni u tanġenzjali għall-aktar punt estern tal-lenti (ara l-Anness 3 għal dan ir-Regolament).
 Fil-każ ta’ apparat tas-sinjali bid-dawl li jipproduċi intensitajiet mûdwala varjabbli biss, għandha titqies is-superfiċje apparenti tiegħu li tista’ tkun varjabbli kif ġie speċifikat fil-paragrafu 2.7.1.3., fil-kundizzjonijiet kollha permessi mill-kontroll ta’ intensitajiet varjabbli, jekk ikun applikabbli.
 2.11. “Assi ta’ referenza” tfisser l-assi karatteristiku tal-bozza li ġie ddeterminat mill-manifattur (tal-bozza) biex jintuża bħala d-direzzjoni ta’ referenza (H = 0°, V = 0°) għal angoli ta’ kamp għal kejl fotometriku u biex tkun installata l-bozza fuq il-vettura;
 2.12. “Ċentru ta’ referenza” tfisser l-intersezzjoni ta’ l-assi ta’ referenza mas-superfiċje esterna li titfa’ d-dawl; jiġi speċifikat mill-manifattur tad-dawl;
 2.13. “Angoli ta’ viżibilità ġeometrika” tfisser l-angoli li jiddeterminaw il-kamp ta’ l-angolu solidu minimu fejn is-superfiċje apparenti tal-bozza trid tkun viżibbli. Dak il-kamp ta’ l-angolu solidu jiġi ddeterminat mis-segmenti ta’ l-isfera li ċ-ċentru tagħha jikkoinċidi maċ-ċentru ta’ referenza tal-bozza u l-ekwatur ikun parallel ma’ l-art. Dawn is-segmenti jiġu ddeterminati b’relazzjoni għall-assi ta’ referenza. L-angoli orizzontali ß jikkorrispondu għal-lonġitudini u l-angoli vertikali α għal-latitudni. Ma jrid ikun hemm l-ebda ostaklu fuq ġewwa ta’ l-angoli ta’ viżibilità ġeometrika għall-propagazzjoni tad-dawl minn kwalunkwe parti tas-superfiċje apparenti tal-bozza osservata mill-infinità.
 Jekk il-kejl jittieħed eqreb tal-bozza, id-direzzjoni ta’ osservazzjoni trid tiġi mċaqilqa b’mod parallel sabiex tinkiseb l-istess preċiżjoni.
 Fuq ġewwa ta’ l-angoli ta’ viżibilità ġeometrika, l-ostakli ma jitqiesux, jekk kienu diġà ppreżentati meta l-bozza kienet approvata għat-tip.
 Jekk, meta l-bozza tkun installata, kwalunkwe parti mis-superfiċje apparenti tal-bozza tkun moħbija minn kwalunkwe parti oħra tal-vettura, għandhom jiġu ppreżentati provi li l-parti tal-bozza li mhix moħbija mill-ostakli għadha tikkonforma mal-valuri fotometriċi provduti għall-approvazzjoni ta’ l-apparati bħala unità ottika (ara l-Anness 3 għal dan ir-Regolament). Minkejja dan, meta l-angolu vertikali ta’ viżibilità ġeometrika taħt l-orizzontali jista’ jitnaqqas għal 5° (bozza f’għoli ta’ inqas minn 750 mm ’il fuq mill-art), il-kamp fotometriku tal-kejl ta’ l-unità ottika installata jista’ jitnaqqas għal 5° taħt l-orizzontali.
 “Tarf estrem ta’ barra” fuq kull naħa tal-vettura, tfisser il-pjan parrallel għall-pjan medjan lonġitudinali tal-vettura u li jmiss it-tarf laterali ta’ barra tagħha, mingħajr ma titqies il-projezzjoni:
 2.14.1. tat-tajers qrib il-punt ta’ kuntatt tagħhom ma’ l-art, u tal-konnessjonjiet għall-apparat ta’ kejl tal-pressjoni tat-tajers;
 2.14.2. ta’ kwalunkwe apparat kontra ż-żliq immuntat fuq ir-roti;
 2.14.3. ta’ apparati biex tara b’mod indirett;
 2.14.4. tal-bozoz li jindikaw id-direzzjoni tal-ġnub, tal-bozoz li jimmarkaw il-kontorn tat-tarf, tal-bozoz b’pożizzjoni fuq quddiem u fuq wara, tal-bozoz ta’ l-ipparkjar, tar-retro-rifletturi u tal-bozoz li jimmarkaw il-ġnub.
 2.14.5. ta’ siġilli doganali mwaħħla mal-vettura, u ta’ l-apparati biex ikunu żgurati u protetti siġilli ta’ din ix-xorta.
 2.14.6. ta’ sistemi tad-dawl għall-bieba ta’ servizz fuq il-vetturi tal-kategoriji M2 u M3 kif ġie speċifikat fil-paragrafu 2.7.
 2.15. “Il-wisa' totali” tfisser id-distanza bejn iż-żewġ pjani vertikali li ġew iddefiniti fil-paragrafu 2.14. t’aktar ’il fuq;
 “Bozoz waħdanija u multipli”
 2.16.1. “Bozza waħdanija” tfisser:
 (a)
 apparat jew parti minn apparat li jkollu funzjoni ta’ dawl jew ta’ sinjali bid-dawl, sors tad-dawl waħda jew aktar u superfiċje apparenti waħda fid-direzzjoni ta’ l-assi ta’ referenza, li tista’ tkun superfiċje kontinwa jew magħmula minn żewġ partijiet distinti jew aktar, jew
 (b)
 kwalunkwe assemblaġġ ta’ żewġ bozoz indipendenti, kemm jekk ikunu identiċi u kemm jekk le, li jkollhom l-istess funzjoni, bit-tnejn ikunu approvati bħala bozza tat-tip “D” u installati sabiex:
 (i)
 il-projezzjoni tas-superfiċji apparenti tagħhom fid-direzzjoni ta’ l-assi ta’ referenza tokkupa inqas minn 60 fil-mija ta’ l-iżgħar figura kwadrilaterali li tiċċirkoskrivi l-projezzjonijiet tas-superfiċji apparenti msemmija fid-direzzjoni ta’ l-assi ta’ referenza, jew
 (ii)
 id-distanza bejn żewġ partijiet distinti biswit xulxin/tanġenzjali ma teċċedix il-15 mm meta mkejla b’mod perpendikulari għall-assi ta’ referenza, jew
 (b)
 kwalunkwe assemblaġġ ta’ żewġ retro-rifletturi indipendenti, kemm jekk ikunu identiċi u kemm jekk le, li ġie approvat separatament u ġie installat b’tali mod li:
 (i)
 il-projezzjoni tas-superfiċji apparenti tagħhom fid-direzzjoni ta’ l-assi ta’ referenza tokkupa mhux inqas minn 60 fil-mija ta’ l-iżgħar figura kwadrilaterali li tiċċirkoskrivi l-projezzjonijiet ta’ l-imsemmija superfiċji apparenti fid-direzzjoni ta’ l-assi ta’ referenza, jew
 (ii)
 id-distanza bejn żewġ partijiet distinti biswit xulxin/tanġenzjali ma teċċedix il-15 mm meta mkejla b’mod perpendikulari għall-assi ta’ referenza.
 2.16.2. “Żewġ bozoz” jew “numru biż-żewġ ta’ bozoz”, tfisser superfiċje waħda li titfa’ d-dawl fis-sura ta’ ċinga jew ta’ strixxa jekk ċinga jew strixxa ta’ din ix-xorta titqiegħed b’mod simmetriku b’relazzjoni għall-pjan medjan lonġitudinali tal-vettura, testendi fuq iż-żewġ naħat fi ħdan mill-inqas 0.4 m mit-tarf estrem ta’ barra tal-vettura, u mhix twila inqas minn 0.8 m; l-illuminazzjoni ta’ superfiċje ta’ din ix-xorta għandha tkun provduta minn mhux inqas minn żewġ sorsi tad-dawl li jitqiegħdu mill-aktar qrib possibbli tat-truf tagħha; is-superfiċje li titfa’ d-dawl tista’ tkun magħmula minn numru ta’ elementi ħdejn xulxin sakemm il-projezzjonijiet tad-diversi superfiċji individwali li jitfgħu d-dawl fuq pjan trażversali jokkupaw mhux inqas minn 60 fil-mija ta’ l-erja ta’ l-iċken rettangolu li jiċċirkoskrivi l-projezzjonijiet tas-superfiċji individwali li jitfgħu d-dawl imsemmija;
 2.17. “Distanza bejn żewġ bozoz” li jiffaċċjaw fl-istess direzzjoni tfisser l-iqsar distanza bejn iż-żewġ superfiċji apparenti fid-direzzjoni ta’ l-assi ta’ referenza. Fejn id-distanza bejn il-bozoz b’mod ċar tissodisfa r-rekwiżiti tar-Regolament, mhemmx għalfejn jiġu ddeterminati t-truf eżatti tas-superfiċji apparenti;
 2.18. “Tell-tale operattiv” tfisser sinjal viżiv jew tas-smigħ (jew kwalunkwe sinjal ekwivalenti) li jindika li apparat inxtegħel u qed jaħdem sew jew le;
 2.19. “Tell-tale b’ċirkwit magħluq” tfisser sinjal viżiv (jew kwalunkwe sinjal ekwivalenti) li jindika li apparat inxtegħel, imma li ma jindikax jekk hux qed jaħdem sew jew le;
 2.20. “Bozza fakultattiva” tfisser bozza, li l-installazzjoni tagħha titħalla għad-diskrezzjoni tal-manifattur;
 2.21. “Art” tfisser is-superfiċje li fuqha tinsab wieqfa l-vettura li għandha tkun sostanzjalment orizzontali;
 2.22. “Komponenti li jiċċaqilqu” tal-vettura tfisser dawk il-panils tal-bodi jew partijiet oħra tal-vettura li l-pożizzjoni(jiet) tagħhom tista’(jistgħu) titbiddel(jitbiddlu) billi jiġu inklinati, jiddawru jew jiġu mżerżqa mingħajr ma jintużaw għodod. Ma jinkludux kabini tas-sewwieqa tat-trakkijiet li jistgħu jiġu inklinati;
 2.23. “Pożizzjoni normali ta’ użu ta’ komponent li jiċċaqlaq” tfisser il-pożizzjoni(jiet) ta’ komponent li jiċċaqlaq li ġiet(ġew) speċifikata(i) mill-manifattur tal-vettura għall-kundizzjoni normali ta’ l-użu u għall-kundizzjoni ta’ l-ipparkjar tal-vettura;
 “Kundizzjoni normali ta’ l-użu ta’ vettura” tfisser:
 2.24.1. għal vettura bil-mutur, meta l-vettura tkun lesta biex tiċċaqlaq bil-magna ta’ propulsjoni tagħha qed taħdem u bil-komponenti li jiċċaqilqu tagħha fil-pożizzjoni(jiet) normali kif ġie ddefinit fil-paragrafu 2.23.;
 2.24.2. u għal trejler, meta t-trejler ikun konness ma’ vettura bil-mutur li tiġbed fil-kundizzjonijiet kif provdut fil-paragrafu 2.24.1. u bil-komponenti li jiċċaqilqu tiegħu jkunu f’pożizzjoni(jiet) normali kif ġie ddefinit fil-paragrafu 2.23.
 “Il-kundizzjoni ta’ l-ipparkjar ta’ vettura” tfisser:
 2.25.1. għal vettura bil-mutur, meta l-vettura tkun wieqfa u l-manga ta’ propulsjoni tagħha ma tkunx qed taħdem u l-komponenti li jiċċaqilqu tagħha jkunu fil-pożizzjoni(jiet) normali kif ġie ddefinit fil-paragrafu 2.23.;
 2.25.2. u għal trejler, meta t-trejler ikun konness ma’ vettura bil-mutur li tiġbed fil-kundizzjonijiet kif provdut fil-paragrafu 2.25.1. u l-komponenti li jiċċaqilqu tiegħu jkunu fil-pożizzjoni(jiet) normali kif ġie ddefinit fil-paragrafu 2.23.
 2.26. “Dawl għal-liwi” tfisser funzjoni ta’ dawl biex tkun provduta illuminazzjoni mtejba fil-liwi.
 “Par” tfisser is-sett ta’ bozoz ta’ l-istess funzjoni fuq in-naħa xellugija u fuq in-naħa leminija tal-vettura.
 2.27.1. “Par imqabbel” tfisser is-sett ta’ bozoz ta’ l-istess funzjoni fuq in-naħa xellugija u fuq in-naħ leminija tal-vettura, li, bħala par, jikkonforma mar-rekwiżiti fotometriċi.
 2.28. “Sinjal ta’ waqfien ta’ emerġenza” tfisser sinjal li jindika lill-utenti l-oħra tat-triq fuq wara tal-vettura li ġiet applikata forza b’saħħitha ta’ dewmien lill-vettura b’mod relattiv għall-kundizzjonijiet prevalenti fit-triq.
 3. L-APPLIKAZZJONI GĦALL-APPROVAZZJONI
 3.1. L-applikazzjoni għall-approvazzjoni ta’ tip ta’ vettura rigward l-installzzjoni ta’ l-apparati tad-dawl u tas-sinjali bid-dawl għandhom jitressqu mill-manifattur jew mir-rappreżentant tiegħu li ġie akkreditat b’mod xieraq.
 Għandha tkun akkumpanjata mid-dokumenti u mill-partikolaritajiet li ġejjin fi tliet kopji:
 3.2.1. deskrizzjoni tat-tip ta’ vettura rigward il-punti msemmija fil-paragrafi 2.2.1. sa 2.2.4. t’aktar ’il fuq, flimkien mar-restrizzjonjiet dwar it-tagħbija, b’mod partikolari t-tagħbija massima permissibbli fil-but;
 3.2.2. lista ta’ l-apparati provduti mill-manifattur għall-assemblaġġ tad-dawl u tas-sinjali bid-dawl. Il-lista tista’ tinkludi diversi tipi ta’ apparat għal kull operazzjoni. Kull tip irid ikun identifikat b’mod xieraq (komponent, marka ta’ approvazzjoni tat-tip, isem il-manifattur, eċċ.), minbarra dan rigward kull funzjoni, il-lista tista’ tinkludi l-annotazzjoni addizzjonali “jew apparati ekwivalenti”;
 3.2.3. disinn ta’ kif inhu mqassam l-apparat tad-dawl u tas-sinjali bid-dawl kollu, fejn tintwera l-pożizzjoni tad-diversi apparati fuq il-vettura;
 3.2.4. jekk ikun meħtieġ, sabiex tkun verifikata l-konformità tal-preskrizzjonijiet tar-Regolament preżenti, disinn(disinji) ta’ kif inhi mqassma kull lampa individwali fejn tintwera s-superfiċje li ddawwal kif ġiet iddefinita fil-paragrafu 2.9., is-superfiċje li titfa’ d-dawl kif ġiet iddefinita fil-pargrafu 2.8., l-assi ta’ referenza kif ġie ddefinit fil-paragrafu 2.11. u ċ-ċentru ta’ rerferenza kif ġie ddefinit fil-paragrafu 2.12. Din l-informazzjoni mhix meħtieġa fil-każ tal-bozza tal-pjanċa ta’ reġistrazzjoni ta’ wara (il-paragrafu 2.7.13.);
 3.2.5. l-applikazzjoni għandha tinkludi dikjarazzjoni tal-metodu li ntuża għad-definizzjoni tas-superfiċje apparenti (ara l-paragrafu 2.10.).
 fejn titwaħħal AFS fuq il-vettura, l-applikant għandu jippreżenta deskrizzjoni dettaljata li tipprovdi l-informazzjoni li ġejja:
 3.2.6.1. il-funzjonijiet u l-modalitajiet tad-dawl li għalihom ġiet approvata l-AFS;
 3.2.6.2. is-sinjali ta’ kontroll ta’ l-AFS relatati u l-karatteristiċi tekniċi tagħhom kif ġew iddefiniti skond l-Anness 10 għar-Regolament Nru. 123;
 3.2.6.3. id-dispożizzjonijiet li qed jiġu applikati biex il-funzjonijiet u l-modalitajiet tad-dawl ta’ quddiem jiġu adattati b’mod awtomatiku skond il-paragrafu 6.22.7.4. ta’ dan ir-Regolament;
 3.2.6.4. struzzjoni speċjali, jekk ikun hemm, għall-ispezzjoni tas-sorsi tad-dawl u għall-osservazzjoni viżiva tar-raġġ;
 3.2.6.5. id-dokumenti skond il-paragrafu 6.22.9.2. ta’ dan ir-Regolament;
 3.2.6.6. il-bozoz li ġew iggruppati jew ikkombinati ma’ jew reċiprokament inkorporati fl-AFS;
 3.2.6.7. l-unitajiet tad-dawl li huma ddisinjati sabiex ikunu konformi mar-rekwiżiti tal-paragrafu 6.22.5. ta’ dan ir-Regolament.
 3.3. Vettura mhux mgħobbija mgħammra b’sett komplut ta’ apparat tad-dawl u tas-sinjali bid-dawl, kif provdut fil-paragrafu 3.2.2. t’aktar ’il fuq, u rappreżentattiva tat-tip ta’ vettura li għandu jkun approvat għandha titressaq quddiem is-Servizz Tekniku responsabbli mit-twettiq tat-testijiet ta’ approvazzjoni.
 3.4. Id-dokument provdut fl-Anness 1 għal dan ir-Regolament għandu jkun mehmuż mad-dokumentazzjoni ta’ l-approvazzjoni tat-tip.
 4. L-APPROVA ZZJONI
 4.1. Jekk it-tip ta’ vettura mressaq għall-approvazzjoni skond dan ir-Regolament jissodisfa r-rekwiżiti tar-Regolament fejn għandhom x’jaqsmu l-apparati kollha li ġew speċifikati fil-lista, għandha tingħata l-approvazzjoni għal dak it-tip ta’ vettura.
 4.2. Għandu jiġi assenjat numru ta’ approvazzjoni lil kull tip approvat. L-ewwel żewġ numri tiegħu (bħalissa 04, li jikkorrispondu għas-serje 04 ta’ emendi) għandhom jindikaw is-serje ta’ emendi li jinkorporaw l-aktar emendi tekniċi ewlenija reċenti li saru lir-Regolament fi żmien il-ħruġ ta’ l-approvazzjoni. L-istess Parti Kontraenti m’għandhiex tassenja dan in-numru lil tip ieħor ta’ vettura jew lill-istess tip ta’ vettura mressaq b’apparat li mhux speċifikat fil-lista li tissemma fil-paragrafu 3.2.2. t’aktar ’il fuq, bla ħsara għad-dispożizzjonijiet tal-paragrafu 7. ta’ dan ir-Regolament.
 4.3. L-avviż ta’ approvazzjoni jew ta’ estensjoni jew ta’ rifjut ta’ approvazzjoni jew ta’ produzzjoni mwaqqfa għalkollox ta’ tip/parti ta’ vettura skond dan ir-Regolament għandu jkun ikkomunikat lill-Partijiet għall-Ftehim ta’ l-1958 li japplikaw dan ir-Regolament, permezz ta’ formola li tikkonforma mal-mudell fl-Anness 1 għal dan ir-Regolament.
 Ma’ kull vettura li tikkonforma mat-tip ta’ vettura approvat skond dan ir-Regolament, b’mod li jolqot l-għajn u f’post faċilment aċċessibbli li ġie speċifikat fuq il-formola ta’ l-approvazzjoni, għandha titwaħħal marka ta’ approvazzjoni internazzjonali li tikkonsisti fi:
 4.4.1. Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (3);
 4.4.2. In-numru ta’ dan ir-Regolament, segwit mill-ittra “R”, daxx u n-numru ta’ approvazzjoni fuq il-lemin taċ-ċirku provdut fil-paragrafu 4.4.1.
 4.5. Jekk il-vettura tikkonforma ma’ tip ta’ vettura approvat, skond wieħed jew aktar mir-Regolamenti annessi għall-Ftehim, fil-pajjiż li jkun ta l-approvazzjoni skond dan ir-Regolament, mhemmx għalfejn jiġi ripetut is-simbolu provdut fil-paragrafu 4.4.1., f’każ ta’ din ix-xorta, in-numri tar-Regolament u ta’ l-approvazzjoni u s-simboli addizzjonali tar-Regolamenti kollha li skond tagħhom ingħatat l-approvazzjoni fil-pajjiż li jkun ta l-approvazzjoni skond dan ir-Regolament għandhom jitqiegħdu f’kolonni vertikali fuq il-lemin tas-simbolu provdut fil-paragrafu 4.4.1.
 4.6. Il-marka ta’ approvazzjoni għandha tkun tista’ tinqara b’mod ċar u għandha tkun indelibbli.
 4.7. Il-marka ta’ approvazzjoni għandha titqiegħed qrib ta’ jew fuq il-pjanċa tad-data tal-vettura mwaħħla mill-manifattur.
 4.8. L-Anness 2 għal dan ir-Regolament jagħti eżempji ta’ arranġamenti ta’ marki ta’ approvazzjoni.
 5. L-ISPEĊIFIKAZZJONIJIET ĠENERALI
 5.1. L-apparat tad-dawl u tas-sinjali bid-dawl għandhom ikunu mwaħħla b’tali mod li f’kundizzjonijiet normali ta’ użu, kif iddefiniti fil-paragrafi 2.24., 2.24.1. u 2.24.2., u minkejja kwalunkwe vibrazzjoni li għaliha jistgħu jkunu soġġetti, iżommu l-karatteristiċi provduti f’dan ir-Regolament u jippermettu li l-vettura tikkonforma mar-rekwiżiti ta’ dan ir-Regolament. B’mod partikolari, m’għandux ikun possibbli li l-bozoz jkunu aġġustati ħażin b’mod involontarju.
 5.2. Il-bozoz li jdawlu, li ġew deskritti fil-paragrafi 2.7.9., 2.7.10. u 2.7.19., għandhom ikunu installati b’tali mod li l-aġġustament korrett ta’ l-orjentazzjoni tagħhom jista’ jitwettaq faċilment.
 5.3. Għall-apparati kollha tas-sinjali bid-dawl, inklużi dawk immuntati fuq il-panils tal-ġenb, l-assi ta’ referenza tal-bozza meta mwaħħla fuq il-vettura jrid ikun parallel għall-pjan tal-ġarr tal-vettura fit-triq; barra minn hekk, irid ikun perpendikulari għall-pjan medjan lonġitudinali tal-vettura fil-każ tar-retro-rifletturi tal-ġenb u tal-bozoz li jimmarkaw il-ġnub u parallel għal dak il-pjan fil-każ ta’ l-apparati tas-sinjali l-oħra kollha. F’kull direzzjoni, għandha titħalla tolleranza ta’ ± 3°. Barra minn hekk, irid ikun hemm konformità ma’ kwalunkwe struzzjoni speċifika rigward it-twaħħil li ġiet stabbilita mill-manifattur.
 5.4. Fin-nuqqas ta’ struzzjonijiet speċifiċi, l-għoli u l-orjentazzjoni tal-bozoz għandhom ikunu verifikati meta l-vettura ma tkunx mgħobbija u meta titqiegħed fuq superfiċje ċatta u orizzontali fil-kundizzjoni ddefinita fil-paragrafi 2.24., 2.24.1. u 2.24.2. u, fil-każ fejn tiġi installata AFS, bis-sistema fl-istat newtrali tagħha.
 Fin-nuqqas ta’ struzzjonijiet speċifiċi, il-bozoz li jikkostitwixxu par għandhom:
 5.5.1. jitwaħħlu fuq il-vettura b’mod simmetriku b’relazzjoni għall-pjan medjan lonġitudinali (din l-istima għandha tkun ibbażata fuq il-forma ġeometrika esterna tal-bozza u mhux fuq it-tarf tas-superfiċje li ddawwal li tissemma fil-paragrafu 2.9.);
 5.5.2. ikunu simmetriċi waħda għall-oħra b’relazzjoni għall-pjan medjan lonġitudinali, b’dan ir-rekwiżit ma jkunx validu rigward l-istruttura interna tal-bozza;
 5.5.3. jissodisfaw l-istess rekwiżiti kolorimetriċi; u jkollhom sostanzjalment karatteristiċi fotometriċi identiċi. Dan m’għandux japplika għal par imqabbel ta’ bozoz għaċ-ċpar fuq quddiem tal-Klassi F3.
 5.5.4. jkollhom sostanzjalment karatteristiċi fotometriċi identiċi.
 5.6. Fuq vetturi li s-sura esterna tagħhom tkun assimmetrika, ir-rekwiżiti t’aktar ’il fuq għandhom ikunu sodisfatti sakemm ikun possibbli.
 5.7. Bozoz iggruppati, ikkombinati jew reċiprokament inkorporati
 Il-bozoz jistgħu jkunu ggruppati, ikkombinati jew reċiprokament inkorporati waħda ma’ l-oħra sakemm ir-rekwiżiti kollha rigward il-kulur, il-pożizzjoni, l-orjentazzjoni, il-viżibilità ġeometrika, il-konnessjonijiet elettriċi u r-rekwiżiti l-oħra, jekk ikun hemm, jiġu sodisfatti.
 5.7.1.1. Madanakollu, fejn il-bozoz ta’ waqfien u l-bozoz li jindikaw id-direzzjoni jkunu ggruppati, kwalunkwe linja dritta orizzontali jew vertikali li tgħaddi mill-projezzjonjiet tas-superfiċji apparenti ta’ dawn il-funzjonijiet fuq pjan perpendikulari għall-assi ta’ referenza, m’għandux jaqsam aktar minn żewġ linji ta’ demarkazzjoni li jisseparaw żoni biswit xulxin ta’ kulur differenti.
 Fejn is-superfiċje apparenti ta’ bozza waħdanija hija magħmula minn żewġ partijiet distinti jew aktar, għandha tissodisfa r-rekwiżiti li ġejjin:
 5.7.2.1. Jew l-erja totali tal-projezzjoni tal-partijiet distinti fuq pjan tanġenzjali għas-superfiċje esterna tal-materjal trasparenti u perpendikulari għall-assi ta’ referenza għandha tokkupa mhux inqas minn 60 fil-mija ta’ l-iżgħar figura kwadrilaterali li tiċċirkoskrivi l-projezzjoni msemmija, jew id-distanza bejn żewġ partijiet distinti biswit xulxin/tanġenzjali m’għandiex teċċedi l-15mm meta mkejla b’mod perpendikulari għall-assi ta’ referenza.
 L-għoli massimu ’l fuq mill-art għandu jitkejjel mill-ogħla punt u l-għoli minimu mill-aktar punt baxx tas-superfiċje apparenti fid-direzzjoni ta’ l-assi ta’ referenza.
 Fil-każ ta’ bozza ta’ quddiem b’raġġ baxx, l-għoli minimu b’relazzjoni għall-art jitkejjel mill-aktar punt baxx ta’ l-iżbokk effettiv tas-sistema ottika (eż. riflettur, lenti, lenti ta’ projezzjoni) indipendenti mill-użu tagħha.
 Fejn l-għoli (massimu u minimu) ’il fuq mill-art b’mod ċar jissodisfa r-rekwiżiti tar-Regolament, mhemmx għalfejn jiġu ddeterminati t-truf eżatti ta’ kwalunkwe superfiċje.
 5.8.1. Il-pożizzjoni, rigward il-wisa’, se tkun iddeterminata minn dak it-tarf tas-superfiċje apparenti fid-direzzjoni ta’ l-assi ta’ referenza li hija l-aktar ’il bogħod mill-pjan medjan lonġitudinali tal-vettura b’referenza għall-wisa’ totali, u mit-truf ta’ ġewwa tas-superfiċje apparenti fid-direzzjoni ta’ l-assi ta’ referenza b’referenza għad-distanza bejn il-bozoz.
 Fejn il-pożizzjoni, rigward il-wisa’, b’mod ċar tissodisfa r-rekwiżiti tar-Regolament, mhemmx għalfejn jiġu ddeterminati t-truf eżatti ta’ kwalunkwe superfiċje.
 Fin-nuqqas ta’ struzzjonijiet speċifiċi, matul il-perjodu ta’ attivazzjoni tal-bozza, il-karatteristiċi fotometriċi (eż. l-intensità, il-kulur, is-superfiċje apparenti, eċċ.) ta’ bozza m’għandhomx ikunu varjati bi ħsieb.
 5.9.1. Il-bozoz li jindikaw id-direzzjoni, il-bozoz tas-sinjal ta’ twissija f’każ ta’ periklu mill-vettura, il-bozoz ambra li jimmarkaw il-ġnub li jikkonformaw mal-paragrafu 6.18.7. t’aktar ’l isfel, u s-sinjal ta’ waqfien ta’ emerġenza għandhom ikunu bozoz li jixegħlu u jitfu malajr.
 5.9.2. Il-karatteristiċi fotometriċi ta’ kwalunkwe bozza tista’ tvarja:
 (a)
 b’relazzjoni għad-dawl ambjentali;
 (b)
 bħala konsegwenza ta’ l-attivazzjoni ta’ bozoz oħrajn, jew
 (c)
 meta l-bozoz qed jintużaw biex jipprovdu funzjoni oħra ta’ dawl,
 sakemm kwalunkwe varjazzjoni fil-karatteristiċi fotometriċi tkun konformi mad-dispożizzjonijiet tekniċi għall-bozza kkonċernata.
 Bozza m’għandha titfa’ l-ebda dawl aħmar f’direzzjoni ’l quddiem, kif ġie ddefinit fil-paragrafu 2.7., li jista’ jagħti lok għal konfużjoni u bozza m’għandha titfa’ l-ebda dawl abjad f’direzzjoni lura, kif ġie ddefinit fil-paragrafu 2.7., li jista’ jagħti lok għal konfużjoni, ħlief mill-bozza tar-rivers. L-apparati tad-dawl imwaħħla għad-dawl intern tal-vettura m’għandhomx jitqiesu. F’każ ta’ dubju, dan ir-rekwiżit għandu jkun ivverifikat kif ġej:
 5.10.1. Għall-viżibilità tad-dawl aħmar lejn il-parti ta’ quddiem ta’ vettura, bl-eċċezzjoni ta’ bozza ħamra li timmarka l-ġnub fuq waranett, ma jrid ikun hemm l-ebda viżibilità diretta tas-superfiċje apparenti ta’ bozza ħamra jekk qed jaraha osservatur li qed jiċċaqlaq fi ħdan iż-Żona 1 kif ġie speċifikat fl-Anness 4.
 5.10.2. Għall-viżibilità ta’ dawl abjad lejn il-parti ta’ wara tal-vettura, ħlief għall-immarkar abjad biex jolqot l-għajn imwaħħal fuq il-vettura, ma jrid ikun hemm l-ebda viżibilità diretta tas-superfiċje apparenti ta’ bozza bajda jekk qed jaraha osservatur li qed jiċċaqlaq fi ħdan iż-Żona 2 fi pjan trażversali li jinsab 25 m wara l-vettura (ara l-Anness 4);
 Fil-pjani rispettivi tagħhom, iż-żoni 1 u 2 esplorati minn għajn l-osservatur huma limitati:
 5.10.3.1. fl-għoli, minn żewġ pjani orizzontali rispettivament 1 m u 2,2 m’il fuq mill-art;
 5.10.3.2. fil-wisa’, minn żewġ pjani vertikali li, ’il quddiem u lura rispettivament jiffurmaw angolu ta’ 15° ’il barra mill-pjan mejdan lonġitudinali tal-vettura, jgħaddu mill-punt jew mill-punti ta’ kuntatt ta’ pjani vertikali paralleli għall-pjan medjan lonġitudinali tal-vettura li jillimita l-wisa’ totali tal-vettura; jekk hemm diversi punti ta’ kuntatt, dak li qiegħed quddiemnett għandu jikkorrispondi għall-pjan ’il quddiem u dawk li qiegħed fuq waranett għall-pjan lura.
 5.11. Il-konnessjonjiet elettriċi jridu jkunu tali li l-bozoz b’pożizzjoni fuq quddiem u fuq wara, il-bozoz li jimmarkaw il-kontorn tat-tarf, jekk hemm, il-bozoz li jimmarkaw il-ġnub, jekk hemm, u l-bozza tal-pjanċa ta’ reġistrazzjoni ta’ wara jistgħu jinxtegħlu u jintfew fl-istess ħin biss. Din il-kundizzjoni ma tapplikax meta jintużaw il-bozoz b’pożizzjoni fuq quddiem u fuq wara, kif ukoll il-bozoz li jimmarkaw il-ġnub meta kkombinati jew reċiprokament inkorporati mal-bozoz imsemmija, bħala bozoz ta’ l-ipparkjar u meta l-bozoz li jimmarkaw il-ġnub jitħallew jixgħelu u jitfu malajr.
 5.12. Il-konnessjonijiet elettriċi jridu jkunu tali li l-bozoz ta’ quddiem b’raġġ ewlieni u b’raġġ baxx u l-bozoz għaċ-ċpar fuq quddiem ma jistgħux jinxtegħlu ħlief jekk il-bozoz li jissemmew fil-paragrafu 5.11. ma jinxtegħlux ukoll. Dan ir-rekwiżit m’għandux japplika, madanakollu, għall-bozoz ta’ quddiem b’raġġ ewlieni jew b’raġġ baxx meta t-twissijiet mûdwala tagħhom jikkonsistu fid-dawl intermittenti f’intervalli qosra tal-bozza ta’ quddiem b’raġġ ewlieni jew fid-dawl intermittenti f’intervalli qosra tal-bozoz ta’ quddiem b’raġġ baxx jew fid-dawl alternat f’intervalli qosra tal-bozoz ta’ quddiem b’raġġ ewlieni u b’raġġ baxx.
 5.13. It-tell-tale
 Fejn dan ir-Regolament jipprovdi għal tell-tale b’ċirkwit magħluq, dan jista’ jkun sostitwit minn tell-tale“operattiv”.
 5.14. Bozoz li jistgħu jinħbew
 5.14.1. Il-ħabi tal-bozoz għandu jkun ipprojbit, ħlief għall-bozoz ta’ quddiem b’raġġ ewlieni, għall-bozoz ta’ quddiem b’raġġ baxx u għall-bozoz għaċ-ċpar fuq quddiem, li jistgħu jinħbew meta ma jkunux qed jintużaw.
 5.14.2. Fil-każ ta’ kwalunkwe ħsara li taffetwa l-ħidma ta’ l-apparat(i) moħbi(ja), il-bozoz għandhom jibqgħu fil-pożizzjoni ta’ l-użu, jekk diġà qed jintużaw, jew għandhom ikunu jistgħu jiġu mċaqilqa fil-pożizzjoni ta’ l-użu mingħajr l-għajnuna ta’ l-għodod.
 5.14.3. Irid ikun possibbli li l-bozoz jiġu mċaqilqa fil-pożizzjoni ta’ l-użu u li jinxtegħlu permezz ta’ kontroll wieħed, mingħajr ma tkun eskluża l-possibbiltà li jiġu mċaqilqa fil-pożizzjoni ta’ l-użu mingħajr ma jinxtegħlu. Madanakollu, fil-każ ta’ bozoz ta’ quddiem b’raġġ ewlieni u b’raġġ baxx iggruppati, il-kontroll li jissemma hawn fuq huwa meħtieġ biss li jattiva l-bozoz ta’ quddiem b’raġġ baxx.
 5.14.4. Ma jridx ikun possibbli, li b’mod deliberat, mis-sit tas-sewwieq, jitwaqqaf il-moviment tal-bozoz mixgħula qabel ma jilħqu l-pożizzjoni ta’ l-użu. Jekk ikun hemm periklu li l-moviment tal-bozoz jgħammex għajnejn l-utenti l-oħra tat-triq, jistgħu jixegħlu biss meta jilħqu l-pożizzjoni ta’ l-użu tagħhom.
 5.14.5. Meta l-apparat ta’ ħabi jkollu temperatura ta’ –30 °C sa +50 °C, il-bozoz ta’ quddiem iridu jkunu jistgħu jilħqu l-pożizzjoni ta’ l-użu fi ħdan tliet sekondi mit-tħaddim inizjali tal-kontroll.
 5.15. Il-kuluri tad-dawl li jitfgħu l-bozoz huma dawn li ġejjin:
 bozza ta’ quddiem b’raġġ ewlieni:
 abjad
 bozza ta’ quddiem b’raġġ baxx:
 abjad
 bozza għaċ-ċpar fuq quddiem:
 abjad jew isfar selettiv
 bozz tar-rivers:
 abjad
 bozza li tindika d-direzzjoni:
 ambra
 sinjal ta’ twissija f’każ ta’ periklu:
 ambra
 bozza ta’ waqfien:
 aħmar
 sinjal ta’ waqfien ta’ emerġenza:
 ambra jew aħmar
 bozza tal-pjanċa ta’ reġistrazzjoni ta’ wara:
 abjad
 bozza b’pożizzjoni fuq quddiem:
 abjad
 bozza b’pożizzjoni fuq wara:
 aħmar
 bozza għaċ-ċpar fuq wara:
 aħmar
 bozza ta’ l-ipparkjar:
 abjad fuq quddiem, aħmar fuq wara, ambra jekk inkorporata reċiprokament fil-bozoz li jindikaw id-direzzjoni tal-ġenb jew fil-bozoz li jimmarkaw il-ġnub.
 bozza li timmarka l-ġnub:
 ambra; madanakollu l-bozza li timmarka l-ġnub fuq waranett tista’ tkun ħamra jekk tkun iggruppata jew ikkombinata jew reċiprokament inkorporata mal-bozza b’pożizzjoni fuq wara, mal-bozza li timmarka l-kontorn tat-tarf ta’ wara, mal-bozza għaċ-ċpar fuq wara, mal-bozza ta’ waqfien jew tkun iggruppata jew ikollha parti mis-superfiċje li titfa’ d-dawl komuni mar-retro-riflettur ta’ wara.
 bozza li timmarka l-kontorn tat-tarf:
 abjad fuq quddiem, aħmar fuq wara
 bozza tas-sewqan bi nhar:
 abjad
 retro-riflettur ta’ wara, mhux trijangolari:
 aħmar
 retro-riflettur ta’ wara, trijangolari:
 aħmar
 retro-riflettur ta’ quddiem mhux trijangolari:
 identiku għad-dawl inċidentali (4)
 retro-riflettur tal-ġenb mhux trijangolari:
 ambra; madanakollu ir-retro-rifletur tal-ġenb ta’ waranett jista’ jkun aħmar jekk ikun iggruppat jew ikollu parti mis-superfiċje li titfa’ d-dawl komuni mal-bozza b’pożizzjoni fuq wara, għall-bozza li timmarka l-kontorn tat-tarf ta’ wara, għall-bozza għaċ-ċpar fuq wara, għall-bozza ta’ waqfien, għall-bozza ħamra li timmarka l-ġnub fuq waranett jew ir-retro-riflettur ta’ wara, mhux trijangolari.
 bozza għall-irkejjen:
 abjad
 immarkar biex jolqot l-għajn:
 abjad jew isfar fuq il-ġenb;
 aħmar jew isfar fuq wara (5)
 sistemi adattivi ta’ dawl ta’ quddiem (AFS):
 abjad
 In-numru ta’ bozoz
 5.16.1. In-numru ta’ bozoz immuntati fuq il-vettura għandu jkun daqs in-numru indikat fl-ispeċifikazzjonijiet individwali ta’ dan ir-Regolament.
 5.17. Fuq komponenti li jiċċaqilqu tista’ tiġi installata kwalunkwe bozza sakemm il-kundizzjonijiet speċifikati fil-paragrafi 5.18., 5.19. u 5.20. jiġu sodisfatti.
 Il-bozoz b’pożizzjoni fuq wara, l-indikaturi tad-direzzjoni ta’ wara u r-retro-rifletturi ta’ wara, trijangolari kif ukoll mhux trijangolari, jistgħu jiġu installati fuq komponenti li jiċċaqilqu biss:
 5.18.1. jekk fil-pożizzjonijiet fissi kollha tal-komponenti li jiċċaqilqu, il-bozoz fuq il-komponenti li jiċċaqilqu jissodisfaw ir-rekwiżiti ta’ pożizzjoni, ta’ viżibilità ġeometrika u fotometriċi kollha għal dawk il-bozoz. Jekk il-funzjonijiet t’hawn fuq jinkisbu b’assemblaġġ ta’ żewġ bozoz immarkati “D” (ara l-paragrafu 2.16.1.) waħda biss minn dawn il-bozoz jeħtieġ li tissodisfa r-rekwiżiti li ssemmew hawn fuq;
 jew
 5.18.2. fejn jitwaħħlu u jiġu attivati bozoz addizzjonali għall-funzjonijiet li ssemmew aktar ’il fuq, meta l-komponent li jiċċaqlaq ikun fi kwalunkwe pożizzjoni fissa miftuħa, sakemm dawn il-bozoz addizzjonali jissodisfaw ir-rekwiżiti ta’ pożizzjoni, ta’ viżibilità ġeometrika u fotometriċi kollha applikabbli għall-bozoz installati fuq il-komponent li jiċċaqlaq.
 5.19. Meta l-komponenti li jiċċaqilqu jkunu f’pożizzjoni li mhix “pożizzjoni normali ta’ użu”, l-apparati installati fuqhom m’għandhomx jikkawżaw skonfort mhux xieraq lill-utenti tat-triq.
 5.20. Meta fuq komponent li jiċċaqlaq tiġi installata bozza u l-komponent li jiċċaqlaq ikun fil-“pożizzjoni(jiet) normali ta’ l-użu”, il-bozza trid dejjem tirritorna għall-pożizzjoni(jiet) speċifikati mill-manifattur skond dan ir-Regolament. Fil-każ ta’ bozoz ta’ quddiem b’raġġ baxx u bozoz għaċ-ċpar fuq quddiem, dan ir-rekwiżit għandu jitqies li kien sodisfatt jekk, meta l-komponenti li jiċċaqilqu jiġu mċaqilqa u rritornati għall-pożizzjoni normali għal 10 darbiet, l-ebda valur ta’ l-inklinazzjoni angolari ta’ dawn il-bozoz, relattiv għall-appoġġ tiegħu, imkejjel wara kull operazzjoni tal-komponent li jiċċaqlaq, ma jvarja b’aktar minn 0,15 fil-mija mill-medja ta’ l-10 valuri mkejla. Jekk dan il-valur jinqabeż, kull limitu speċifikat fil-paragrafu 6.2.6.1.1. imbagħad għandu jkun immodifikat minn dan l-eċċess sabiex titnaqqas il-firxa permessa ta’ l-inklinazzjonijiet meta tkun ikkontrollata l-vettura skond l-Anness 6.
 Is-superfiċje apparenti fid-direzzjoni ta’ l-assi ta’ referenza tal-bozoz b’pożizzjoni fuq quddiem u fuq wara, tal-bozoz li jindikaw id-direzzjoni fuq quddiem u fuq wara u tar-retro-rifletturi m’għandiex tkun moħbija għal aktar minn 50 fil-mija minn kwalunkwe komponent li jiċċaqlaq, b’apparat tas-sinjali bid-dawl installat fuqu jew mingħajr ma jkun installat, fi kwalunkwe pożizzjoni ffissata differenti mill-“pożizzjoni normali ta’ l-użu”.
 Jekk ir-rekwiżit t’hawn fuq mhux prattikabbli:
 5.21.1. bozoz addizzjonali li jissodisfaw ir-rekwiżiti ta’ pożizzjoni, ta’ viżibilità ġeometrika u fotometriċi kollha għall-bozoz li ġew indikati aktar ’il fuq għandhom ikunu attivati meta s-superfiċje apparenti fid-direzzjoni ta’ l-assi ta’ referenza ta’ dawn il-bozoz tkun aktar minn 50 fil-mija moħbija mill-komponent li jiċċaqlaq;
 jew
 5.21.2. rimarka fil-formola ta’ komunikazzjoni (il-punt 10.1. ta’ l-Anness 1) għandha tinforma lill-Amministrazzjonijiet l-oħra li aktar minn 50 fil-mija tas-superfiċje apparenti fid-direzzjoni ta’ l-assi ta’ referenza jista’ jkun moħbi mill-komponenti li jiċċaqilqu;
 u
 avviż fil-vettura għandha jinforma lill-utent li f’ċerta(i) pożizzjoni(jiet) tal-komponenti li jiċċaqilqu, utenti oħra tat-triq għandhom ikunu mwissija bil-preżenza tal-vettura fit-triq; pereżempju, permezz ta’ trijangolu ta’ twissija jew apparati oħra skond ir-rekwiżiti nazzjonali għall-użu fit-triq.
 5.21.3. Il-paragrafu 5.21.2. ma japplikax għar-retro-rifletturi.
 5.22. Bl-eċċezzjoni tar-retro-rifletturi, bozza anki jekk ikollha fuqu marka ta’ approvazzjoni titqies li ma tkunx preżenti meta ma tkunx tista’ titħaddem bl-installazzjoni biss ta’ sors tad-dawl.
 5.23. Il-bozoz għandhom jitwaħħlu fuq vettura b’tali mod li s-sors tad-dawl jista’ jiġi sostitwit b’mod korrett skond l-istruzzjonijiet tal-manifattur tal-vettura mingħajr ma jintużaw għodod speċjali, ħlief dawk provduti mal-vettura mill-manifattur. Dan ir-rekwiżit ma japplikax għal:
 (a)
 apparati approvati b’sors mhux sostiwibbli tad-dawl;
 (b)
 apparati approvati b’sorsi tad-dawl skond ir-Regolament Nru. 99.
 5.24. Tkun permessa kwalunkwe sostituzzjoni temporanja ta’ sikurezza tal-funzjoni tas-sinjali bid-dawl ta’ bozza b’pożizzjoni fuq wara, sakemm il-funzjoni sostitutiva f’każ ta’ ħsara tkun simili fil-kulur, fl-intensità u fil-pożizzjoni ewlenin għall-funzjoni li waqfet taħdem u sakemm l-apparat sostitutiv jibqa’ operattiv fil-funzjoni ta’ sikurezza oriġinali tiegħu. Waqt is-sostituzzjoni, tell-tale fuq id-daxxbord (ara l-paragrafu 2.18. ta’ dan ir-Regolament) għandu jindika li kien hemm sostituzzjoni temporanja u li hemm ħtieġa għal tiswija.
 5.25. Fejn titwaħħal AFS, għandha titqies bħala ekwivalenti għal par ta’ bozoz ta’ quddiem b’raġġ baxx u, jekk tipprovdi funzjoni(jiet) ta’ raġġ ewlieni, għandha titqies bħala ekwivalenti għal par ta’ bozoz ta’ quddiem b’raġġ ewlieni.
 5.26. Huma permessi bozoz li jindikaw id-direzzjoni fuq wara, bozoz b’pożizzjoni fuq wara, bozoz ta’ waqfien (ħlief il-bozoz ta’ waqfien tal-kategorija S4) u bozoz għaċ-ċpar fuq wara b’kontroll ta’ intensitajiet mûdwala varjabbli, li jirreaġixxu fl-istess ħin għal mill-inqas waħda mill-influwenzi esterni li ġejjin: dawl ambjentali, ċpar, silġ, ilma, sprej, sħab ta’ trab, kontaminzzjoni tas-superfiċje li tarmi d-dawl, sakemm ir-relazzjoni ta’ l-intensitajiet preskritta tagħhom tinżamm matul it-tranżizzjonijiet ta’ varjazzjoni kollha. Matul tranżizzjoni m’għandha tkun osservata l-ebda varjazzjoni f’daqqa ta’ l-intensità. Il-bozoz ta’ waqfien tal-kategorija S4 jistgħu jipproduċu intensità mûdwala varjabbli indipendenti mill-bozoz l-oħra. Jista’ jkun possibbli li s-sewwieq jissettja l-funzjonijiet t’hawn fuq għal intensitajiet mûdwala li jikkorrispondu għall-kategorija stabbli tagħhom u jirritornahom għall-kategorija varjabbli awtomatika tagħhom.
 6. L-ISPEĊIFIKAZZJONIJIET INDIVIDWALI
 6.1. IL-BOZZA TA’ QUDDIEM B’RAĠĠ EWLIENI (Ir-Regolamenti Nri. 98 u 112)
 6.1.1. Il-preżenza
 Mandatorja fuq il-vetturi bil-mutur. Ipprojbita fuq it-trejlers.
 6.1.2. In-numru
 Tnejn jew erbgħa, approvati għat-tip skond ir-Regolamenti Nri. 31, 98 jew 112, ħlief il-bozza ta’ quddiem tal-Klassi A.
 Għall-vetturi tal-kategorija N3:
 Jistgħu jiġu installati żewġ bozoz ta’ quddiem b’raġġ ewlieni żejda.
 Fejn vettura tkun mgħammra b’erba’ bozoz ta’ quddiem li jistgħu jinħbew, l-installazzjoni ta’ żewġ bozoz ta’ quddiem addizzjonali għandha tkun awtorizzata biss għall-fini ta’ sinjali bid-dawl, li jikkonsistu f’illuminazzjoni intermittenti, f’intervalli qosra (ara l-paragrafu 5.12.) bi nhar.
 6.1.3. L-arranġament
 L-ebda speċifikazzjoni individwali.
 6.1.4. Il-pożizzjoni
 6.1.4.1. Fil-wisa’: l-ebda speċifikazzjoni individwali.
 6.1.4.2. Fl-għoli: l-ebda speċifikazzjoni individwali.
 6.1.4.3. Fit-tul: fuq quddiem tal-vettura u mwaħħla b’tali mod li d-dawl mitfugħ ma jikkawżawx skonfort lis-sewwieq jew direttament jew indirettament permezz tal-mirja biex tara wara u/jew superfiċji riflettenti oħra tal-vettura.
 6.1.5. Il-viżibilità ġeometrika
 Il-viżibilità tas-superfiċje li ddawwal, inkluża l-viżibilità tagħha f’żoni li ma jidhirx li jkunu mdawla fid-direzzjoni ta’ l-osservazzjoni meqjusa, trid tkun żgurata fi ħdan spazju diverġenti iddefinit minn linji li jiġġeneraw ibbażati fuq il-perimetru tas-superfiċje li ddawwal u li jiffurmaw angolu ta’ mhux inqas minn 5° ma’ l-assi ta’ referenza tal-bozza ta’ quddiem. L-oriġini ta’ l-angoli ta’ viżibilità ġeometrika hija l-perimetru tal-projezzjoni tas-superfiċje li ddawwal fuq pjan trażversali tanġenzjali għall-parti ta’ quddiemnett tal-lenti tal-bozza ta’ quddiem.
 6.1.6. L-orjentazzjoni
 ’Il quddiem.
 Mhux iktar minn bozza ta’ quddiem b’raġġ ewlieni waħda fuq kull ġenb tal-vettura tista’ ddur biex tipproduċi dawl għal-liwi.
 6.1.7. Il-konnessjonijiet elettriċi
 6.1.7.1. Il-bozoz ta’ quddiem b’raġġ ewlieni jistgħu jinxtegħlu jew fl-istess ħin jew f’pari. F’każ li jkunu installati ż-żewġ bozoz ta’ quddiem b’raġġ ewlieni żejda, kif inhu permess skond il-paragrafu 6.1.2. għall-vetturi tal-kategorija N3 biss, mhux aktar minn żewġ pari jistgħu jinxtegħlu fl-istess ħin. Għall-bidla mir-raġġ baxx għar-raġġ ewlieni, mill-inqas par wieħed ta’ bozoz ta’ quddiem b’raġġ ewlieni għandhom ikunu mixgħula. Għall-bidla mir-raġġ ewlieni għar-raġġ baxx, il-bozoz ta’ quddiem b’raġġ ewlieni kollha għandhom jintfew fl-istess ħin.
 6.1.7.2. Ir-raġġi baxxi jistgħu jibqgħu mixgħula fl-istess ħin bħar-raġġi ewlenija.
 6.1.7.3. Fejn jitwaħħlu erba’ bozoz ta’ quddiem li jistgħu jinħbew, il-pożizzjoni mgħollija tagħhom trid tipprevjeni t-tħaddim fl-istess ħin ta’ kwalunkwe bozza ta’ quddiem addizzjonali mwaħħla, jekk din tkun maħsuba biex ikunu provduti sinjali bid-dawl li jikkonsistu minn illuminazzjoni intermittenti f’intervalli qosra (ara l-paragrafu 5.12.) bi nhar.
 6.1.8. It-tell-tale
 Tell-tale b’ċirkwit magħluq huwa mandatorju.
 6.1.9. Rekwiżiti oħra
 6.1.9.1. L-intensità aggregata massima tal-bozoz ta’ quddiem b’raġġ ewlieni li jistgħu jinxtegħlu fl-istess ħin m’għandiex teċċedi l-225 000 cd, li jikkorrispondi għal valur ta’ referenza ta’ 75.
 6.1.9.2. Din l-intensità massima għandha tinkiseb billi jingħaddu flimkien il-marki ta’ referenza individwali li huma indikati fuq diversi bozoz ta’ quddiem. Il-marka ta’ referenza “10” għandha tingħata lil kull waħda mill-bozoz ta’ quddiem mmarkata “R” jew “CR”.
 6.2. IL-BOZZA TA’ QUDDIEM B’RAĠĠ BAXX (Ir-Regolamenti Nri. 98 u 112)
 6.2.1. Il-preżenza
 Mandatorja fuq il-vetturi bil-mutur. Ipprojbita fuq it-trejlers.
 6.2.2. In-numru
 Tnejn, approvati għat-tip skond ir-Regolamenti Nri. 31, 98 jew 112, ħlief il-bozza ta’ quddiem tal-Klassi A.
 6.2.3. L-arranġament
 L-ebda rekwiżit speċjali.
 6.2.4. Il-pożizzjoni
 6.2.4.1. Fil-wisa’: dak it-tarf tas-superfiċje apparenti fid-direzzjoni ta’ l-assi ta’ referenza li huwa l-aktar ’il bogħod mill-pjan medjan lonġitudinali tal-vettura m’għandux ikun aktar minn 400 mm mit-tarf estrem ta’ barra tal-vettura.
 It-truf ta’ ġewwa tas-superfiċji apparenti fid-direzzjoni ta’ l-assi ta’ referenza għandhom ikunu mhux inqas minn 600 mm ’il bogħod minn xulxin. Dan ma japplikax, madankollu, għall-vetturi tal-kateogriji M1 u N1; għall-kategoriji ta’ vetturi l-oħra kollha bil-mutur, fejn il-wisa’ totali tal-vettura tkun inqas minn 1 300 mm, din id-distanza tista’ titnaqqas għal 400 mm.
 6.2.4.2. Fl-għoli: mhux inqas minn 500 mm u mhux iktar minn 1 200 mm ’il fuq mill-art. Għall-vetturi (fuq art imħarbta) tal-kategorija N3G (6) l-għoli massimu jista’ jiżdied għal 1 500 mm.
 6.2.4.3. Fit-tul: fuq quddiem tal-vettura. Dan ir-rekwiżit għandu jitqies li jkun sodisfatt jekk id-dawl mitfugħ ma jikkawżax skonfort lis-sewwieq jew direttament jew indirettament permezz tal-mirja biex tara wara u/jew superfiċji riflettenti oħra tal-vettura.
 6.2.5. Il-viżibilità ġeometrika
 Iddefinita mill-angoli α u β kif ġie speċifikat fil-paragrafu 2.13.:
 α
 =
 15° ’il fuq u 10° ’l isfel,
 β
 =
 45° ’il barra u 10° ’il ġewwa.
 Ladarba l-valuri fotometriċi meħtieġa għall-bozoz ta’ quddiem b’raġġ baxx ma jkoprux il-kamp viżiv ġeometriku kollu, valur minimu ta’ 1 cd fl-ispazju rimanenti huwa meħtieġ għal finijiet ta’ approvazzjoni tat-tip. Il-preżenza ta’ taqsimiet jew apparat ieħor qrib il-bozza ta’ quddiem m’għandux jagħti lok għal effetti sekondarji li jikkawżaw skonfort lill-utenti l-oħra tat-triq.
 6.2.6. L-orjentazzjoni
 ’Il quddiem.
 L-orjentazzjoni vertikali
 6.2.6.1.1. L-inklinazzjoni inizjali ’l isfel tal-punt ta’ waqfien tar-raġġ baxx li għandha tkun iffissat fl-istat mhux mgħobbi tal-vettura b’persuna waħda fis-sit tas-sewwieq għandha tkun speċfikata bi preċiżjoni ta’ 0.1 fil-mija mill-manifattur u għandha tkun indikata b’mod li jista’ jinqara b’mod ċar u li jkun indelibbli fuq kull vettura qrib jew tal-bozza ta’ quddiem jew tal-pjanċa tal-manifattur mis-simbolu muri fl-Anness 7.
 Il-valur ta’ din l-inklinazzjoni ’l isfel indikata għandha tkun iddefinita skond il-paragrafu 6.2.6.1.2.
 6.2.6.1.2. Jiddependi mill-għoli ta’ l-immuntar f’metri (h) tat-tarf t’isfel tas-superfiċje apparenti fid-direzzjoni ta’ l-assi ta’ referenza tal-bozza ta’ quddiem b’raġġ baxx, imkejjel fuq il-vetturi mhux mgħobbija, l-inklinazzjoni vertikali tal-punt ta’ waqfien tar-raġġ baxx, fil-kundizzjonijiet statiċi kollha ta’ l-Anness 5, għandha tibqa’ bejn il-limiti li ġejjin u l-mira inizjali għandu jkollha l-valuri li ġejjin:
 h < 0,8
 limiti:
 bejn –0,5 fil-mija u –2,5 fil-mija
 mira inizjali:
 bejn –1,0 fil-mija u –1,5 fil-mija
 0,8 ≤ h ≤ 1,0
 limiti:
 bejn –0,5 fil-mija u –2,5 fil-mija
 mira inizjali:
 bejn –1,0 fil-mija u –1,5 fil-mija
 jew, fid-diskrezzjoni tal-manifattur,
 limiti:
 bejn –1,0 fil-mija u –3,0 fil-mija
 mira inizjali:
 bejn –1,5 fil-mija u –2,0 fil-mija
 L-applikazzjoni għall-approvazzjoni tat-tip ta’ vettura, f’dan il-każ, għandha tinkludi informazzjoni dwar liema miż-żewġ altarnattivi se tintuża.
 h > 1,0
 limiti:
 bejn –1,0 fil-mija u –3,0 fil-mija
 mira inizjali:
 bejn –1,5 fil-mija u –2,0 fil-mija
 Il-valuri tal-limiti u tal-mira inizjali t’hawn fuq inġabru fil-qosor fid-dijagramma t’aktar ’l isfel.
 Għall-vetturi (fuq art imħarbta) tal-kategorija N3G fejn il-bozoz ta’ quddiem jeċċedu għoli ta’ 1 200 mm, il-limiti għall-inklinazzjoni vertikali tal-punt ta’ waqfien għandhom ikunu bejn: –1,5 fil-mija u –3,5 fil-mija.
 Il-mira inizjali għandha tkun iffissata bejn: –2 fil-mija u –2,5 fil-mija.
 L-apparat għall-invellar tal-bozoz ta’ quddiem
 6.2.6.2.1. Fil-każ fejn ikun meħtieġ apparat għall-invellar tal-bozoz ta’ quddiem biex ikunu sodisfatti r-rekwiżiti tal-paragrafi 6.2.6.1.1. u 6.2.6.1.2., l-apparat għandu jkun awtomatiku.
 6.2.6.2.2. Madanakollu, apparati li jiġu aġġustati manwalment, jew b’mod kontinwu jew b’mod mhux kontinwu, għandhom ikunu permessi, sakemm ikollhom pożizzjoni ta’ waqfien fejn il-bozoz ikunu jistgħu jiġu rritornati għall-inklinazzjoni inizjali ddefinita fil-paragrafu 6.2.6.1.1. permezz tal-viti ta’ aġġustament tas-soltu jew mezzi simili.
 Dawn l-apparati li jkunu manwalment aġġustabbli jridu jkunu jistgħu jitħaddmu mis-sit tas-sewwieq.
 L-apparati li jkunu kontinwament aġġustabbli jrid ikollhom marki ta’ referenza li jindikaw il-kundizzjonijiet tat-tagħbija li jeħtieġu aġġustament tar-raġġ baxx.
 In-numru ta’ pożizzjonijiet fuq apparati li mhumiex kontinwament aġġustabbli jrid ikun tali li jiżgura konformità mal-firxa ta’ valuri provduti fil-paragrafu 6.2.6.1.2. fil-kundizzjonijiet kollha tat-tagħbija li ġew iddefiniti fl-Anness 5.
 Għal dawn l-apparati wkoll, il-kundizzjonijiet tat-tagħbija ta’ l-Anness 5 li jeħtieġu aġġustament tar-raġġ baxx għandhom ikunu mmarkati b’mod ċar qrib il-kontroll ta’ l-apparat (ara l-Anness 8).
 6.2.6.2.3. Fil-każ ta’ ħsara ta’ l-apparati deskritti fil-paragrafi 6.2.6.2.1. u 6.2.6.2.2., ir-raġġ baxx m’għandux jassumi pożizzjoni fejn l-inklinazzjoni tkun inqas minn kemm kienet meta seħħet il-ħsara ta’ l-apparat.
 Il-proċedura tal-kejl
 6.2.6.3.1. Wara aġġustament ta’ l-inklinazzjoni inizjali, l-inklinazzjoni vertikali tar-raġġ baxx, espressa f’perċentwal, għandha titkejjel f’kundizzjonijiet statiċi skond il-kundizzjonijiet kollha tat-tagħbija li ġew iddefiniti fl-Anness 5.
 6.2.6.3.2. Il-kejl tal-varjazzjoni ta’ l-inklinazzjoni tar-raġġ baxx bħala funzjoni tat-tagħbija jrid jitwettaq skond il-proċedura tat-test stabbilita fl-Anness 6.
 6.2.6.4. L-orjentazzjoni orizzontali
 L-orjentazzjoni orizzontali ta’ bozza ta’ quddiem b’raġġ baxx jew taż-żewġ bozoz ta’ quddiem b’raġġ baxx tista’ tkun varjata biex tipproduċi dawl għal-liwi, sakemm jekk ir-raġġ sħiħ jiġi mċaqlaq jew il-barma tal-minkeb tal-punt ta’ waqfien tiġi mċaqilqa, il-barma tal-minkeb tal-punt ta’ waqfien m’għandiex taqsam il-linja tat-trajettorja taċ-ċentru ta’ gravità tal-vettura f’distanzi mill-parti ta’ quddiem tal-vettura li huma akbar minn 100 darba l-għoli ta’ l-immuntar tal-bozoz ta’ quddiem b’raġġ baxx rispettivi.
 6.2.7. Il-konnessjonijiet elettriċi
 Il-kontroll għall-bidla għal raġġ baxx irid jitfi l-bozoz ta’ quddiem b’raġġ ewlieni kollha fl-istess ħin.
 Ir-raġġ baxx jista’ jibqa’ mixgħul fl-istess ħin bħar-raġġi ewlenija.
 Fil-każ ta’ bozoz ta’ quddiem b’raġġ baxx skond ir-Regolament Nru. 98, is-sors tad-dawl b’disċarġ tal-gass għandhom jibqgħu mixgħula waqt it-tħaddim tar-raġġ ewlieni.
 Sors wieħed tad-dawl addizzjonali jew modulu tal-LED wieħed jew aktar, li jinsab ġewwa l-bozoz ta’ quddiem b’raġġ baxx jew f’bozza (ħlief il-bozza ta’ quddiem b’raġġ ewlieni) iggruppata jew reċiprokament inkorporata mal-bozoz ta’quddiem b’raġġ baxx rispettivi, jista’ jkun attivat biex jipproduċi dawl għal-liwi, sakemm ir-radju orizzontali tal-kurvatura tat-trajettorja taċ-ċentru ta’ gravità tal-vettura huwa 500 m jew inqas. Dan jista’ jintwera mill-manifattur permezz ta’ kalkolu jew b’mezzi oħra li jkunu aċċettati mill-awtorità responsabbli għall-approvazzjoni tat-tip.
 Il-bozoz ta’ quddiem b’raġġ baxx jistgħu JINXTEGĦLU jew JINTFEW awtomatikament. Madanakollu, għandu dejjem ikun possibbli li dawn il-bozoz ta’ quddiem b’raġġ baxx JINXTEGĦLU u JINTFEW manwalment.
 6.2.8. It-tell-tale
 6.2.8.1. It-tell-tale huwa fakultattiv.
 6.2.8.2. Tell-tale viżiv, kemm jekk jixgħel u jitfi malajr jew le, huwa mandatorju:
 (a)
 fil-każ fejn ir-raġġ sħiħ jiġi mċaqlaq jew il-barma fil-minkeb tal-punt ta’ waqfien tiġi mċaqilqa biex ikun prodott dawl għal-liwi, jew
 (b)
 jekk jintuża modulu tal-LED wieħed jew aktar biex ikun prodott ir-raġġ baxx ewlieni.
 Għandu jkun attivat:
 (a)
 fil-każ li l-ispostament tal-barma tal-minkeb tal-punt ta’ waqfien ma jaħdimx sew, jew
 (b)
 fil-każ li kwalunkwe wieħed mill-moduli tal-LED li jipproduċi ir-raġġ baxx ewlieni ma jaħdimx.
 Għandu jibqa’ attivat filwaqt li jkun hemm il-ħsara. Jista’ jitħassar temporanjament, imma għandu jkun ripetut kulmeta l-apparat li jistartja u jwaqqaf il-magna, jinxtegħel u jintefa.
 6.2.9. Rekwiżiti oħra
 Ir-rekwiżiti tal-paragrafu 5.5.2. m’għandhomx japplikaw għall-bozoz ta’ quddiem b’raġġ baxx.
 Il-bozoz ta’ quddiem b’raġġ baxx b’sors tad-dawl jew b’modulu(i) tal-LED li jipproduċi(u) r-raġġ baxx ewlieni u li jkollu fluss mûdwal oġġettiv totali li jeċċedi l-2 000 lumen għandhom jiġu installati biss flimkien ma’ l-installazzjoni ta’ apparat(i) għat-tindif tal-bozoz ta’ quddiem skond ir-Regolament Nru. 45 (7).
 Rigward l-inklinazzjoni vertikali, għall-bozoz ta’ quddiem b’raġġ baxx m’għandhomx ikunu applikati d-dispożizzjonijiet tal-paragrafu 6.2.6.2.2. t’aktar ’il fuq:
 (a)
 b’modulu(i) tal-LED li jipproduċi(u) r-raġġ baxx ewlieni, jew
 (b)
 b’sors tad-dawl li jipproduċi r-raġġ baxx prinċipali u li jkollu fluss mûdwal oġġettiv li jeċċedi l-2 000 lumen.
 Skond ir-Regolament Nri. 98 jew 112, il-bozoz ta’ quddiem b’raġġ baxx biss jistgħu jintużaw biex ikun prodott dawl għal-liwi.
 Jekk id-dawl għal-liwi jiġi prodott b’moviment orizzontali tar-raġġ sħiħ jew tal-barma fil-minkeb tal-punt ta’ waqfien, għandu jiġi attivat biss jekk il-vettura tkun miexja ’l quddiem; dan m’għandux japplika jekk id-dawl għal-liwi jkun prodott għal tidwira fuq il-lemin fi traffiku fuq il-lemin (tidwira fuq ix-xellug fi traffiku fuq ix-xellug).
 6.3. IL-BOZZA GĦAĊ-ĊPAR FUQ QUDDIEM (Ir-Regolament Nru.19)
 6.3.1. Il-preżenza
 Fakultattiva fuq il-vetturi bil-mutur. Ipprojbita fuq it-trejlers.
 6.3.2. In-numru
 Tnejn.
 6.3.3. L-arranġament
 L-ebda rekwiżit speċjali.
 6.3.4. Il-pożizzjoni
 6.3.4.1. Fil-wisa’: dak il-punt fuq is-superfiċje apparenti fid-direzzjoni ta’ l-assi ta’ referenza li huwa l-aktar ’il bogħod mill-pjan medjan lonġitudinali tal-vettura m’għandux ikun aktar minn 400 mm mit-tarf estrem ta’ barra tal-vettura.
 6.3.4.2. Fl-għoli:
 Minimu:
 Mhux inqas minn 250 mm ’il fuq mill-art.
 Massimu:
 Għall-vetturi tal-kategoriji M1 u N1 mhux aktar minn 800 mm ’il fuq mill-art.
 Għall-kategoriji l-oħra kollha, ħlief għall-vetturi N3G (fuq art imħarbta) (8): mhux aktar minn 1 200 mm ’il fuq mill-art.
 Għall-vetturi tal-kategorija N3G: l-għoli massimu jista’ jiġi miżjud sa 1 500 mm.
 L-ebda punt fuq is-superfiċje apparenti fid-direzzjoni ta’ l-assi ta’ referenza ma jrid ikun ogħla mill-ogħla punt fuq is-superfiċje apparenti fid-direzzjoni ta’ l-assi ta’ referenza tal-bozza ta’ quddiem b’raġġ baxx.
 6.3.4.3. Fit-tul: fuq quddiem tal-vettura. Dan ir-rekwiżit għandu jitqies li ġie sodisfatt jekk id-dawl mitfugħ ma jikkawżawx skonfort lis-sewwieq jew direttament jew indirettament permezz tal-mirja biex tara wara u/jew superfiċji riflettenti oħra tal-vettura.
 6.3.5. Il-viżibilità ġeometrika
 Iddefinita mill-angoli α u β kif ġie speċifikat fil-paragrafu 2.13.,
 α
 =
 5° ’il fuq u ’l isfel,
 β
 =
 45° ’il barra u 10° ’il ġewwa.
 Peress li l-valuri fotometriċi meħtieġa għall-bozoz għaċ-ċpar fuq quddiem ma jkoprux il-kamp viżiv ġeometriku kollu, għal finijiet ta’ approvazzjoni tat-tip huwa meħtieġ valur minimu ta’ 1 cd fl-ispazju li jifdal. Il-preżenza ta’ partizzjonijiet jew ta’ oġġetti oħra ta’ tagħmir qrib il-bozza għaċ-ċpar fuq quddiem m’għandiex tagħti lok għal effetti sekondarji li jikkawżaw skonfort lill-utenti l-oħra tat-triq (9).
 6.3.6. L-orjentazzjoni
 ’Il quddiem.
 L-orjentazzjoni vertikali
 Fil-każ tal-bozoz għaċ-ċpar fuq quddiem tal-klassi “B”, l-inklinazzjoni vertikali tal-punt ta’ waqfien li għandha tiġi ssettjata meta l-vettura ma tkunx mgħobbija b’persuna waħda fis-sit tas-sewwieq għandha tkun ta’ –1,5 fil-mija jew inqas (9).
 Fil-każ tal-bozoz għaċ-ċpar fuq quddiem tal-klassi “F3”:
 6.3.6.1.2.1. l-inklinazzjoni inizjali ’l isfel tal-punt ta’ waqfien li għandha tiġi ssettjata meta l-vettura ma tkunx mgħobbija b’persuna waħda fis-sit tas-sewwieq għandha tkun speċifikata mill-manifattur fi ħdan preċiżjoni ta’ post deċimali wieħed u għandha tkun indikata b’mod li jista’ jinqara b’mod ċar u li jkun indelibbli fuq kull vettura, qrib jew tal-bozza għaċ-ċpar fuq quddiem jew tal-pjanċa tal-manifattur jew b’kombinazzjoni ma’ l-indikazzjoni li tissemma fil-paragrafu 6.2.6.1.1. bis-simbolu muri fl-Anness 7 għal dan ir-Regolament. Il-valur ta’ din l-inklinazzjoni’l isfel indikata għandu jkun iddefinit skond il-paragrafu 6.3.6.1.2.2.
 6.3.6.1.2.2. jiddependi mill-għoli ta’ l-immuntar f’metri (h) tat-tarf t’isfel tas-superfiċje apparenti fid-direzzjoni ta’ l-assi ta’ referenza tal-bozza għaċ-ċpar fuq quddiem, imkejjel fuq il-vetturi mhux mgħobbija, l-inklinazzjoni vertikali tal-punt ta’ waqfien li għandha tiġi ssettjata meta l-vettura ma tkunx mgħobbija b’persuna waħda fis-sit tas-sewwieq għandu jkollha l-valur(i) li ġejjin:
 h ≤ 0,8
 Limiti:
 bejn –1,0 fil-mija u –2,5 fil-mija
 Mira inizjali:
 bejn –1,5 fil-mija u –2,0 fil-mija
 h > 0.8
 Limiti:
 bejn –1,5 fil-mija u –3,0 fil-mija
 Mira inizjali:
 bejn –2,0 fil-mija u –2,5 fil-mija
 L-apparat ta’ nvellar tal-bozoz għaċ-ċpar fuq quddiem.
 6.3.6.2.1. Fil-każ ta’ bozza għaċ-ċpar fuq quddiem b’sors(i) tad-dawl li jkollha fluss mûdwal oġġettiv li jeċċedi l-2 000 lumen, ir-rekwiżiti tal-paragrafu 6.3.6.1.2.2. għandhom jiġu awtomatikament sodisfatti fil-kundizzjonijiet kollha tat-tagħbija ta’ l-Anness 5 għal dan ir-Regolament.
 6.3.6.2.2. Fejn għal bozza għaċ-ċpar fuq quddiem jitwaħħlilha apparat ta’ nvellar, indipendenti jew iggruppat ma’ funzjonijiet oħra tad-dawl u tas-sinjali bid-dawl fuq quddiem, għandu jkun tali li l-inklinazzjoni vertikali, fil-kundizzjonijiet kollha tat-tagħbija statika ta’ l-Anness 5 għal dan ir-Regolament għandha tibqa’ bejn il-limiti preskritti fil-paragrafu 6.3.6.1.2.2.
 6.3.6.2.3. Fil-każ fejn il-bozza għaċ-ċpar fuq quddiem tal-kategorija “F3” tkun parti mill-bozza ta’ quddiem b’raġġ baxx jew tkun parti minn sistema ta’ l-AFS, waqt li jintuża r-raġġ għaċ-ċpar fuq quddiem bħala parti mir-raġġ baxx għandhom jiġu applikati r-rekwiżiti tal-paragrafu 6.2.6.
 F’dan il-każ, il-limiti ta’ l-invellar iddefiniti fil-paragrafu 6.2.6. jistgħu jiġu applikati anki meta din il-bozza għaċ-ċpar fuq quddiem tintuża bħala tali.
 6.3.6.2.4. L-apparat ta’ nvellar jista’ jintuża wkoll biex jadatta awtomatikament l-inklinazzjoni tar-raġġ għaċ-ċpar fuq quddiem b’relazzjoni għall-kundizzjonijiet ambjentali prevalenti, sakemm ma jinqabżux il-limiti għall-inklinazzjoni ’l isfel li ġiet speċifikata fil-paragrafu 6.3.6.1.2.2.
 6.3.6.2.5. Fil-każ ta’ ħsara fl-apparat ta’ nvellar, ir-raġġ għaċ-ċpar fuq quddiem m’għandux jassumi pożizzjoni fejn il-punt ta’ waqfien ikun inqas inklinat milli kien fil-ħin meta saret il-ħsara fl-apparat.
 6.3.7. Il-konnessjonijiet elettriċi
 Irid ikun possibbli li l-bozoz għaċ-ċpar fuq quddiem JINXTEGĦLU u JINTFEW indipendentement mill-bozoz ta’ quddiem b’raġġ ewlieni, mill-bozoz ta’ quddiem b’raġġ baxx jew minn kwalunkwe kombinazzjoni ta’ bozoz ta’ quddiem b’raġġ ewlieni u b’raġġ baxx, sakemm il-bozoz għaċ-ċpar fuq quddiem ma jintużawx bħala parti minn funzjoni oħra ta’ dawl f’AFS; madankollu, li TINXTEGĦEL il-funzjoni tal-bozoz għaċ-ċpar fuq quddiem għandu jkollha l-prijorità fuq il-funzjoni li għaliha l-bozoz għaċ-ċpar fuq quddiem qed jintużaw bħala parti.
 6.3.8. It-tell-tale
 It-tell-tale b’ċirkwit magħluq huwa mandatorju. Dawl ta’ twissija indipendenti li ma jitfix u jixgħel malajr.
 6.3.9. Rekwiżiti oħra
 Fil-każ fejn fil-formola ta’ komunikazzjoni fil-punt 10.9. ta’ l-Anness 1 għar-Regolament Nru. 19 ikun hemm indikazzjoni pożittiva, l-allinjament u l-intensitajiet mûdwala tar-raġġ għaċ-ċpar fuq quddiem tal-klassi “F3” jistgħu jiġu adattati awtomatikament b’relazzjoni għall-kundizzjonijiet ambjentali prevalenti. Kwalunkwe varjazzjoni fl-intensitajiet mûdwala jew fl-allinjament għandha titwettaq b’mod awtomatiku, u b’tali mod li ma jkun ikkawżat l-ebda skonfort, la lis-sewwieq u lanqas lill-utenti l-oħra tat-triq.
 6.4. IL-BOZZA TAR-RIVERS (Ir-Regolament Nru. 23)
 6.4.1. Il-preżenza
 Mandatorja fuq il-vetturi bil-mutur u fuq it-trejlers tal-kategoriji O2, O3 u O4. Fakultattiva fuq it-trejlers tal-kateogrija O1.
 6.4.2. In-numru
 6.4.2.1. Fuq il-vetturi bil-mutur tal-kategorija M1 u fuq il-vetturi l-oħra kollha b’tul li ma jeċċedix is-6 000 mm, apparat wieħed huwa mandatorja u t-tieni apparat huwa fakultattiv.
 6.4.2.2. Żewġ apparati mandatorji u żewġ apparati fakultattivi fuq il-vetturi kollha b’tul li jeċċedi s-6 000 mm, ħlief għall-vetturi tal-kategorija M1.
 6.4.3. L-arranġament
 L-ebda rekwiżiti speċjali.
 6.4.4. Il-pożizzjoni
 Fil-wisa:
 l-ebda rekwiżit speċjali.
 Fl-għoli:
 mhux inqas minn 250 mm u mhux aktar minn 1 200 mm ’il fuq mil-art.
 Fit-tul:
 fuq wara tal-vettura.
 Madankollu, jekk jiġu installati, iż-żewġ apparati fakultattivi li jissemmew fil-paragrafu 6.4.2.2. għandhom jitwaħħlu fuq il-ġenb jew fuq wara tal-vettura, skond ir-rekwiżiti tal-paragrafi 6.4.5. u 6.4.6.
 6.4.5. Il-viżibilità ġeometrika
 Iddefinita mill-angoli α u β, kif ġie speċifikat fil-paragrafu 2.13.:
 α
 =
 15° ’il fuq u 5° ’l isfel,
 β
 =
 45° fuq il-lemin u fuq ix-xellug jekk ikun hemm apparat wieħed biss,
 45° ’il barra u 30° ’il ġewwa jekk ikun hemm tnejn.
 L-assi ta’ referenza taż-żewġ apparati fakultattivi li jissemmew fil-paragrafu 6.4.2.2., jekk jitwaħħlu fuq il-ġenb tal-vettura għandha tkun orjentata orizzontalment lejn il-ġenb b’inklinazzjoni ta’ 10°± 5° b’relazzjoni għall-pjan medjan lonġitudinali tal-vettura.
 6.4.6. L-orjentazzjoni
 Lura.
 Fil-każ taż-żewġ apparati fakultattivi li jissemmew fil-paragrafu 6.4.2.2., jekk jitwaħħlu fuq il-ġenb tal-vettura, m’għandhomx jiġu applikati r-rekwiżiti tal-paragrafu 6.4.5. li ssemmew aktar ’il fuq. Madnakollu, l-assi ta’ referenza ta’ dawn l-apparati għandu jkun orjentat ’il barra mhux aktar minn 15o orizzontalment lejn il-parti ta’ wara b’relazzjoni għall-pjan medjan lonġitudinali tal-vettura.
 6.4.7. Il-konnessjonijiet elettriċi
 6.4.7.1. Għandhom ikunu tali li l-bozza tista’ tixgħel biss jekk il-ger tar-rivers ikun ingaġġjat u jekk l-apparat li jikkontrolla meta tistartja u tintefa’ l-magna jkun f’tali pożizzjoni li l-magna tkun tista’ titħaddem. M’għandiex tinxtegħel jew tibqa’ mixgħula jekk kwalunkwe waħda mill-kondizzjonijiet t’hawn fuq ma tiġix sodisfatta.
 6.4.7.2. Barra minn hekk, il-konnessjonijiet elettriċi taż-żewġ apparati fakultattivi li jissemmew fil-paragrafu 6.4.2.2. għandhom ikunu tali li dawn l-apparati ma jistgħux idawlu ħlief meta l-bozoz li jissemmew fil-paragrafu 5.11. jkunu mixgħula.
 L-apparati li jitwaħħlu fuq il-ġenb tal-vettura, jistgħu jinxtegħlu għal manuvri bil-mod waqt li l-karozza tkun miexja ’l quddiem sa veloċità massima ta’ 10 km/siegħa, sakemm jiġu sodisfatti l-kundizzjonijiet li ġejjin:
 (a)
 l-apparati għandhom ikunu attivati u deattivati manwalment permezz ta’ swiċċ separat;
 (b)
 jekk jiġu attivati b’dan il-mod, jistgħu jibqgħu mdawla wara li l-ger tar-rivers ma jibqax ingaġġjat;
 (c)
 għandhom jintfew awtomatikament jekk il-veloċità ’l quddiem tal-vettura teċċedi l-10 km/siegħa, irrispettivament mill-pożizzjoni tas-swiċċ separat; f’dan il-każ, għandhom jibqgħu mitfija sakemm jerġgħu jinxtegħlu b’mod deliberat.
 6.4.8. It-tell-tale
 It-tell-tale huwa fakultattiv.
 6.4.9. Rekwiżiti oħra
 Xejn.
 6.5. IL-BOZZA LI TINDIKA D-DIREZZJONI (Ir-Regolament Nru. 6)
 6.5.1. Il-preżenza (ara l-figura t’aktar ’l isfel)
 Mandatorja. It-tipi ta’ bozoz li jindikaw id-direzzjoni jaqgħu f’kategoriji (1, 1a, 1b, 2a, 2b, 5 u 6) li l-assemblaġġ tagħhom fuq vettura waħda jikkostitwixxi arranġament (“A” u “B”).
 L-arranġament “A” għandu japplika għall-vetturi bil-mutur kollha.
 L-arranġament “B” għandu japplika għat-trejlers biss.
 6.5.2. In-numru
 Skond l-arranġament.
 6.5.3. L-arranġamenti (ara l-figura t’aktar ’l isfel)
 A: Żewġ bozoz li jindikaw id-direzzjoni fuq quddiem tal-kategoriji li ġejjin:
 1 jew 1a jew 1b, jekk id-distanza bejn it-tarf tas-superfiċje apparenti fid-direzzjoni ta’ l-assi ta’ refernza ta’ din il-bozza u dik tas-superfiċje apparenti fid-direzzjoni ta’ l-assi ta’ referenza tal-bozza ta’ quddiem b’raġġ baxx u/jew tal-bozza għaċ-ċpar fuq quddiem, jekk ikun hemm waħda, tkun ta’ mill-inqas 40 mm;
 1a jew 1b, jekk id-distanza bejn it-tarf tas-superfiċje apparenti fid-direzzjoni ta’ l-assi ta’ referenza ta’ din il-bozza u dik tas-superfiċje apparenti fid-direzzjoni ta’ l-assi ta’ referenza tal-bozza ta’ quddiem b’raġġ baxx u/jew tal-bozza għaċ-ċpar fuq quddiem, jekk ikun hemm waħda, tkun akbar minn 20 mm u iżgħar minn 40 mm;
 1b, jekk id-distanza bejn it-tarf tas-superfiċje apparenti fid-direzzjoni ta’ l-assi ta’ referenza ta’ din il-bozza u dik tas-superfiċje apparenti fid-direzzjoni ta’ l-assi ta’ referenza tal-bozza ta’ quddiem b’raġġ baxx u/jew tal-bozza għaċ-ċpar fuq quddiem, jekk ikun hemm waħda, tkun iżgħar minn jew daqs 20 mm;
 żewġ bozoz li jindikaw id-direzzjoni fuq wara (il-kategorija 2a jew 2b);
 żewġ bozoz fakultattivi (il-kategorija 2a jew 2b) fuq il-vetturi kollha fil-kategoriji M2, M3, N2, N3.
 żewġ bozoz li jindikaw id-direzzjoni tal-ġenb tal-kategorija 5 jew 6 (rekwiżiti minimi):
 5 għall-vetturi kollha tal-kategorija M1;
 għall-vetturi tal-kategoriji N1, M2 u M3 li ma jeċċedux tul ta’ 6 metri.
 6 għall-vetturi kollha tal-kategoriji N2 u N3;
 għall-vetturi tal-kategoriji N1, M2 u M3 li jeċċedu tul ta’ 6 metri.
 Huwa permess li fil-każijiet kollha jiġu sostitwiti l-bozoz li jindikaw id-direzzjoni tal-ġenb tal-kategorija 5 b’bozoz li jindikaw id-direzzjoni tal-ġenb tal-kategorija 6.
 Fejn jitwaħħlu bozoz li jikkombinaw il-funzjonijiet ta’ bozoz li jindikaw id-direzzjoni fuq quddiem (il-kategoriji 1, 1a, 1b) u bozoz li jindikaw id-direzzjoni tal-ġenb (il-kategorija 5 jew 6), jistgħu jitwaħħlu żewġ bozoz li jindikaw id-direzzjoni tal-ġenb addizzjonali (il-kategorija 5 jew 6) biex ikunu sodisfatti r-rekwiżiti tal-viżibilità tal-paragrafu 6.5.5.
 B: Żewġ bozoz li jindikaw id-direzzjoni fuq wara (il-kategorija 2a jew 2b).
 żewġ bozoz fakultattivi (il-kategorija 2a jew 2b) fuq il-vetturi kollha fil-kategoriji O2, O3 u O4.
 Fejn titwaħħal AFS, id-distanza li għandha titqies għall-għażla tal-kategorija hija d-distanza bejn il-bozza li tindika d-direzzjoni fuq quddiem u l-eqreb unità tad-dawl fl-eqreb pożizzjoni tagħha li tikkontribwixxi għal jew twettaq modalità ta’ raġġ għaddieni.
 6.5.4. Il-pożizzjoni
 6.5.4.1. Fil-wisa’: it-tarf tas-superfiċje apparenti fid-direzzjoni ta’ l-assi ta’ referenza l-aktar ’il bogħod mill-pjan medjan lonġitudinali tal-vettura ma jridx ikun aktar minn 400 mm mit-tarf estrem ta’ barra tal-vettura. Din il-kundizzjoni m’għandhiex tapplika għall-bozoz fakultattivi ta’ wara.
 Id-distanza bejn it-truf ta’ ġewwa taż-żewġ superfiċji apparenti fid-direzzjoni ta’ l-assi ta’ referenza m’għandiex tkun iżgħar minn 600 mm.
 Din id-distanza tista’ titnaqqas għal 400 mm fejn il-wisa’ totali tal-vettura tkun inqas minn 1 300 mm.
 Fl-għoli: ’il fuq mill-art.
 6.5.4.2.1. L-għoli tas-superfiċje li titfa’ d-dawl tal-bozoz li jindikaw id-direzzjoni tal-ġenb tal-kategorija 5 jew 6 ma jridx ikun:
 inqas minn:
 350 mm għall-kategoriji M1 u N1 ta’ vetturi, u 500 mm għall-kategoriji l-oħra kollha ta’ vetturi, it-tnejn imkejla mill-aktar punt baxx; u
 akbar minn:
 1 500 mm, imkejjel mill-ogħla punt.
 6.5.4.2.2. L-għoli tal-bozoz li jindikaw id-direzzjoni tal-kategoriji 1, 1a, 1b, 2a u 2b, imkejjel skond il-paragrafu 5.8., m’għandux ikun inqas minn 350 mm jew akbar minn 1 500 mm.
 6.5.4.2.3. Jekk l-istruttura tal-vettura ma tippermettix li dawn il-limiti ta’ fuq, li tkejlu kif ġie speċifikat aktar ’il fuq, jiġu rispettati, u jekk il-bozoz fakultattivi ma jiġux installati, jistgħu jiġu miżjuda għal 2 300 mm għall-bozoz li jindikaw id-direzzjoni tal-ġenb tal-kategoriji 5 u 6, u għal 2 100 mm għall-bozoz li jindikaw id-direzzjoni tal-kategoriji 1, 1a, 1b, 2a u 2b.
 6.5.4.2.4. Jekk jiġu installati bozoz fakultattivi, għandhom jitqiegħdu f’għoli li jkun kompatibbli mar-rekwiżiti applikabbli tal-paragrafu 6.5.4.1., mas-simmetrija tal-bozoz, u f’distanza vertikali kbira daqskemm tagħmilha possibbli s-sura tal-qafas, imma mhux inqas minn 600 mm ’il fuq mill-bozoz mandatorji.
 6.5.4.3. Fit-tul (ara l-figura t’aktar ’l isfel)
 Id-distanza bejn is-superfiċje li titfa’ d-dawl tal-bozza li tindika d-direzzjoni tal-ġenb (il-kategoriji 5 u 6) u l-pjan trażversali li jimmarka l-limitu ta’ quddiem tat-tul totali tal-vettura, m’għandiex teċċedi l-1 800 mm.
 Madanakollu, din id-distanza m’għandiex teċċedi l-2 500 mm:
 (a)
 għall-vetturi tal-kategoriji M1 u N1;
 (b)
 għall-kategoriji ta’ vetturi l-oħra kollha, jekk l-istruttura tal-vettura tagħmilha impossibbli li jkun hemm konformità ma’ l-angoli minimi tal-viżibilità.
 6.5.5. Il-viżibilità ġeometrika
 6.5.5.1. L-angoli orizzontali: (ara l-figura t’aktar ’l isfel)
 L-angoli vertikali: 15° ’il fuq minn u taħt l-orizzontali għall-bozoz li jindikaw id-direzzjoni tal-kategoriji 1, 1a, 1b, 2a, 2b u 5. L-angolu vertikali taħt l-orizzontali jista’ jitnaqqas għal 5° jekk il-bozoz ikunu inqas minn 750 mm ’il fuq mill-art; 30° ’il fuq minn u 5° taħt l-orizzontali għall-bozoz li jindikaw id-direzzjoni tal-kategorija 6. L-angolu vertikali ’l fuq mill-orizzontali jista’ jitnaqqas għal 5° jekk il-bozoz fakultattivi mhumiex inqas minn 2 100 mm ’il fuq mill-art.
 Figura
 (ara l-paragrafu 6.5.)
 6.5.5.2. jew, għad-diskrezzjoni tal-manifattur, għall-vetturi tal-kategoriji M1 u N1
 (***):
 Il-bozoz li jindikaw id-direzzjoni fuq quddiem u fuq wara, kif ukoll il-bozoz li jimmarkaw il-ġnub:
 L-angoli orizzontali (ara l-figura t’hawn isfel):
 L-angoli vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° jekk il-bozoz ikunu inqas minn 750 mm ’il fuq mill-art.
 Biex titqies viżibbli, il-bozza trid tipprovdi veduta mingħajr ostakli tas-superfiċje apparenti ta’ mill-inqas 12.5 ċentimetru kwadru, ħlief għall-indikaturi tad-direzzjoni tal-ġenb tal-kategoriji 5 u 6. L-erja tas-superfiċje li ddawwal ta’ kwalunkwe retro-riflettur li ma jittrażmettix id-dawl, għandha tkun eskluża.
 6.5.6. L-orjentazzjoni
 Skond l-ispeċifikazzjonijiet għall-installazzjoni mill-manifattur, jekk ikun hemm.
 6.5.7. Il-konnessjonijiet elettriċi
 Il-bozoz li jindikaw id-direzzjoni għandhom jixegħlu b’mod indipendenti mill-bozoz l-oħra. Il-bozoz kollha li jindikaw id-direzzjoni fuq ġenb wieħed tal-vettura għandhom jinxtegħlu u jintfew permezz ta’ kontroll wieħed u għandhom jixegħlu u jitfu malajr b’mod sinkronizzat.
 Fuq il-vetturi tal-kategoriji M1 u N1 b’tul t’inqas minn 6 m, b’arranġament li jikkonforma mal-paragrafu 6.5.5.2. t’aktar ’il fuq, il-bozoz ambra li jimmarkaw il-ġnub, meta mmuntati, għandhom ukoll jixegħlu u jitfu malajr bl-istess frekwenza (b’mod sinkronizzat) mal-bozoz li jindikaw id-direzzjoni.
 6.5.8. It-tell-tale
 It-tell-tale operattiv huwa mandatorju għall-bozoz li jindikaw id-direzzjoni tal-kategoriji 1, 1a, 1b, 2a u 2b. Jista’ jkun viżiv jew tas-smigħ jew it-tnejn. Jekk ikun viżiv għandu jkun dawk li jixgħel u jitfi malajr li, għall-inqas fil-każ ta’ ħsara ta’ kwalunkwe waħda minn dawn il-bozoz li jindikaw id-direzzjoni, jew jintefa, jew jibqa’ mixgħul mingħajr ma jixgħel u jitfi malajr, jew juri bidla kbira fil-frekwenza. Jekk ikun għalkollox tas-smigħ għandu jinstema’ b’mod ċar u għandu juri bidla kbira fil-frekwenza, mill-inqas fil-każ tal-ħsara ta’ kwalunkwe waħda minn dawn il-bozoz wara li jindikaw id-direzzjoni.
 Għandu jkun attivat bis-sinjal prodott skond il-paragrafu 6.4.2. tar-Regolament Nru. 6 jew b’mod xieraq ieħor (9).
 Jekk vettura bil-mutur tkun mgħammra biex tiġbed trejler, trid tkun mgħammra b’tell-tale operattiv viżiv speċjali għall-bozoz li jindikaw id-direzzjoni fuq it-trejler ħlief jekk it-tell-tale tal-vettura li tiġbed jippermetti li tkun skoperta l-ħsara ta’ kwalunkwe waħda mill-bozoz li jindikaw id-direzzjoni fuq il-kombinazzjoni tal-vetturi li ġiet ifformata b’dan il-mod.
 Għall-par fakultattiv ta’ bozoz li jindikaw id-direzzjoni fuq it-trejlers, it-tell-tale operattiv m’għandux ikun mandatorju.
 6.5.9. Rekwiżiti oħra
 Id-dawl għandu jkun wieħed li jixgħel u jitfi malajr u għandu jagħmel dan b’rata ta’ 90 ± 30 darba fil-minuta.
 It-tħaddim tal-kontroll tas-sinjali bid-dawl għandu jkun segwit fi ħdan mhux aktar minn sekonda mill-emissjoni tad-dawl u fi ħdan mhux aktar minn sekonda u minn sekonda u nofs minn meta ntefa l-ewwel darba. Jekk il-vettura bil-mutur hija mgħammra biex tiġbed trejler, il-kontroll tal-bozoz li jindikaw id-direzzjoni fuq il-vettura li tiġbed għandu wkoll iħaddem il-bozoz li jindikaw id-direzzjoni fuq it-trejler. Fil-każ ta’ ħsara ta’ bozza li tindika d-direzzjoni waħda, għajr għal xort, l-oħrajn jridu jkomplu jixgħelu u jitfu malajr, imma l-frekwenza f’din il-kundizzjoni tista’ tkun differenti minn dik provduta.
 6.6. IS-SINJAL TA’ TWISSIJA F’KAŻ TA’ PERIKLU
 6.6.1. Il-preżenza
 Mandatorju.
 Is-sinjal għandu jingħata minn tħaddim fl-istess ħin tal-bozoz li jindikaw id-direzzjoni skond ir-rekwiżiti tal-paragrafu 6.5. t’aktar ’il fuq.
 6.6.2. In-numru
 Kif ġie speċifikat fil-paragrafu 6.5.2.
 6.6.3. L-arranġament
 Kif ġie speċifikat fil-paragrafu 6.5.3.
 6.6.4. Il-pożizzjoni
 6.6.4.1. Il-wisa’
 Kif ġie speċifikat fil-paragrafu 6.5.4.1.
 6.6.4.2. L-għoli
 Kif ġie speċifikat fil-paragrafu 6.5.4.2.
 6.6.4.3. It-tul
 Kif ġie speċifikat fil-paragrafu 6.5.4.3.
 6.6.5. Il-viżibilità ġeometrika
 Kif ġie speċifikat fil-paragrafu 6.5.5.
 6.6.6. L-orjentazzjoni
 Kif ġie speċifikat fil-paragrafu 6.5.6.
 6.6.7. Il-konnessjonijiet elettriċi
 6.6.7.1. Is-sinjal għandu jitħaddem permezz ta’ kontroll manwali separat li jippermetti li l-bozoz li jindikaw id-direzzjoni kollha jixgħelu u jitfu malajr b’mod sinkronizzat.
 6.6.7.2. Is-sinjal ta’ twissija f’każ ta’ periklu jista’ jiġi attivat b’mod awtomatiku fil-każ li vettura tkun involuta f’ħabta jew wara d-deattivazzjoni tas-sinjal ta’ waqfien ta’ emerġenza, kif ġie speċifikat fil-paragrafu 6.22. F’każi ta’ din ix-xorta, jista’ jintefa manwalment.
 6.6.7.3. Fuq il-vetturi tal-kategoriji M1 u N1 b’tul ta’ inqas minn 6 m, b’arranġament skond il-paragrafu 6.5.5.2. t’aktar ’il fuq, il-bozoz ambra li jimmarkaw il-ġnub, meta mmuntati, għandhom ukoll jixgħelu u jitfu malajr bl-istess frekwenza (b’mod sinkronizzat) mal-bozoz li jindikaw id-direzzjoni.
 6.6.8. It-tell-tale
 It-tell-tale b’ċirkwit magħluq huwa mandatorju. Id-dawl ta’ twissija li jixgħel u jitfi malajr, li jista’ jaħdem flimkien mat-tell-tales(s) li ġie(ġew) speċifikat(i) fil-paragrafu 6.5.8.
 6.6.9. Rekwiżiti oħra
 Kif ġie speċifikat fil-paragrafu 6.5.9. Jekk vettura motorizzata hija mgħammra biex tiġbed trejler, il-kontroll tas-sinjal ta’ twissija f’każ ta’ periklu għandu wkoll ikun jista’ jattiva l-bozoz li jindikaw id-direzzjoni fuq it-trejler. Is-sinjal ta’ twissija f’każ ta’ periklu għandu jkun jista’ jaħdem anki jekk l-apparat li jistartja jew jitfi l-magna jkun f’pożizzjoni li jagħmilha impossibbli li l-magna tistartja.
 6.7. IL-BOZZA TA’ WAQFIEN (Ir-Regolament Nru. 7)
 6.7.1. Il-preżenza
 L-apparati tal-kategorija S1 jew S2:
 mandatorji fuq il-kategoriji ta’ vetturi kollha.
 L-apparati tal-kategorija S3 jew S4:
 mandatorji fuq il-vetturi tal-kategoriji M1 u N1, ħlief għall-karozzi tax-xażi (chassis-cabs) u dawk il-vetturi tal-kategorija N1 bi spazju miftuħ għat-tagħbija; fakultattivi fuq kategoriji ta’ vetturi oħra.
 6.7.2. In-numru
 Żewġ apparati tal-kategorija S1 jew S2 u apparat wieħed tal-kategorija S3 jew S4 fuq il-kategoriji ta’ vetturi kollha.
 6.7.2.1. Ħlief fil-każ fejn jiġi installat apparat tal-kategorija S3 jew S4, fuq vetturi fil-kategoriji M2, M3, N2, N3, O2, O3, u O4 jistgħu jiġu installati żewġ apparati fakultattivi tal-kategorija S1 jew S2.
 6.7.2.2. Biss, meta l-pjan medjan lonġitudinali tal-vettura ma jinstabx fuq panil fiss tal-bodi, imma jissepara parti waħda li tiċċaqlaq jew żewġ partijiet li jiċċaqilqu tal-vettura (eż. bibien), u mhemmx biżżejjed spazju biex jiġi installat apparat wieħed tal-kategorija S3 jew S4 fuq il-pjan medjan lonġitudinali ’l fuq minn partijiet li jiċċaqilqu ta’ din ix-xorta, jew: jistgħu jiġu installati żewġ apparati tal-kategorija S3 jew S4 tat-tip “D”, jew jista’ jiġi installat apparat wieħed tal-kategorija S3 jew S4 spostat fuq ix-xellug jew fuq il-lemin tal-pjan medjan lonġitudinali.
 6.7.3. L-arranġament
 L-ebda rekwiżit speċjali.
 6.7.4. Il-pożizzjoni
 6.7.4.1. Fil-wisa’: Għall-vetturi tal-kategoriji M1 u N1: Għall-apparati tal-kategorija S1 jew S2 li jippuntaw fuq is-superfiċje apparenti fid-direzzjoni ta’ l-assi ta’ referenza li huwa l-aktar ’il bogħod mill-pjan medjan lonġitudinali tal-vettura m’għandiex tkun aktar minn 400 mm mit-tarf estrem ta’ barra tal-vettura; Għad-distanza bejn it-truf ta’ ġewwa tas-superfiċji apparenti fid-direzzjoni ta’ l-assi ta’ referenza mhemm l-ebda rekwiżit speċjali. Għall-kategoriji ta’ vetturi l-oħra kollha:
 Għall-apparati tal-kategorija S1 jew S2 id-distanza bejn it-truf ta’ ġewwa tas-superfiċji apparenti fid-direzzjoni ta’ l-assi ta’ referenza għandha tkun mhux inqas minn 600 mm. Din id-distanza tista’ titnaqqas għal 400 mm jekk il-wisa’ totali tal-vettura hija inqas minn 1 300 mm.
 Għall-apparati tal-kategorija S3 jew S4: iċ-ċentru ta’ referenza għandu jinstab fuq il-pjan medjan lonġitudinali tal-vettura. Madanakollu, fil-każ fejn jiġu installati ż-żewġ apparati tal-kategorija S3 jew S4, skond il-paragrafu 6.7.2., għandhom jiġu ppożizzjonati mill-aktar qrib possibbli tal-pjan medjan lonġitudinali, wieħed fuq kull naħa ta’ dan il-pjan.
 Fil-każ fejn, skond il-paragrafu 6.7.2., tkun permessa bozza waħda tal-kategorija S3 jew S4 mqiegħda lilhinn mil-linja ewlenija tal-pjan medjan lonġitudinali, din il-pożizzjoni lilhinn mil-linja ewlenija m’għandiex teċċedi l-150 mm mill-pjan medjan lonġitudinali għaċ-ċentru ta’ referenza tal-bozza.
 Fl-għoli:
 6.7.4.2.1. Għall-apparati tal-kategorija S1 jew S2: ’il fuq mill-art, mhux inqas minn 350 mm u mhux aktar minn 1 500 mm (2 100 mm jekk is-sura tal-qafas jagħmilha impossibbli li wieħed iżomm fi ħdan l-1 500 mm u jekk il-bozoz fakultattivi ma jiġux installati).
 Jekk il-bozoz fakultattivi jiġu installati, għandhom jiġu ppożizzjonati f’għoli li jkun kompatibbli mar-rekwiżiti tal-wisa’ u tas-simmetrija tal-bozoz u f’distanza vertikali kbira daqskemm is-sura tal-qafas tagħmilha possibbli, imma mhux inqas minn 600 mm ’il fuq mill-bozoz mandatorji.
 6.7.4.2.2. Għall-apparati tal-kategorija S3 jew S4, il-pjan orizzontali tanġenzjali għat-tarf t’isfel tas-superfiċje apparenti għandu:
 jew ma jkunx aktar minn 150 mm taħt il-pjan orizzontali tanġenzjali għat-tarf t’isfel tas-superfiċje esposta tal-ħġieġ jew ta’ l-igglejżjar tat-tieqa ta’ wara, jew ma jkunx inqas minn 850 mm ’il fuq mill-art.
 Madanakollu, il-pjan orizzontali tanġenzjali għat-tarf t’isfel tas-superfiċje apparenti ta’ l-apparat tal-kategorija S3 jew S4 għandu jkun ’il fuq mill-pjan orizzontali tanġenzjali għat-tarf ta’ fuq tas-superfiċje apparenti ta’ l-apparati tal-kategorija S1 jew S2.
 6.7.4.3. Fit-tul:
 Għall-apparati tal-kategorija S1 jew S2: fuq wara tal-vettura.
 Għall-apparati tal-kategorija S3 jew S4: l-ebda rekwiżit speċjali.
 6.7.5. Il-viżibilità ġeometrika
 L-angolu orizzontali:
 Għall-apparati tal-kategorija S1 jew S2:
 45° fuq ix-xellug u fuq il-lemin ta’ l-assi lonġitudinali tal-vettura;
 Għall-apparati tal-kategorija S3 jew S4:
 10° fuq ix-xellug u fuq il-lemin ta’ l-assi lonġitudinali tal-vettura;
 L-angolu vertikali:
 Għall-apparati tal-kategorija S1 jew S2:
 15° ’il fuq minn u taħt l-orizzontali. Madanakollu, l-angolu vertikali taħt l-orizzontali jista’ jitnaqqas għal 5°, jekk l-għoli tal-bozza jkun inqas minn 750 mm. L-angolu vertikali ’l fuq mill-orizzontali jista’ jitnaqqas għal 5° fil-każ ta’ bozoz fakultattivi mhux inqas minn 2 100 mm ’il fuq mill-art;
 Għall-apparati tal-kategorija S3 jew S4:
 10° ’il fuq minn u 5° taħt l-orizzontali
 6.7.6. L-orjentazzjoni
 Lejn il-parti ta’ wara tal-vettura.
 6.7.7. Il-konnessjonijiet elettriċi
 6.7.7.1. Il-bozoz ta’ waqfien kollha jridu jixegħlu fl-istess ħin meta s-sistema tal-brejkijiet tipprovdi s-sinjal rilevanti ddefinit fir-Regolamenti Nri. 13 u 13-H.
 6.7.7.2. Il-bozoz ta’ waqfien mhemmx għalfejn jaħdmu jekk l-apparat, li jistartja u/jew jitfi l-magna, ikun f’pożizzjoni li jagħmilha impossibbli li l-magna taħdem.
 6.7.8. It-tell-tale
 It-tell-tale huwa fakultattiv; fejn jitwaħħal, dan it-tell-tale irid ikun tell-tale operattiv li jikkonsisti minn dawl ta’ twissija li ma jixgħelx u jitfi malajr li jixgħel fil-każ ta’ ħsara tal-bozoz ta’ waqfien.
 6.7.9. Rekwiżiti oħra
 6.7.9.1. L-apparat tal-kategorija S3 jew S4 jista’ ma jkunx reċiprokament inkorporat ma’ l-ebda bozza oħra.
 L-apparat tal-kategorija S3 jew S4 jista’ jkun installat fuq barra jew fuq ġewwa tal-vettura.
 6.7.9.2.1. Fil-każ fejn jiġi installat ġewwa l-vettura:
 id-dawl mitfugħ m’għandux jikkawża skonfort lis-sewwieq permezz tal-mirja biex tara wara u/jew superfiċji oħra tal-vettura (jiġifieri it-tieqa ta’ wara).
 6.8. IL-BOZZA TAL-PJANĊA TA’ REĠISTRAZZJONI TA’ WARA (Ir-Regolament Nru. 4)
 6.8.1. Il-preżenza
 Mandatorja.
 6.8.2. In-numru
 Tali li l-apparat idawwal fejn tinsab il-pjanċa ta’ reġistrazzjoni.
 6.8.3. L-arranġament
 Tali li l-apparat idawwal fejn tinsab il-pjanċa ta’ reġistrazzjoni.
 6.8.4. Il-pożizzjoni
 6.8.4.1. Fil-wisa’: tali li l-apparat idawwal fejn tinsab il-pjanċa ta’ reġistrazzjoni.
 6.8.4.2. Fl-għoli: tali li l-apparat idawwal fejn tinsab il-pjanċa ta’ reġistrazzjoni.
 6.8.4.3. Fit-tul: tali li l-apparat idawwal fejn tinsab il-pjanċa ta’ reġistrazzjoni.
 6.8.5. Il-viżibilità ġeometrika
 Tali li l-apparat idawwal fejn tinsab il-pjanċa ta’ reġistrazzjoni.
 6.8.6. L-orjentazzjoni
 Tali li l-apparat idawwal fejn tinsab il-pjanċa ta’ reġistrazzjoni.
 6.8.7. Il-konnessjonijiet elettriċi
 Skond il-paragrafu 5.11.
 6.8.8. It-tell-tale
 It-tell-tale huwa fakultattiv. Jekk ikun hemm wieħed, il-funzjoni tiegħu trid titwettaq mit-tell-tale meħtieġ għall-bozoz b’pożizzjoni fuq quddiem u fuq wara.
 6.8.9. Rekwiżiti oħra
 Meta l-bozza tal-pjanċa ta’ reġistrazzjoni ta’ wara tkun ikkombinata mal-bozza b’pożizzjoni fuq wara, reċiprokament inkorporata fil-bozza ta’ waqfien jew fil-bozza għaċ-ċpar fuq wara, il-karatteristiċi fotometriċi tal-bozza tal-pjanċa ta’ reġistrazzjoni ta’ wara jistgħu jkunu modifikati waqt l-illuminazzjoni tal-bozza ta’ waqfien jew tal-bozza għaċ-ċpar fuq wara.
 6.9. IL-BOZZA B’POŻIZZJONI FUQ QUDDIEM (Ir-Regolament Nru. 7)
 6.9.1. Il-preżenza
 Mandatorja fuq il-vetturi bil-mutur kollha.
 Mandatorja fuq it-trejlers wiesa’ aktar minn 1 600 mm.
 Fakultattiva fuq it-trejlers li mhumiex wiesa’ aktar minn 1 600 mm.
 6.9.2. In-numru
 Tnejn.
 6.9.3. L-arranġament
 L-ebda rekwiżit speċjali.
 6.9.4. Il-pożizzjoni
 6.9.4.1. Fil-wisa’: dak il-punt fuq is-superfiċje apparenti fid-direzzjoni ta’ l-assi ta’ referenza li huwa l-aktar ’il bogħod mill-pjan medjan lonġitudinali tal-vettura m’għandux ikun iktar minn 400 mm mit-tarf estrem ta’ barra tal-vettura.
 Fil-każ ta’ trejler, dak il-punt fuq is-superfiċje apparenti fid-direzzjoni ta’ l-assi ta’ referenza li huwa l-aktar ’il bogħod mill-pjan medjan lonġitudinali m’għandux ikun aktar minn 150 mm mit-tarf estrem ta’ barra tal-vettura.
 Id-distanza bejn it-truf ta’ ġewwa taż-żewġ superfiċji apparenti fid-direzzjoni ta’ l-assi ta’ referenza:
 Għall-vetturi tal-kategoriji M1 u N1: m’għandu jkun hemm l-ebda rekwiżit speċjali;
 Għall-kategoriji ta’ vetturi l-oħra kollha: għandha tkun mhux inqas minn 600 mm. Din id-distanza tista’ titnaqqas għal 400 mm fejn il-wisa’ totali tal-vettura hija inqas minn 1 300 mm.
 6.9.4.2. Fl-għoli: ’il fuq mill-art, mhux inqas minn 350 mm u mhux iktar minn 1 500 mm (2 100 mm għall-vetturi tal-kategoriji O1 u O2, jew jekk għal kwalunkwe kategorija ta’ vetturi oħra, is-sura tal-qafas jagħmilha impossibbli li wieħed iżomm fi ħdan l-1 500 mm).
 6.9.4.3. Fl-għoli: l-ebda speċifikazzjoni individwali.
 6.9.4.4. Fejn il-bozoz b’pożizzjoni fuq quddiem u bozza oħra jkunu reċiprokament inkorporati, trid tintuża s-superfiċje apparenti fid-direzzjoni ta’ l-assi ta’ referenza tal-bozza l-oħra biex tkun ivverifikata l-konformità mar-rekwiżiti ta’ l-ippożizzjonar (il-paragrafi 6.9.4.1. sa 6.9.4.3.).
 6.9.5. Il-viżibilità ġeometrika
 6.9.5.1. L-angolu orizzontali għaż-żewġ bozoz ta’ pożizzjoni:
 45° ’il ġewwa u 80° ’il barra.
 Fil-każ tat-trejlers, l-angolu ’l ġewwa jista’ jitnaqqas għal 5°.
 L-angolu vertikali:
 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ bozoz li jkunu inqas minn 750 mm ’il fuq mill-art.
 6.9.5.2. Għall-vetturi tal-kategoriji M1 u N1, bħala alternattiva għall-paragrafu 6.9.5.1., fid-diskrezzjoni tal-manifattur jew tar-rappreżentat tiegħu li ġie akkreditat b’mod xieraq, u biss jekk tiġi installata bozza li timmarka l-ġnub fuq quddiem tal-vettura.
 L-angolu orizzontali: 45° ’il barra sa 45° ’il ġewwa.
 L-angolu vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° jekk il-bozoz ikunu inqas minn 750 mm ’il fuq mill-art.
 Biex titqies li hija viżibbli, il-bozza trid tipprovdi veduta mingħajr ostakli tas-superfiċje apparenti ta’ mill-inqas 12.5 ċentimetru kwadru. L-erja tas-superfiċje li ddawwal ta’ kwalunkwe retro-riflettur li ma jittrażmettix dawl għandha tkun eskluża.
 6.9.6. L-orjentazzjoni
 ’Il quddiem.
 6.9.7. Il-konnessjonijiet elettriċi
 Skond il-paragrafu 5.11.
 6.9.8. It-tell-tale
 It-tell-tale b’ċirkwit magħluq huwa mandatorju. Dan it-tell-tale m’għandux jixgħel u jitfi malajr u m’għandux ikun meħtieġ jekk id-dawl tal-panil ta’ l-istrumenti jista’ jinxtegħel fl-istess ħin mal-bozoz b’pożizzjoni fuq quddiem.
 6.9.9. Rekwiżiti oħra
 F’każ li tiġi installata AFS li tipprovdi modalità għal-liwi, il-lampa b’pożizzjoni fuq quddiem tista’ tiġi mdawra flimkien ma’ unità tad-dawl li tkun reċiprokament inkorporata magħha.
 6.10. IL-BOZZA B’POŻIZZJONI FUQ WARA (Ir-Regolament Nru. 7)
 6.10.1. Il-preżenza
 L-apparati tal-kategorija R jew R1 jew R2: Mandatorja.
 6.10.2. In-numru
 Tnejn.
 6.10.2.1. Ħlief fil-każ fejn jiġu installati bozoz li jimmarkaw il-kontorn tat-tarf, fuq il-vetturi kollha fil-kategoriji M2, M3, N2, N3, O2, O3, u O4 jistgħu jiġu installati żewġ bozoz b’pożizzjoni fakultattivi.
 6.10.3. L-arranġament
 L-ebda rekwiżit speċjali.
 6.10.4. Il-pożizzjoni
 6.10.4.1. Fil-wisa’: dak il-punt fuq is-superfiċje apparenti fid-direzzjoni ta’ l-assi ta’ referenza li huwa l-aktar ’il bogħod mill-pjan medjan lonġitudinali tal-vettura m’għandux ikun aktar minn 400 mm mit-tarf estrem ta’ barra tal-vettura. Din il-kundizzjoni m’għandiex tapplika għall-bozoz fuq wara li jkunu fakultattivi.
 Id-distanza bejn it-truf ta’ ġewwa taż-żewġ superfiċji apparenti fid-direzzjoni ta’ l-assi ta’ referenza:
 Għall-vetturi tal-kategoriji M1 N1: m’għandu jkun hemm l-ebda rekwiżit speċjali;
 Għall-kategoriji ta’ vetturi l-oħra kollha: għandha tkun mhux inqas minn 600 mm. Din id-distanza tista’ titnaqqas għal 400 mm fejn il-wisa’ totali tal-vettura tkun inqas minn 1 300 mm.
 6.10.4.2. Fl-għoli: ’il fuq mill-art, mhux inqas minn 350 mm u mhux iktar minn 1 500 mm (2 100 mm jekk is-sura tal-qafas jagħmilha impossibbli li wieħed iżomm fi ħdan l-1 500 mm u jekk ma jiġux installati l-bozoz fakultattivi). Jekk il-bozoz fakultattivi jiġu installati, għandhom jitqiegħdu f’għoli kompatibbli mar-rekwiżiti applikabbli tal-paragrafu 6.10.4.1., mas-simmetrija tal-bozoz u f’distanza vertikali kbira daqskemm tagħmilha possibbli s-sura tal-qafas, imma mhux inqas minn 600 mm ’il fuq mill-bozoz mandatorji.
 6.10.4.3. Fit-tul: fuq wara tal-vettura.
 6.10.5. Il-viżibilità ġeometrika
 6.10.5.1. L-angolu orizzontali: 45° ’il ġewwa u 80° ’il barra.
 L-angolu vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ bozoz li jkunu inqas minn 750 mm ’il fuq mill-art. L-angolu vertikali ’l fuq mill-orizzontali jista’ jitnaqqas għal 5° fil-każ ta’ bozoz fakultattivi mhux inqas minn 2 100 mm ’il fuq mill-art.
 6.10.5.2. Għall-vetturi tal-kategoriji M1 u N1, bħala alternattiva għall-paragrafu 6.10.5.1., fid-diskrezzjoni tal-manifattur jew tar-rappreżentat tiegħu li ġie akkreditat b’mod xieraq, u biss jekk fuq il-vettura tiġi installata bozza li timmarka l-ġnub fuq wara.
 L-angolu orizzontali: 45° ’il barra sa 45° ’il ġewwa.
 L-angolu vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° jekk il-bozoz ikunu inqas minn 750 mm ’il fuq mill-art.
 Biex titqies li hija viżibbli, il-bozza trid tipprovdi veduta mingħajr ostakli tas-superfiċje apparenti ta’ mill-inqas 12,5 ċentimetri kwadri. L-erja tas-superfiċje li ddawwal ta’ kwalunwke retro-riflettur li ma jittrażmettix dawl għandha tkun eskluża.
 6.10.6. L-orjentazzjoni
 Lura.
 6.10.7. Il-konnessjonijiet elettriċi
 Skond il-paragrafu 5.11.
 6.10.8. It-tell-tale
 It-tell-tale b’ċirkwit magħluq huwa mandatorju. Irid ikun ikkombinat ma’ dak tal-bozoz b’pożizzjoni fuq quddiem.
 6.10.9. Rekwiżiti oħra
 Xejn.
 6.11. IL-BOZZA GĦAĊ-ĊPAR FUQ WARA (Ir-Regolament Nru. 38)
 6.11.1. Il-preżenza
 L-apparati tal-kategorija F jew F1 jew F2: Mandatorja.
 6.11.2. In-numru
 Waħda jew tnejn.
 6.11.3. L-arranġament
 L-ebda rekwiżit speċjali.
 6.11.4. Il-pożizzjoni
 6.11.4.1. Fil-wisa’: jekk ikun hemm biss bozza għaċ-ċpar fuq wara waħda, trid tkun fuq in-naħa opposta tal-pjan medjan lonġitudinali tal-vettura għad-direzzjoni tat-traffiku provduta fil-pajjiż ta’ reġistrazzjoni, biċ-ċentru ta’ referenza wkoll jista’ jkun qiegħed fuq il-pjan medjan lonġitudinali tal-vettura.
 6.11.4.2. Fl-għoli: mhux inqas minn 250 mm u mhux iktar minn 1 000 mm ’il fuq mill-art. Għall-vetturi (fuq art imħarbta) tal-kategorija N3G, l-għoli massimu jista’ jiġi miżjud għal 1 200 mm.
 6.11.4.3. Fit-tul: fuq wara tal-vettura.
 6.11.5. Il-viżibilità ġeometrika
 Iddefinita mill-angoli α u β kif ġie speċifikat fil-paragrafu 2.13.:
 α
 =
 5° ’il fuq u 5° ’l isfel;
 β
 =
 25° fuq il-lemin u fuq ix-xellug.
 6.11.6. L-orjentazzjoni
 Lura.
 6.11.7. Il-konnessjonijiet elettriċi
 Dawn iridu jkunu tali li:
 6.11.7.1. Il-bozza(bozoz) għaċ-ċpar fuq wara ma tistax(jistgħux) tinxtegħel(jinxtegħlu) ħlief meta jinxtegħlu r-raġġi ewlenija, ir-raġġi baxxi jew il-bozoz għaċ-ċpar fuq quddiem;
 6.11.7.2. Il-bozza(bozoz) għaċ-ċpar fuq wara tista’(jistgħu) tintefa’(jintfew) b’mod indipendenti minn kwalunkwe bozza oħra;
 Tapplika kwalunkwe waħda minn dawn li ġejjin:
 6.11.7.3.1. il-bozza(bozoz) għaċ-ċpar fuq wara tista’(jistgħu) tkompli(jkomplu) taħdem(jaħdmu) sakemm il-bozoz b’pożizzjoni jinftew, u l-bozza(bozoz) għaċ-ċpar fuq wara mbagħad għandha(għandhom) tibqa’(jibqgħu) mitfija sakemm terġa’(jerġgħu) tinxtegħel(jinxtegħlu) b’mod deliberat;
 6.11.7.3.2. għandha tingħata twissija, għall-inqas li tinstema', addizzjonali għat-tell-tale mandatorju (il-paragrafu 6.11.8.) jekk l-ignition tintefa’ jew jekk iċ-ċavetta li tistartja l-magna tkun irtirata u l-bieba tas-sewwieq tinfetaħ, kemm jekk il-bozoz ta’ ġewwa (il-paragrafu 6.11.7.1.) jkunux mixgħula jew mitfija, filwaqt li s-swiċċ tal-bozza għaċ-ċpar fuq wara tkun qiegħda fil-pożizzjoni biex tixgħel il-bozza.
 6.11.7.4. Ħlief kif provdut fil-paragrafi 6.11.7.1., 6.11.7.3. u 6.11.7.5., it-tħaddim tal-bozza(bozoz) għaċ-ċpar fuq wara m’għandux ikun affetwat minn jekk kwalunkwe lampa oħra tinxtegħelx jew tintefiex.
 6.11.7.5. Il-bozza(bozoz) għaċ-ċpar fuq wara ta’ vettura bil-mutur li tirmonka tista’(jistgħu) tintefa(jintfew) waqt li t-trejler ikun konness u l-bozza(bozoz) għaċ-ċpar fuq wara tat-trejler tiġi(jiġu) attivata(i).
 6.11.8. It-tell-tale
 Tell-tale b’ċirkwit magħluq huwa mandatorju. Dawl ta’ twissija li ma jixgħelx u jitfi malajr indipendenti.
 6.11.9. Rekwiżiti oħra
 Fil-każijiet kollha, id-distanza bejn il-bozza għaċ-ċpar fuq wara u bejn kull bozza ta’ waqfien trid tkun ikbar minn 100 mm.
 6.12. IL-BOZZA TA’ L-IPPARKJAR (Ir-Regolament Nru. 77 jew 7)
 6.12.1. Il-preżenza
 Fuq il-vetturi bil-mutur li ma jeċċedux tul ta’ 6m u li ma jeċċedux wisa’ ta’ 2m hija fakultattiva.
 Fuq il-vetturi l-oħra kollha hija pprojbita.
 6.12.2. In-numru
 Skond l-arranġament.
 6.12.3. L-arranġament
 Jew żewġ bozoz fuq quddiem u żewġ bozoz fuq wara, jew bozza fuq kull naħa.
 6.12.4. Il-pożizzjoni
 6.12.4.1. Fil-wisa’: dak il-punt fuq is-superfiċje apparenti fid-direzzjoni ta’ l-assi ta’ referenza li huwa l-aktar ’il bogħod mill-pjan medjan lonġitudinali tal-vettura m’għandux ikun aktar minn 400 mm mit-tarf estrem ta’ barra tal-vettura.
 Barra minn hekk, jekk ikun hemm żewġ bozoz, dawn għandhom ikunu fuq il-ġnub tal-vettura.
 6.12.4.2. Fl-għoli:
 Għall-vetturi tal-kategoriji M1 u N1: l-ebda rekwiżit speċjali;
 Għall-kategoriji ta’ vetturi l-oħra kollha: ’il fuq mill-art, mhux inqas minn 350 mm u mhux iktar minn 1 500 mm (2 100 mm jekk is-sura tal-qafas tagħmilha impossibbli li wieħed iżomm fi ħdan l-1 500 mm).
 6.12.4.3. Fit-tul: l-ebda rekwiżit speċjali.
 6.12.5. Il-viżibilità ġeometrika
 L-angolu orizzontali: 45° ’il barra, ’il quddiem u lura.
 L-angolu vertikali: 15° ’il fuq minn u taħt l-orizzontali. Madanakollu, l-angolu vertikali taħt l-orizzontali jista’ jitnaqqas għal 5° jekk l-għoli tal-bozza jkun inqas minn 750 mm.
 6.12.6. L-orjentazzjoni
 Tali li l-bozoz jissodisfaw ir-rekwiżiti għall-viżibilità ’l quddiem u lura.
 6.12.7. Il-konnessjonijiet elettriċi
 Il-konnessjoni trid tippermetti li l-bozza(bozoz) ta’ l-ipparkjar fuq l-istess ġenb tal-vettura jinxtegħlu b’mod indipendenti minn kwalunkwe bozza oħra.
 Il-bozza(bozoz) ta’ l-ipparkjar u, jekk ikun applikabbli, il-bozoz b’pożizzjoni fuq quddiem u fuq wara skond il-paragrafu 6.12.9. t’iktar ’l isfel, iridu jkunu jistgħu jitħaddmu anki jekk l-apparat li jistartja l-magna jkun f’pożizzjoni li jagħmilha impossibbli li l-magna taħdem. Huwa pprojbit apparat li jitfi b’mod awtomatiku dawn il-bozoz bħala funzjoni tal-ħin.
 6.12.8. It-tell-tale
 Tell-tale b’ċirkwit magħluq huwa fakultattiv. Jekk ikun hemm wieħed, ma jridx ikun possibbli li jkun konfuż mat-tell-tale għall-bozoz b’pożizzjoni fuq quddiem u fuq wara.
 6.12.9. Rekwiżiti oħra
 Il-funzjonament ta’ din il-bozza jista’ wkoll isir billi fl-istess ħin jinxtegħlu l-bozoz b’pożizzjoni fuq quddiem u fuq wara fuq l-istess ġenb tal-vettura. F’dan il-każ, il-bozoz li jissodisfaw ir-rekwiżiti tal-bozoz b’pożizzjoni (fil-ġenb) fuq quddiem jew fuq wara jitqies li jissodisfaw ir-rekwiżiti tal-bozoz ta’ l-ipparkjar.
 6.13. IL-BOZZA LI TIMMARKA L-KONTORN TAT-TARF (Ir-Regolament Nru. 7)
 6.13.1. Il-preżenza
 L-apparati tal-kategorija R jew R1 jew R2: Mandatorja fuq il-vetturi li jeċċedu wisa’ ta’ 2.10 m. Fakultattiva fuq il-vetturi b’wisa’ bejn 1.80 u 2.10 m. Fuq karozzi tax-xażi, il-bozoz li jimmarkaw il-kontorn tat-tarf ta’ wara huma fakultattivi.
 6.13.2. In-numru
 Tnejn viżibbli minn quddiem u tnejn viżibbli minn wara.
 Fakulattiv: il-bozoz addizzjonali jistgħu jitwaħħlu kif ġej:
 (a)
 tnejn viżibbli minn quddiem;
 (b)
 tnejn viżibbli minn wara.
 6.13.3. L-arranġament
 L-ebda rekwiżit speċjali.
 6.13.4. Il-pożizzjoni
 6.13.4.1. Fil-wisa’:
 Quddiem u wara: l-aktar qrib possibbli tat-tarf estrem ta’ barra tal-vettura. Din il-kundizzjoni titqies li ġiet sodisfatta meta l-punt fuq is-superfiċje apparenti fid-direzzjoni ta’ l-assi ta’ referenza li huwa l-aktar ’il bogħod mill-pjan medjan lonġitudinali tal-vettura ma jkunx iktar minn 400 mm mit-tarf estrem ta’ barra tal-vettura.
 6.13.4.2. Fl-għoli:
 Quddiem: Il-vetturi bil-mutur — il-pjan orizzontali tanġenzjali għat-tarf ta’ fuq tas-superfiċje apparenti fid-direzzjoni ta’ l-assi ta’ referenza ta’ l-apparat ma jridx ikun aktar baxx mill-pjan orizzontali tanġenzjali għat-tarf ta’ fuq taż-żona trasparenti tal-windskrin.
 It-trejlers u s-semi-trejlers — fl-għoli massimu kompatibbli mar-rekwiżiti li huma relatati mal-wisa’, mad-disinn u mar-rekwiżiti operattivi tal-vettura u mas-simmetrija tal-bozoz.
 Wara: Fl-għoli massimu kompatibbli mar-rekwiżiti li huma relatati mal-wisa’, mad-disinn u mar-rekwiżiti operattivi tal-vettura u mas-simmetrija tal-bozoz.
 Kemm il-bozoz fakultattivi kif ukoll dawk mandatorji (kif ikun applikabbli) għandhom jitwaħħlu kemm jista’ jkun isseparati minn xulxin fl-għoli kemm ikun prattiku u kompatibbli mar-rekwiżiti tad-disinn/operattivi tal-vettura u tas-simmetrija tal-bozoz.
 6.13.4.3. Fit-tul, l-ebda rekwiżit speċjali.
 Il-bozoz addizzjonali viżibbli minn quddiem, kif ġie speċifikat fil-paragrafu 6.13.4.2., mill-aktar qrib skond kemm ikun prattiku fuq wara. Madankollu, id-distanza bejn il-bozoz addizzjonali u l-parti ta’ wara tal-vettura m’għandiex teċċedi l-400 mm.
 6.13.5. Il-viżibilità ġeometrika
 L-angolu orizzontali: 80° ’il barra.
 L-angolu vertikali: 5° ’il fuq minn u 20° taħt l-orizzontali.
 6.13.6. L-orjentazzjoni
 Tali li l-bozoz jissodisfaw ir-rekwiżiti għall-viżibilità ’il quddiem u lura.
 6.13.7. Il-konnessjonijiet elettriċi
 Skond il-paragrafu 5.11.
 6.13.8. It-tell-tale
 It-tell-tale huwa fakultattiv. Jekk ikun hemm wieħed, il-funzjoni tiegħu għandha titwettaq mit-tell-tale meħtieġ għall-bozoz b’pożizzjoni fuq quddiem u fuq wara.
 6.13.9. Rekwiżiti oħra
 Sakemm jiġu sodisfatti r-rekwiżiti l-oħra kollha, il-bozoz mandatorji jew fakultattivi li jkunu viżibbli minn quddiem u l-bozoz mandatorji jew fakultattivi li jkunu viżibbli minn wara fuq l-istess ġenb tal-vettura jistgħu jiġu kkombinati f’apparat wieħed.
 Tnejn mill-bozoz li jkunu viżibbli minn wara jistgħu jiġu ggruppati, ikkombinati jew reċiprokament inkorporati skond il-paragrafu 5.7.
 Il-pożizzjoni ta’ bozza li timmarka l-kontorn tat-tarf b’relazzjoni għall-bozza b’pożizzjoni korrispondenti għandha tkun tali li d-distanza bejn il-projezzjonijiet ta’ pjan trażversali vertikali tal-punti l-eqreb ta’ xulxin fuq is-superfiċji apparenti fid-direzzjoni ta’ l-assi ta’ referenza rispettivi taż-żewġ bozoz meqjusa ma tkunx inqas minn 200 mm.
 6.14. IR-RETRO-RIFLETTUR TA’ WARA, MHUX TRIJANGOLARI (Ir-Regolament Nru. 3)
 6.14.1. Il-preżenza
 Mandatorju fuq il-vetturi bil-mutur.
 Fuq it-trejlers jkunu fakultattivi, sakemm ikunu ggruppati flimkien ma’ l-apparti l-oħra tas-sinjali bid-dawl ta’ wara.
 6.14.2. In-numru
 Tnejn, li r-rendimenti tagħhom għandhom jikkonformaw mar-rekwiżiti fir-Regolament Nru. 3 li jikkonċernaw ir-retro-rifletturi tal-Klassi IA jew IB. Jiġu permessi apparati u materjali retro-riflettenti addizzjonali (inklużi żewġ retro-rifletturi li ma jikkonformawx mal-paragrafu 6.14.4. t’aktar ’l isfel), sakemm ma jfixklux l-effikaċja ta’ l-apparati mandatorji tad-dawl u tas-sinjali bid-dawl.
 6.14.3. L-arranġament
 L-ebda rekwiżit speċjali.
 6.14.4. Il-pożizzjoni
 6.14.4.1. Fil-wisa’: dak il-punt fuq is-superfiċje li ddawwal li huwa l-aktar ’il bogħod mill-pjan medjan lonġitudinali m’għandux ikun aktar minn 400 mm mit-tarf estrem ta’ barra tal-vettura.
 Id-distanza bejn it-truf ta’ ġewwa taż-żewġ superfiċji apparenti fid-direzzjoni ta’ l-assi ta’ referenza:
 Għall-vetturi tal-kategoriji M1 u N1: m’għandu jkollha l-ebda rekwiżit speċjali;
 Għall-vetturi tal-kategoriji l-oħra kollha: għandha tkun mhux inqas minn 600 mm.
 Fejn il-wisa’ totali tal-vettura tkun inqas minn 1 300 mm, din id-distanza tista’ titnaqqas għal 400 mm.
 6.14.4.2. Fl-għoli: ’il fuq mill-art, mhux inqas minn 250 mm u mhux iktar minn 900 mm (1 500 mm jekk is-sura tal-qafas tagħmilha impossibbli li wieħed iżomm fi ħdan id-900 mm).
 6.14.4.3. Fit-tul: fuq wara tal-vettura.
 6.14.5. Il-viżibilità ġeometrika
 L-angolu orizzontali: 30° ’il ġewwa u ’l barra.
 L-angolu vertikali: 10° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ retro-riflettur li jkun inqas minn 750 mm ’il fuq mill-art.
 6.14.6. L-orjentazzjoni
 Lura.
 6.14.7. Rekwiżiti oħra
 Is-superfiċje li ddawwal tar-retro-riflettur jista’ jkollha partijiet komuni mas-superfiċje apparenti ta’ kwalunkwe bozza oħra li tinsab fuq wara.
 6.15. IR-RETRO-RIFLETTUR TA’ WARA, TRIJANGOLARI (Ir-Regolament Nru. 3)
 6.15.1. Il-preżenza
 Mandatorju fuq it-trejlers.
 Ipprojbit fuq il-vetturi bil-mutur.
 6.15.2. In-numru
 Tnejn, li r-rendimenti tagħhom għandhom jikkonformaw mar-rekwiżiti fir-Regolament Nru. 3 li li jikkonċernaw ir-retro-rifletturi tal-Klassi IIIA jew tal-Klassi IIIB. Jiġu permessi apparati u materjali retro-riflettenti addizzjonali (inklużi żewġ retro-rifletturi li ma jikkonformawx mal-paragrafu 6.14.4. t’aktar ’l isfel), sakemm ma jfixklux l-effikaċja ta’ l-apparati mandatorji tad-dawl u tas-sinjali bid-dawl.
 6.15.3. L-arranġament
 Il-quċċata tat-trijangolu għandha tkun diretta ’l fuq.
 6.15.4. Il-pożizzjoni
 6.15.4.1. Fil-wisa’: dak il-punt fuq is-superfiċje li ddawwal li huwa l-aktar ’il bogħod mill-pjan medjan lonġitudinali m’għandux ikun aktar minn 400 mm mit-tarf estrem ta’ barra tal-vettura.
 M’għandux ikun hemm aktar minn 600 mm bejn it-truf ta’ ġewwa tar-retro-rifletturi. Din id-distanza tista’ titnaqqas għal 400 mm jekk il-wisa’ totali tal-vettura tkun inqas minn 1 300 mm.
 6.15.4.2. Fl-għoli: ’il fuq mill-art, mhux inqas minn 250 mm u mhux iktar minn 900 mm (1 500 mm jekk is-sura tal-qafas tagħmilha impossibbli li wieħed iżomm fi ħdan id-900 mm).
 6.15.4.3. Fit-tul: fuq wara tal-vettura.
 6.15.5. Il-viżibilità ġeometrika
 L-angolu orizzontali: 30° ’il ġewwa u ’l barra.
 L-angolu vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ retro-riflettur li jkun inqas minn 750 mm ’il fuq mill-art.
 6.15.6. L-orjentazzjoni
 Lura.
 6.15.7. Rekwiżiti oħra
 Is-superfiċje li ddawwal tar-retro-rifettur jista’ jkollha partijiet komuni mas-superfiċje apparenti ta’ kwalunkwe bozza li tinsab fuq wara.
 6.16. IR-RETRO-RIFLETTUR TA’ QUDDIEM, MHUX TRIJANGOLARI (Ir-Regolament Nru. 3)
 6.16.1. Il-preżenza
 Mandatorju fuq it-trejlers.
 Mandatorju fuq il-vetturi bil-mutur li jkollhom il-bozoz li jifaċċjaw ’il quddiem kollha b’rifletturi li jistgħu jinħbew.
 Fakultattiv fuq vetturi bil-mutur oħra.
 6.16.2. In-numru
 Tnejn, li r-rendimenti tagħhom għandhom jikkonformaw mar-rekwiżiti fir-Regolament Nru. 3 li jikkonċernaw ir-retro-rifletturi tal-Klassi IA jew tal-Klassi IB. Jiġu permessi apparati u materjali retro-riflettenti addizzjonali (inklużi żewġ retro-rifletturi li ma jikkonformawx mal-paragrafu 6.14.4. t’aktar ’l isfel), sakemm ma jfixklux l-effikaċja ta’ l-apparati mandatorji tad-dawl u tas-sinjali bid-dawl.
 6.16.3. L-arranġament
 L-ebda rekwiżit speċjali.
 6.16.4. Il-pożizzjoni
 6.16.4.1. Fil-wisa’: dak il-punt fuq is-superfiċje li ddawwal li huwa l-aktar ’il bogħod mill-pjan medjan lonġitudinali m’għandux ikun aktar minn 400 mm mit-tarf estrem ta’ barra tal-vettura.
 Fil-każ ta’ trejler, il-punt tas-superfiċje li ddawwal li huwa l-aktar ’il bogħod mill-pjan medjan lonġitudinali tal-vettura m’għandux ikun aktar ’il bogħod minn 150 mm mit-tarf estrem ta’ barra tal-vettura.
 Id-distanza bejn it-truf ta’ ġewwa taż-żewġ superfiċji apparenti fid-direzzjoni ta’ l-assi ta’ referenza:
 Għall-vetturi tal-kategoriji M1 u N1: m’għandu jkollha l-ebda rekwiżit speċjali;
 Għall-vetturi tal-kategoriji l-oħra kollha: għandha tkun mhux inqas minn 600 mm. Fejn il-wisa’ totali tal-vettura tkun inqas minn 1 300 mm, din id-distanza tista’ titnaqqas għal 400 mm.
 6.16.4.2. Fl-għoli: ’il fuq mill-art, mhux inqas minn 250 mm u mhux iktar minn 900 mm (1 500 mm jekk is-sura tal-qafas tagħmilha impossibbli li wieħed iżomm fi ħdan id-900 mm).
 6.16.4.3. Fit-tul: fuq quddiem tal-vettura.
 6.16.5. Il-viżibilità ġeometrika
 L-angolu orizzontali, 30° ’il ġewwa u ’l barra Fil-każ tat-trejlers, l-angolu ’il ġewwa jista’ jitnaqqas għal 10°. Jekk minħabba l-binja tat-trejlers dan l-angolu ma jistax jiġi sodisfatt mir-retro-rifletturi mandatorji, mela għandhom jitwaħħlu retro-rifletturi addizzjonali (supplementari), mingħajr il-limitazzjoni tal-wisa’ (il-paragrafu 6.16.4.1.), li flimkien mar-retro-rifleturi mandatorji, għandhom jagħtu l-angolu ta’ viżibilità meħtieġ.
 L-angolu vertikali: 10° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ retro-riflettur inqas minn 750 mm ’il fuq mill-art.
 6.16.6. L-orjentazzjoni
 ’Il quddiem.
 6.16.7. Rekwiżiti oħra
 Is-superfiċje li ddawwal tar-retro-riflettur jista’ jkollha partijiet komuni mas-superfiċje apparenti mas-superfiċje apparenti ta’ kwalunkwe bozza oħra li tinsab fuq quddiem.
 6.17. IR-RETRO-RIFLETTUR TAL-ĠENB, MHUX TRIJANGOLARI (Ir-Regolament Nru. 3)
 6.17.1. Il-preżenza
 Mandatorju: Fuq il-vetturi bil-mutur kollha b’tul li jeċċedi s-6 m.
 Fuq it-trejlers kollha.
 Fakultattiv: Fuq il-vetturi bil-mutur li t-tul tagħhom ma jeċċedix is-6 m.
 6.17.2. In-numru
 Tali li jkun hemm konformità mar-rekwiżiti għall-ippożizzjonar lonġitudinali. Ir-rendimenti ta’ dawn l-apparati għandhom jikkonformaw mar-rekwiżiti fir-Regolament Nru. 3 li jikkonċernaw ir-retro-rifletturi tal-Klassi IA jew tal-Klassi IB. Jiġu permessi apparati u materjali retro-riflettenti addizzjonali (inklużi żewġ retro-rifletturi li ma jikkonformawx mal-paragrafu 6.14.4. t’aktar ’l isfel), sakemm ma jfixklux l-effikaċja ta’ l-apparati mandatorji tad-dawl u tas-sinjali bid-dawl.
 6.17.3. L-arranġament
 L-ebda rekwiżit speċjali.
 6.17.4. Il-pożizzjoni
 6.17.4.1. Fil-wisa’: l-ebda rekwiżit speċjali.
 6.17.4.2. Fl-għoli: ’il fuq mill-art, mhux inqas minn 250 mm u mhux iktar minn 900 mm (1 500 mm jekk is-sura tal-qafas tagħmilha impossibbli li wieħed iżomm fi ħdan id-900 mm).
 6.17.4.3. Fit-tul: Mill-inqas retro-riflettur tal-ġenb wieħed irid jitwaħħal mat-terz nofsani tal-vetturi, bir-retro-riflettur tal-ġenb ta’ quddiemnett irid ikun mhux aktar minn 3m mill-parti ta’ quddiem tal-vettura; fil-każ tat-trejlers, għall-kejl ta’ din id-distanza għandu jitqies it-tul tal-ganċ.
 Id-distanza bejn ir-retro-rifletturi tal-ġenb ta’ biswit xulxin m’għandiex teċċedi t-3 m. Madanakollu, dan ma japplikax għall-vetturi tal-kategoriji M1 u N1.
 Jekk l-istruttura tal-vettura tagħmilha impossibbli li jkun hemm konformità ma’ rekwiżit ta’ din ix-xorta, din id-distanza tista’ titkabbar għal 4 m. Id-distanza bejn ir-retro-riflettur tal-ġenb ta’ waranett u l-parti ta’ wara tal-vettura m’għandiex teċċedi l-1m. madanakollu, għall-vetturi bil-mutur li t-tul tagħhom ma jeċċedix is-6m, huwa biżżejjed li jitwaħħal retro-riflettur tal-ġenb wieħed fi ħdan l-ewwel terz u/jew wieħed fi ħdan l-aħħar terz tat-tul tal-vettura.
 6.17.5. Il-viżibilità ġeometrika
 L-angolu orizzontali: 45° għall-parti ta’ quddiem u għall-parti ta’ wara.
 L-angolu vertikali: 10° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ retro-riflettur li jkun inqas minn 750 mm ’il fuq mill-art.
 6.17.6. L-orjentazzjoni
 Lejn il-ġenb.
 6.17.7. Rekwiżiti oħra
 Is-superfiċje li ddawwal tar-retro-riflettur tal-ġenb jista’ jkollha partijiet komuni mas-superfiċje apparenti ta’ kwalunkwe bozza tal-ġenb oħra.
 6.18. IL-BOZOZ LI JIMMARKAW IL-ĠNUB (Ir-Regolament Nru. 91)
 6.18.1. Il-preżenza
 Mandatorji: Fuq il-vetturi kollha li t-tul tagħhom jeċċedi s-6m, ħlief għall-karozzi tax-xażi; it-tul tat-trejlers għandu jkun ikkalkulat inkluż il-ganċ. Fuq il-vetturi tal-kategoriji kollha għandha tintuża l-bozza li timmarka l-ġnub tat-tip SM1; madanakollu l-bozoz li jimmarkaw il-ġnub tat-tip SM2 jistgħu jintużaw fuq il-vetturi tal-kategorija M1.
 Minbarra dan, fuq il-vetturi tal-kategoriji M1 u N1 b’tul ta’ inqas minn 6m, għandhom jintużaw bozoz li jimmarkaw il-ġnub, jekk jissupplimentaw ir-rekwiżiti mnaqqsa tal-viżibilità ġeometrika tal-bozoz b’pożizzjoni fuq quddiem li jikkonformaw mal-paragrafu 6.9.5.2. u tal-bozoz b’pożizzjoni fuq wara li jikkonformaw mal-paragrafu 6.10.5.2.
 Fakultattivi:
 Fuq il-vetturi l-oħra kollha.
 Jistgħu jintużaw il-bozoz li jimmarkaw il-ġnub tat-tip SM1 jew SM2.
 6.18.2. In-numru minimu fuq kull ġenb
 Tali li jkun hemm konformità mar-regoli għall-ippożizzjonar lonġitudinali.
 6.18.3. L-arranġament
 L-ebda speċifikazzjoni individwali.
 6.18.4. Il-pożizzjoni
 6.18.4.1. Fil-wisa’: l-ebda speċifikazzjoni individwali.
 6.18.4.2. Fl-għoli: ’il fuq mill-art, mhux inqas minn 250 mm u mhux iktar minn 1 500 mm (2 100 mm jekk is-sura tal-qafas tagħmilha impossibbli li wieħed iżomm fi ħdan l-1 500 mm).
 6.18.4.3. Fit-tul: mill-inqas bozza li timmarka l-ġnub waħda trid titwaħħal fuq it-terz nofsani tal-vetturi, bil-bozza li timmarka l-ġnub ta’ quddiemnett ma tkunx aktar minn 3 m ’il bogħod mill-parti ta’ quddiem; fil-każ tat-trejlers, għall-kejl ta’ din id-distanza għandu jitiqes it-tul tal-ganċ. Id-distanza bejn iż-żewġ bozoz li jimmarkaw il-ġnub biswit ta’ xulxin m’għandiex teċċedi t-3 m. Jekk l-istruttura tal-vettura tagħmilha impossibbli li jkun hemm konformità ma’ rekwiżit ta’ din ix-xorta, din id-distanza tista’ titkabbar għal 4 m.
 Id-distanza bejn il-bozza li timmarka l-ġnub ta’ waranett u l-parti ta’ wara tal-vettura m’għandiex teċċedi l-1 m.
 Madanakollu, għall-vetturi li t-tul tagħhom ma jeċċedix is-6m u għall-karozzi tax-xażi, huwa biżżejjed li jkun hemm bozza li timmarka l-ġnub waħda mwaħħla fi ħdan l-ewwel terz u/jew fi ħdan l-aħħar terz tat-tul tal-vettura.
 6.18.5. Il-viżibilità ġeometrika
 L-angolu orizzontali: 45° għall-parti ta’ quddiem u għall-parti ta’ wara; madanakollu, għall-vetturi li fuqhom l-installazzjoni tal-bozoz li jimmarkaw il-ġnub hija fakultattiva dan il-valur jista’ jitnaqqas għal 30°.
 Jekk il-vettura hija mgħammra b’bozoz li jimmarkaw il-ġnub li jintużaw biex tkun issupplimentata l-viżibilità ġeometrika mnaqqsa tal-bozoz li jindikaw id-direzzjoni fuq quddiem u fuq wara skond il-paragrafu 6.5.5.2. u/jew ta’ bozoz b’pożizzjoni skond il-paragrafi 6.9.5.2. u 6.10.5.2., l-angoli huma 45° lejn it-truf ta’ quddiem u ta’ wara tal-vettura u 30o lejn iċ-ċentru tal-vettura (ara l-figura fil-paragrafu 6.5.5.2. t’aktar ’il fuq).
 L-angolu vertikali: 10° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ bozza li timmarka l-ġnub li tkun inqas minn 750 mm ’il fuq mill-art.
 6.18.6. L-orjentazzjoni
 Lejn il-ġenb.
 6.18.7. Il-konnessjonijiet elettriċi
 Fuq il-vetturi tal-kategoriji M1 u N1 b’tul ta’ inqas minn 6m, jistgħu jiġu konnessi bozoz ambra li jimmarkaw il-ġnub biex jixgħelu u jitfu malajr, sakemm jixgħelu u jitfu malajr b’mod sinkronizzat u bl-istess frekwenza tal-bozoz li jindikaw id-direzzjoni fuq l-istess ġenb tal-vettura.
 Għall-kategoriji ta’ vetturi l-oħra kollha: l-ebda speċifikazzjoni individwali.
 6.18.8. It-tell-tale
 It-tell-tale huwa fakultattiv. Jekk ikun hemm, il-funzjoni tiegħu għandha titwettaq mit-tell-tale meħtieġ għall-bozoz b’pożizzjoni fuq quddiem u fuq wara.
 6.18.9. Rekwiżiti oħra
 Meta l-bozza li timmarka l-ġnub ta’ waranett tkun ikkombinata mal-bozza b’pożizzjoni fuq wara li tkun reċiprokament inkorporata mal-bozza għaċ-ċpar fuq wara jew mal-bozza ta’ waqfien ta’ wara, il-karatteristiċi fotometriċi tal-bozza li timmarka l-ġnub jistgħu jiġu modifikati waqt l-illuminazzjoni tal-bozza għaċ-ċpar fuq wara jew tal-bozza ta’ waqfien ta’ wara.
 Il-bozoz li jimmarkaw il-ġnub fuq wara jridu jkunu ambra jekk jixgħelu u jitfu malajr mal-bozza li tindika d-direzzjoni fuq wara.
 6.19. IL-BOZZA TAS-SEWQAN BI NHAR (Ir-Regolament Nru. 87)
 (10)
 6.19.1. Il-preżenza
 Mandatorja fuq il-vetturi bil-mutur. Ipprojbita fuq it-trejlers.
 6.19.2. In-numru
 Tnejn.
 6.19.3. L-arranġament
 L-ebda rekwiżit speċjali.
 6.19.4. Il-pożizzjoni
 6.19.4.1. Fil-wisa’: dak il-punt fuq is-superfiċje apparenti fid-direzzjoni ta’ l-assi ta’ referenza li huwa l-aktar ’il bogħod mill-pjan medjan lonġitudinali tal-vettura m’għandux ikun aktar minn 400 mm mit-tarf estrem ta’ barra tal-vettura.
 Id-distanza bejn it-truf ta’ ġewwai tas-superfiċji apparenti fid-direzzjoni ta’ l-assi ta’ referenza m’għandiex tkun inqas minn 600 mm.
 Fejn il-wisa’ totali tal-vettura tkun inqas minn 1 300 mm, din id-distanza tista’ titnaqqas għal 400 mm.
 6.19.4.2. Fl-għoli: ’il fuq mill-art mhux inqas minn 250 mm u mhux iktar minn 1 500 mm.
 6.19.4.3. Fit-tul: fuq quddiem tal-vettura. Dan ir-rekwiżit għandu jitiqes li ġie sodisfatt jekk id-dawl mitfugħ ma jikkawżawx skonfort lis-sewwieq jew direttament jew indirettament, permezz tal-mirja biex tara wara u/jew superfiċji riflettenti oħra tal-vettura.
 6.19.5. Il-viżibilità ġeometrika
 Orizzontali: 20° ’il barra u 20° ’il ġewwa.
 Vertikali: 10° ’il fuq u 10° ’l isfel.
 6.19.6. L-orjentazzjoni
 ’Il quddiem.
 6.19.7. Il-konnessjonijiet elettriċi
 Il-bozoz tas-sewqan bi nhar għandhom JINXTEGĦLU awtomatikament meta l-apparat li jistartja u/jew jitfi l-magna jkun f’pożizzjoni li jagħmilha possibbli li l-magna taħdem.
 Il-bozza tas-sewqan bi nhar għandha TINTEFA awtomatikament meta l-bozoz għaċ-ċpar fuq quddiem jew il-bozoz ta’ quddiem JINXTEGĦLU, ħlief meta dawn ta’ l-aħħar jintużaw biex jagħtu twissijiet mûdwala intermittenti f’intervalli qosra (11).
 Barra minn hekk, il-bozoz li jissemmew fil-paragrafu 5.11. ma jinxtegħlux meta JINXTEGĦLU l-bozoz tas-sewqan bi nhar.
 6.19.8. It-tell-tale
 It-tell-tale b’ċirkwit magħluq huwa fakultattiv.
 6.19.9. Preskrizzjonijiet oħra
 Xejn.
 6.20. IL-BOZZA GĦALL-IRKEJJEN (Ir-Regolament Nru. 119)
 6.20.1. Il-preżenza
 Fakultattiva fuq il-vetturi bil-mutur.
 6.20.2. In-numru
 Tnejn.
 6.20.3. L-arranġament
 L-ebda rekwiżit speċjali.
 6.20.4. Il-pożizzjoni
 6.20.4.1. Fil-wisa’: dak il-punt fuq is-superfiċje apparenti fid-direzzjoni ta’ l-assi ta’ referenza li huwa l-aktar ’il bogħod mill-pjan medjan lonġitudinali tal-vettura m’għandux ikun aktar minn 400 mm mit-tarf estrem ta’ barra tal-vettura.
 6.20.4.2. Fit-tul: mhux aktar ’il bogħod minn 1 000 mm mill-parti ta’ quddiem.
 6.20.4.3. Fl-għoli:
 minimu: Mhux inqas minn 250 mm ’il fuq mill-art;
 massimu: Mhux iktar minn 900 mm ’il fuq mill-art.
 Madanakollu, l-ebda punt fuq is-superfiċje apparenti fid-direzzjoni ta’ l-assi ta’ referenza m’għandu jkun ogħla mill-ogħla punt fuq is-superfiċje apparenti fid-direzzjoni ta’ l-assi ta’ referena tal-bozza ta’ quddiem b’raġġ baxx.
 6.20.5. Il-viżibilità ġeometrika
 Iddefinita mill-angoli α u β kif ġie speċifikat fil-paragrafu 2.13.:
 α
 =
 10° ’il fuq u ’l isfel,
 β
 =
 30° sa 60° ’il barra.
 6.20.6. L-orjentazzjoni
 Tali li l-bozoz jissodisfaw ir-rekwiżiti għall-viżibilità ġeometrika.
 6.20.7. Il-konnessjonijiet elettriċi
 Il-bozoz għall-irkejjen iridu jkunu konnessi b’tali mod li ma jistgħux jiġux attivati ħlief meta fl-istess ħin JINXTEGĦLU l-bozoz ta’ quddiem b’raġġ ewlieni jew il-bozoz ta’ quddiem b’raġġ baxx.
 6.20.7.1. Il-bozza għall-irkejjen fuq ġenb wieħed tal-vettura tista’ TINXTEGĦEL awtomatikament biss meta JINXTEGĦLU l-indikaturi tad-direzzjoni fuq l-istess ġenb tal-vettura u/jew meta l-angolu ta’ l-istering jinbidel minn pożizzjoni dritt ’il quddiem għall-istess naħa tal-vettura.
 Il-bozza għall-irkejjen għandha TINTEFA awtomatikament meta JINTEFA l-indikatur tad-direzzjoni u/jew l-angolu ta’ l-istering jkun irritona għall-pożizzjoni dritt ’il quddiem.
 6.20.7.2. Meta TINXTEGĦEL il-bozza tar-rivers, iż-żewġ bozoz għall-irkejjen jistgħu jinxtegħlu fl-istess ħin, indipendentement mir-rota ta’ l-istering jew mill-pożizzjoni ta’ l-indikatur tad-direzzjoni. F’dan il-każ, il-bozoz għall-irkejjen għandhom JINTFEW meta TINTEFA l-bozza tar-rivers.
 6.20.8. It-tell-tale
 Xejn.
 6.20.9. Rekwiżiti oħra
 Il-bozoz għall-irkejjen m’għandhomx ikunu attivati f’veloċitajiet tal-vettura ta’ aktar minn 40 km/siegħa.
 6.21. L-IMMARKAR BIEX JOLQOT L-GĦAJN (Ir-Regolament Nru. 104)
 6.21.1. Il-preżenza
 6.21.1.1. Ipprojbit: fuq il-vetturi tal-kategoriji M1 u O1.
 Mandatorju:
 6.21.1.2.1. fuq wara:
 immarkar sħiħ tad-dawra fuq vetturi li jeċċedu wisa’ ta’ 2 100 mm tal-kategoriji li ġejjin:
 (a)
 N2 b’massa massima li teċċedi s-7.5 tunnellati metriċi u N3 (bl-eċċezzjoni tal-karozzi tax-xażi, tal-vetturi mhux kompluti u tat-tratturi għas-semi-trejlers)
 (b)
 O3 u O4
 fuq il-ġenb:
 6.21.1.2.2.1. immarkar parzjali tad-dawra fuq vetturi li jeċċedu tul ta’ 6 000 mm (inkluż il-ganċ għat-trejlers) tal-kategoriji li ġejjin:
 (a)
 N2 b’massa massima li teċċedi s-7.5 tunnellati metriċi u N3 (bl-eċċezzjoni tal-karozzi tax-xażi, tal-vetturi mhux kompluti u tat-tratturi għas-semi-trejlers)
 (b)
 O3 u O4
 6.21.1.2.3. Madanakollu, fejn ir-rekwiżiti tas-sura, ta’ l-istruttura, tad-disinn jew ir-rekwiżiti operattivi jagħmluha impossibbli li jkun installat immarkar tad-dawra mandatorju, jista’ jiġi installat immarkjar b’linja.
 Fakultattiv:
 6.21.1.3.1. fuq il-kategoriji ta’ vetturi l-oħra kollha, fejn ma ġiex speċifikat mod ieħor fil-paragrafi 6.21.1.1. u 6.21.1.2. t’aktar ’il fuq, inkluża l-kabina ta’ l-unitajiet tat-tratturi għas-semi-trejlers u l-kabina tal-karozzi tax-xażi.
 6.21.1.3.2. jista’ jiġi applikat immarkar parjzali jew sħiħ tad-dawra minflok l-immarkar b’linja mandatorju, u jista’ jiġi applikat immarkar sħiħ tad-dawra minflok immarkar parzjali tad-dawra li jkun mandatorju.
 6.21.2. In-numru
 Skond il-preżenza.
 6.21.3. L-arranġament
 L-immarkar biex jolqot l-għajn għandu jkun qrib kemm ikun prattikabbli għall-orrizzontali u għall-vertikali, kompatibbli mar-rekwiżiti tas-sura, ta’ l-istruttura, tad-disinn u mar-rekwiżiti operattivi tal-vettura.
 6.21.4. Il-pożizzjoni
 Il-wisa’
 6.21.4.1.1. L-immarkar biex jolqot l-għan għandu jkun qrib kemm ikun prattikabbli għat-tarf tal-vettura.
 6.21.4.1.2. It-tul orizzontali kumulattiv ta’ l-elementi ta’ l-immarkar biex jolqot l-għan, kif immuntat fuq il-vettura, għandu jkun daqs mill-inqas 80 fil-mija tal-wisa’ totali tal-vettura, ħlief għal kwalunkwe trikkib orizzontali ta’ l-elementi individwali.
 6.21.4.1.3. Madanakollu, jekk il-manifattur jista’ jipprova għas-sodisfazzjoni ta’ l-awtorità responsabbli mill-approvazzjoni tat-tip li huwa impossibbli li jinkiseb il-valur li jissemma fil-paragrafu 6.21.4.1.2. t’aktar ’il fuq, it-tul kumulattiv jista’ jitnaqqas għal 60 fil-mija u għandu jkun indikat fid-dokument ta’ komunikazzjoni u fir-rapport tat-test (12).
 It-tul
 L-immarkar biex jolqot l-għan għandu jkun qrib kemm ikun prattikkabli għat-truf tal-vettura u għandu jilħaq sa fi ħdan 600 mm ta’ kull tarf tal-vettura (jew kabina fil-każ ta’ l-unitajiet tat-tratturi għas-semi-trejlers).
 6.21.4.2.1.1. għall-vetturi bil-mutur, kull tarf tal-vettura, jew fil-każ tat-tratturi għas-semi-trejlers, kull tarf tal-kabina;
 6.21.4.2.1.2. għat-trejlers, kull tarf tal-vettura (ħlief il-ganċ).
 It-tul orizzontali kumulattiv ta’ l-elementi ta’ l-immarkar biex jolqot l-għajn, kif immuntat fuq il-vettura, ħlief għal kwalunke trikkib orizzontali ta’ l-elementi individwali, għandu jkun daqs mill-inqas 80 fil-mija ta’:
 6.21.4.2.2.1. għall-vetturi bil-mutur, it-tul tal-vettura ħlief għall-kabina, jew fil-każ tat-tratturi għas-semi-trejlers, jekk imwaħħla, it-tul tal-kabina;
 6.21.4.2.2.2. għat-trejlers, it-tul tal-vettura (ħlief il-ganċ).
 6.21.4.2.3. Madanakollu, jekk il-manifattur jista’ jipprova għas-sodisfazzjoni ta’ l-awtorità responsabbli mill-approvazzjoni tat-tip li huwa impossibbli li jinkiseb il-valur li jissemma fil-paragrafu 6.21.4.2.2. t’aktar ’il fuq, it-tul kumulattiv jista’ jitnaqqas għal 60 fil-mija u għandu jkun indikat fid-dokument ta’ komunikazzjoni u fir-rapport tat-test (12).
 L-għoli
 6.21.4.3.1. L-element(i) t’isfel ta’ l-immarkar b’linja u ta’ l-immarkar tad-dawra:
 Baxx kemm ikun prattikabbli fi ħdan il-firxa:
 Minimu:
 mhux inqas minn 250 mm ’il fuq mill-art.
 Massimu:
 mhux aktar minn 1 500 mm ’il fuq mill-art.
 Madanakollu, jista’ jiġi aċċettat għoli massimu ta’ l-immuntar ta’ 2 100 mm fejn il-kundizzjonijiet tekniċi jipprevjenu l-konformità mal-valur massimu ta’ 1 500 mm jew, jekk ikun meħtieġ, biex ikunu sodisfatti r-rekwiżiti tal-paragrafi 6.21.4.1.2., 6.21.4.1.3., 6.21.4.2.2. u 6.21.4.2.3., jew l-ippożizzjonar orizzontali ta’ l-immarkar b’linja jew l-element(i) t’isfel ta’ l-immarkar tad-dawra.
 6.21.4.3.2. L-element(i) ta’ fuq ta’ l-immarkar tad-dawra:
 Għoli kemm ikun prattikabbli, imma fi ħdan 400 mm mill-estremità ta’ fuq tal-vettura.
 6.21.5. Il-viżibilità
 L-immarkar biex jolqot l-għajn għandu jitqies li jkun viżibbli, jekk mill-inqas 80 fil-mija tas-superfiċje li ddawwal ta’ l-immarkar tkun viżibbli meta osservatur jaraha meta jkun ippożizzjonat fi kwalunkwe punt fi ħdan il-pjani ta’ osservazzjoni li ġew iddefiniti hawn taħt:
 għal immarkar biex jolqot l-għan ta’ wara (ara l-Figura 11 ta’ l-Anness 11), il-pjan ta’ osservazzjoni huwa perpendikulari għall-assi lonġitudinali tal-vettura li tinsab 25 m mit-tarf estrem tal-vettura u limitat:
 6.21.5.1.1. fl-għoli, minn żewġ pjani orizzontali rispettivament 1m u 3.0 m ’il fuq mill-art,
 6.21.5.1.2. fil-vertikali, minn żewġ pjani vertikali li jiffurmaw angolu ta’ 15° ’il barra mill-pjan medjan lonġitudinali tal-vettura u li jgħaddu mill-intersezzjoni tal-pjani vertikali paralleli għall-pjan medjan lonġitudinali tal-vettura fejn ikun limitat il-wisa’ totali tal-vettura, u l-pjan perpendikulari għall-assi lonġitudinali tal-vettura li jillimita t-tarf tal-vettura.
 għall-immarkar biex jolqot l-għajn tal-ġenb (ara l-figura 2 ta’ l-Anness 11) il-pjan ta’ osservazzjoni huwa parallel għall-pjan lonġitudinali medjan tal-vetturi li jinsab 25 m mit-tarf estrem ta’ barra tal-vettura u li huwa limitat:
 6.21.5.2.1. fl-għoli, minn żewġ pjani orizzontali rispettivament 1m u 3.0 m ’il fuq mill-art,
 6.21.5.2.2. fil-wisa’, minn żewġ pjani vertikali li jiffurmaw angolu ta’ 15° ’il barra minn pjan perpendikulari għall-assi lonġitudinali tal-vettura u li jgħaddu mill-intersezzjoni tal-pjani vertikali perpendikulari għall-assi lonġitudinali tal-vettura fejn ikun limitat it-tul totali tal-vettura u t-tarf estrem ta’ barra tal-vettura.
 6.21.6. L-orjentazzjoni
 6.21.6.1. Għall-ġenb:
 Qrib kemm ikun prattikabbli għal li jkun parallel għall-pjan medjan lonġitudinali tal-vettura, kompatibbli mar-rekwiżiti tas-sura, ta’ l-istruttura, tad-disinn u mar-rekwiżiti operattivi tal-vettura.
 6.21.6.2. Fuq wara:
 Qrib kemm ikun prattikabbli għal li jkun parallel għall-pjan trażversali tal-vettura, kompatibbli mar-rekwiżiti tas-sura, ta’ l-istruttura, tad-disinn u mar-rekwiżiti operattivi tal-vettura.
 6.21.7. Rekwiżiti oħra
 6.21.7.1. L-immarkar biex jolqot l-għan għandu jitqies li jkun kontinwu jekk id-distanza bejn elementi biswit xulxin tkun żgħira kemm jista’ jkun possibbli u ma teċċedix 50 fil-mija ta’ l-iqsar tul ta’ l-elementi biswit xulxin.
 6.21.7.2. Fil-każ ta’ immarkar parzjali tad-dawra, kull rokna ta’ fuq għandha tkun deskritta minn żewġ linji f’angolu ta’ 90° għal xulxin u b’kull linja tkun twila mill-inqas 250 mm.
 6.21.7.3. Id-distanza bejn l-immarkar biex jolqot l-għajn imwaħħal fuq wara ta’ vettura u kull bozza ta’ waqfien mandatorja għandha tkun ikbar minn 200 mm.
 6.21.7.4. Fejn jiġu installati pjanċi ta’ l-immarkar ta’ wara li jikkonformaw mas-serje 01 ta’ emendi għar-Regolament Nru. 70, sabiex jiġu kkalkulati t-tul ta’ l-immarkar biex jolqot l-għajn u kemm huwa qrib tal-ġenb tal-vettura, dawn jistgħu jitqiesu, fid-diskrezzjoni tal-manifattur, bħala parti mill-immarkar biex jolqot l-għajn.
 6.21.7.5. Il-postijiet fuq il-vettura magħżula għall-immarkar biex jolqot l-għajn għandhom iħallu spazju għall-installazzjoni ta’ mmarkar wiesa’ mill-inqas 60 mm.
 6.22. IS-SISTEMA ADATTIVA TAD-DAWL TA’ QUDDIEM (AFS) (Ir-Regolament Nru. 123)
 Fejn ma jkunx speċifikat mod ieħor aktar ’l isfel, għall-parti rilevanti ta’ l-AFS japplikaw ir-rekwiżiti għall-bozoz ta’ quddiem b’raġġ ewlieni (il-paragrafu 6.1.) u għall-bozoz ta’ quddiem b’raġġ baxx (il-paragrafu 6.2.) ta’ dan ir-Regolament.
 6.22.1. Il-preżenza
 Fakulatattiva fuq il-vetturi bil-mutur. Ipprojbita fuq it-trejlers.
 6.22.2. In-numru
 Waħda.
 6.22.3. L-arranġament
 L-ebda rekwiżit speċjali.
 6.22.4. Il-pożizzjoni
 Qabel il-proċeduri sussegwenti tat-test, l-AFS għandha tkun issettjata għall-istat newtrali;
 Fil-wisa’ u fl-għoli:
 għal funzjoni jew modalità tad-dawl partikolari, ir-rekwiżiti indikati fil-paragrafi 6.22.4.1.1. sa 6.22.4.1.4. t’aktar ’l isfel għandhom jiġu sodisfatti minn dawk l-unitajiet tad-dawl li jingħataw l-enerġija fl-istess ħin għal dik il-funzjoni jew modalità tad-dawl ta’ funzjoni, skond id-deskrizzjoni ta’ l-applikant.
 Id-dimensjonijiet kollha jirreferu għall-eqreb tarf tas-superfiċje(i) apparenti, osservata(i) fid-direzzjoni ta’ l-assi ta’ referenza, ta’ l-unità(ajiet) tad-dawl.
 6.22.4.1.1. Żewġ unitajiet tad-dawl imqiegħda b’mod simmetriku għandhom jiġu pożizzjonati f’għoli skond ir-rekwiżiti tal-paragrafi rilevanti 6.1.4. u 6.2.4., fejn “Żewġ unitajiet tad-dawl imqiegħda b’mod simmetriku” għandha tinftiehem bħala żewġ unitajiet tad-dawl, waħda fuq kull naħa tal-vettura, ippożizzjonati b’tali mod li ċ-ċentri (ġeometriċi) tal-gravità tas-superfiċji apparenti tagħhom jkunu fl-istess għoli u fl-istess distanza mill-pjan medjan lonġitudinali tal-vettura fi ħdan tolleranza ta’ 50 mm, kull waħda; madankollu, is-superfiċji li jarmu d-dawl, is-superfiċji li jdawwlu, u l-outputs tad-dawl tagħhom jistgħu jkunu differenti.
 6.22.4.1.2. L-unitajiet tad-dawl addizzjonali, jekk ikun hemm, fuq kwalunkwe naħa tal-vettura għandhom jiġu ppożizzjonati f’distanza li ma teċċedix l-140mm (13) f’direzzjoni orizzontali (E fil-figura) u l-400 mm f’distanza vertikali ’l fuq jew taħt (D fil-figura) mill-eqreb unità tad-dawl;
 6.22.4.1.3. L-ebda waħda mill-unitajiet tad-dawl addizzjonali li ġiet deskritta fil-paragrafu 6.22.4.1.2. t’aktar ’il fuq m’għandha tkun ippożizzjonata aktar baxxa minn 250 mm (F fil-figura) u lanqas ogħla minn kif ġie indikat fil-paragrafu 6.2.4.2. ta’dan ir-Regolament (G fil-figura) ’il fuq mill-art;
 6.22.4.1.4. Barra minn hekk, fil-wisa’:
 għal kull modalità tad-dawl b’raġġ għaddieni:
 it-tarf ta’ barra tas-supefiċje apparenti ta’ mill-inqas unità waħda tad-dawl fuq kull naħa tal-vettura m’għandiex tkun ta’ aktar minn 400mm mit-tarf estrem ta’ barra tal-vettura (A fil-figura); u
 it-truf ta’ ġewwa tas-superfiċji apparenti fid-direzzjoni ta’ l-assi ta’ referenza m’għandhomx ikunu inqas minn 600 mm ’il bogħod minn xulxin. Madankollu, dan ma japplikax għall-vetturi tal-kategoriji M1 and N1; għall-kategoriji l-oħra kollha tal- vetturi bil-mutur fejn il-wisa’ totali tal-vettura jkun inqas minn 1 300 mm, din id-distanza tista’ titnaqqas għal 400 mm.
 L-unitajiet tad-dawl li qed jingħataw l-enerġija fl-istess ħin għal modalità tad-dawl partikolari:
 Nri. 3 u 9:
 (żewġ unitajiet tad-dawl imqiegħda b’mod simmetriku)
 Nri. 1 u 11:
 (żewġ unitajiet tad-dawl imqiegħda b’mod simmetriku)
 Nri. 4 u 8:
 (żewġ unitajiet tad-dawl addizzjonali)
 L-unitajiet tad-dawl li mhux qed jingħataw enerġija għall-imsemmija modalità tad-dawl:
 Nri. 2 u 10:
 (żewġ unitajiet tad-dawl imqiegħda b’mod simmetriku)
 Nru. 5:
 (unità tad-dawl addizjonali)
 Nri. 6 and 7:
 (żewġ unitajiet tad-dawl imqiegħda b’mod simmetriku)
 id-dimensjonijiet orizzontali f’mm:
 A ≤ 400
 B ≥ 600, jew, ≥ 400
 jekk il-wisa’ totali tal-vettura < 1 300 mm, madankollu l-ebda rekwiżiti għall-vetturi tal-kategoriji M1 u N1
 C ≤ 200
 E ≤ 140
 id-dimensjonijiet vertikali f’mm:
 D ≤ 400
 F ≥ 250
 G ≤ 1 200
 6.22.4.2. Fit-tul:
 l-unitajiet tad-dawl kollha ta’ AFS għandhom jiġu mmuntati fuq quddiem. Dan ir-rekwiżit jitiqes li jkun sodisfatt jekk id-dawl mormi ma jikkawżax skonfort lis-sewwieq jew direttament, jew indirettament, permezz tal-mirja biex tara wara u/jew superfiċji riflettenti oħra tal-vettura.
 6.22.5. Il-viżibilità ġeometrika
 Fuq kull naħa tal-vettura, għal kull funzjoni u modalità tad-dawl ipprovduta:
 l-angoli tal-viżibilità ġeometrika preskritti għall-funzjonijiet rispettivi tad-dawl skond il-paragrafi 6.1.5. u 6.2.5. ta’ dan ir-Regolament, għandhom jiġu sodisfatti għallinqas minn waħda mill-unitajiet tad-dawl li jingħataw l-enerġija fl-istess ħin biex iwettqu l-imsemmija funzjoni u modalità(ajiet), skond id-deskrizzjoni ta’ l-applikant. L-unitajiet individwali tad-dawl jistgħu jintużaw biex ikun hemm konformità mar-rekwiżiti għall-angoli differenti.
 6.22.6. L-orjentazzjoni
 ’Il quddiem.
 Qabel il-proċeduri sussegwenti tat-test, l-AFS għandha tkun issettjata għall-istat newtrali, fejn tarmi r-raġġ għaddieni bażiku.
 L-orjentazzjoni vertikali:
 6.22.6.1.1. L-inklinazzjoni inizjali ’l isfel tal-punt ta’ waqfien tar-raġġ għaddieni bażiku li għandha tiġi ssettjata meta l-vettura ma tkunx mgħobbija, b’persuna waħda fis-sit tas-sewwieq, għandha tkun speċifikata mill-manifattur bi preċiżjoni ta’ 0.1 fil-mija u għandha tkun indikata b’mod li jista’ jinqara b’mod ċar u li jkun indelibbli fuq kull vettura, qrib jew is-sistema tad-dawl ta’ quddiem jew il-pjanċa tal-manifattur, bis-simbolu muri fl-Anness 7.
 Fejn l-inklinazzjonijiet inizjali ’l isfel differenti jiġu speċifikati mill-manifattur għal unitajiet tad-dawl differenti li jipprovdu jew jikkontribwixxu għall-punt ta’ waqfien tar-raġġ għaddieni bażiku, dawn il-valuri ta’ l-inklinazzjoni ’l isfel għandhom ikunu speċifikati mill-manifattur bi preċiżjoni ta’ 0.1 fil-mija u għandhom jiġu indikati b’mod li jista’ jinqara b’mod ċar u li jkun indelibbli fuq kull vettura, qrib jew ta’ l-unitajiet tad-dawl rilevanti jew fuq il-pjanċa tal-manifattur, b’tali mod li l-unitajiet tad-dawl ikkonċernati jistgħu jiġu identifikati mingħajr ambigwità.
 L-inklinazzjoni ’l isfel tal-parti orizzontali tal-“punt ta’ waqfien” tar-raġġ għaddieni bażiku għandha tibqa’ bejn il-limiti indikati fil-paragrafu 6.2.6.1.2. ta’ dan ir-Regolament fil-kundizzjonijiet kollha ta’ tagħbija statika tal-vettura ta’ l-Anness 5 għal dan ir-Regolament; u l-mira inizjali għandha tkun fi ħdan il-valuri speċifikati.
 6.22.6.1.2.1. F’każ li r-raġġ għaddieni jiġi ġġenerat minn diversi raġġi minn unitajiet tad-dawl differenti, id-dispożizzjonijiet skond il-paragrafu 6.22.6.1.2. t’aktar ’il fuq japplikaw għal kull “punt ta’ waqfien” (jekk ikun hemm) ta’ kull raġġ imsemmi, li huwa ddisinjat sabiex jipprojetta fiż-żona angolari, kif ġie indikat fil-punt 9.4. tal-formola ta’ komunikazzjoni li hija konformi mal-mudell fl-Anness 1 għar-Regolament Nru. 123.
 L-apparat ta’ nvellar tal-bozoz ta’ quddiem
 6.22.6.2.1. Fil-każ fejn ikun meħtieġ apparat ta’ nvellar tal-bozoz ta’ quddiem sabiex ikunu sodisfatti r-rekwiżiti tal-paragrafu 6.22.6.1.2., l-apparat għandu jkun awtomatiku.
 6.22.6.2.2. Fil-każ ta’ ħsara f’dan l-apparat, ir-raġġ għaddieni m’għandux jassumi pożizzjoni fejn l-inklinazzjoni tkun inqas milli kienet fil-ħin meta seħħet il-ħsara fl-apparat.
 6.22.6.3. L-orjentazzjoni orizzontali:
 Għal kull unità tad-dawl, il-barma tal-minkeb tal-linja tal-punt ta’ waqfien, jekk ikun hemm, meta tiġi pprojettata fuq l-iskrin, għandha tikkoinċidi mal-linja vertikali mill-assi ta’ referenza ta’ l-imsemmija unità tad-dawl. Għandha titħalla tolleranza ta’ 0.5 gradi lejn dik in-naħa li tkun in-naħa tad-direzzjoni tat-traffiku. Unitajiet oħra tad-dawl għandhom jiġu aġġustati skond l-ispeċifikazzjoni ta’ l-applikant, kif ġie ddefinit skond l-Anness 10 għar-Regolament Nru. 123.
 6.22.6.4. Il-proċedura tal-kejl:
 Wara aġġustament tas-setting inizjali ta’ l-orjentazzjoni tar-raġġ, l-inklinazzjoni vertikali tar-raġġ għaddieni, jew meta jkun applikabbli, l-inklinazzjonijiet vertikali ta’ l-unitajiet tad-dawl differenti kollha li jipprovdu jew jikkontribwixxu għall-punt(i) ta’ waqfien tar-raġġ għaddieni bażiku, skond il-paragrafu 6.22.6.1.2.1. t’aktar ’il fuq, għandhom ikunu vverifikati għall-kundizzjonijiet tat-tagħbija kollha tal-vettura skond l-ispeċifikazzjonijiet fil-paragrafi 6.2.6.3.1. u 6.2.6.3.2. ta’ dan ir-Regolament.
 6.22.7. Il-konnessjonijiet elettriċi
 6.22.7.1. Id-dawl tar-raġġ ewlieni (jekk ikun ipprovdut mill-AFS)
 (a)
 L-unitajiet tad-dawl għar-raġġ ewlieni jistgħu jiġu attivitati jew fl-istess ħin jew f’pari. Għall-bidla mir-raġġ baxx għar-raġġ ewlieni għandhom jiġu attivati mill-inqas par wieħed ta’ unitajiet tad-dawl għar-raġġ ewlieni. Għall-bidla mir-raġġ ewlieni għar-raġġ baxx, għandhom jiġu deattivati fl-istess ħin l-unitajiet kollha tad-dawl għar-raġġ ewlieni.
 (b)
 Ir-raġġi baxxi jistgħu jibqgħu mixgħulin fl-istess ħin bħar-raġġi ewlenin.
 (c)
 Fejn jitwaħħlu erba’ unitajiet tad-dawl li jistgħu jinħbew, il-pożizzjoni mgħollija tagħhom trid tipprevjeni t-tħaddim fl-istess ħin ta’ kwalunkwe bozza ta’ quddiem addizzjonali mwaħħla, jekk dawn ikunu maħsuba biex jipprovdu sinjali bid-dawl li jikkonsistu minn illuminazzjoni intermittenti f’intervalli qosra (ara l-paragrafu 5.12.) fid-dawl ta’ matul il-jum.
 6.22.7.2. Id-dawl tar-raġġi għaddenija
 (a)
 Il-kontroll għall-bidla għar-raġġ baxx irid jitfi l-bozoz fuq quddiem b’raġġ ewlieni kollha jew jiddeattiva l-unitajiet tad-dawl kollha ta’ l-AFS għar-raġġ ewlieni fl-istess ħin.
 (b)
 Ir-raġġ baxx jista’ jibqa’ mixgħul fl-istess ħin bħar-raġġi ewlenin.
 (c)
 Fil-każ li l-unitajiet tad-dawl għar-raġġ baxx ikunu mgħammra b’sorsi tad-dawl b’disċarġ tal-gass, is-sorsi tad-dawl b’disċarġ tal-gass għandhom jibqgħu mixgħulin waqt ħidmet ir-raġġ ewlieni.
 6.22.7.3. Ir-raġġ għaddieni jista’ JINXTEGĦEL u JINTEFA b’mod awtomatiku, madankollu, dan irid ikun bla ħsara għar-rekwiżiti ta’ “Il-konnessjoni elettronika” fil-paragrafu 5.12. ta’dan ir-Regolament.
 Il-ħidma awtomatiku ta’ l-AFS
 Il-bidliet fi ħdan u bejn il-klassijiet ipprovduti u l-modalitajiet tagħhom tal-funzjonijiet tad-dawl ta’ l-AFS, kif ġie speċifikat aktar ’l isfel, għandhom isiru b’mod awtomatiku u b’tali mod li ma jkun ikkawżat l-ebda skonfort, la lis-sewwieq u lanqas lill-utenti l-oħra tat-triq.
 Il-kundizzjonijiet li ġejjin japplikaw għall-attivazzjoni tal-klassijiet u tal-modalitajiet tagħhom tar-raġġ għaddieni u, fejn ikun applikabbli, tar-raġġ ewlieni.
 6.22.7.4.1. Il-modalità(ajiet) tal-klassi C tar-raġġ għaddieni għandhom jiġu attivati jekk ma tiġi attivata l-ebda modalità ta’ klassi oħra ta’ raġġ għaddieni.
 6.22.7.4.2. Il-modalità(ajiet) tal-klassi V tar-raġġ għaddieni m’għandhomx jaħdmu sakemm kundizzjonijiet waħda jew aktar minn dawn li ġejjin ma tiġix/jiġux skoperta(i) b’mod awtomatiku (japplika s-sinjal V):
 (a)
 toroq f’żoni b’ħafna bini u l-veloċità tal-vettura ma tkunx teċċedi s-60 km/siegħa;
 (b)
 toroq mgħammra b’illuminazzjoni tat-triq fissa, u l-veloċità tal-vettura ma tkunx teċċedi s-60 km/siegħa;
 (c)
 tidwil tas-superfiċje tat-triq ta’ 1 cd/m2 u/jew illuminazzjoni orizzontali tat-triq ta’ 10 lx li tinqabeż kontinwament;
 (d)
 il-veloċità tal-vettura ma taqbiżx il-50 km/siegħa.
 6.22.7.4.3. Il-modalità(ajiet) tal-klassi E tar-raġġ għaddieni m’għandhiex(homx) taħdem(jaħdmu) sakemm il-veloċità tal-vettura ma teċċedix is-70 km/siegħa u kundizzjoni waħda jew aktar minn dawn li ġejjin ma tiġix/jiġux skoperta(i) b’mod awtomatiku.
 (a)
 Il-karatteristiċi tat-triq jikkorrispondu għall-kundizzjonijiet ta’ awtostrada (14) u/jew il-veloċità tal-vettura teċċedi l-110 km/siegħa (japplika s-sinjal E).
 (b)
 Fil-każ ta’ modalità tal-klassi E tar-raġġ għaddieni, li, skond id-dokumenti ta’ approvazzjoni/il-folja ta’ komunikazzjoni tas-sistema, hija konformi biss mas-“sett ta’ data” tat-Tabella 6 ta’ l-Anness 3 għar-Regolament Nru. 123.
 Is-sett tad-data E1: il-veloċità tal-vettura teċċedi l-110 km/siegħa (japplika s-sinjal E1);
 Is-sett tad-data E2: il-veloċità tal-vettura teċċedi d-90 km/siegħa (japplika s-sinjal E2);
 Is-sett tad-data E3: il-veloċità tal-vettura teċċedi t-80 km/siegħa (japplika s-sinjal E3).
 6.22.7.4.4. Il-modalità(ajiet) tal-klassi W tar-raġġ għaddieni m’għandiex(homx) taħdem(jaħdmu) sakemm il-bozoz għaċ-ċpar fuq quddiem, jekk ikun hemm, ma JINTFEWX u kundizzjoni waħda jew aktar minn dawn li ġejjin ma tiġix/jiġi skoperta(i) awtomatikament (japplika s-sinjal W):
 (a)
 li l-art tkun imxarrba jkun ġie skopert b’mod awtomatiku;
 (b)
 JINXTEGĦEL il-wajper tal-windxîld u l-ħidma kontinwa jew awtomatikament ikkontrollata tiegħu damet għal perjodu ta’ mill-inqas żewġ minuti.
 6.22.7.4.5. Modalità ta’ raġġ għaddieni tal-klassi C, V, E jew W m’għandiex tkun immodifikata biex issir modalità għal-liwi ta’ l-isemmija klassi (japplika s-sinjal T flimkien mas-sinjal ta’ l-imsemmija klassi tar-raġġ għaddieni skond il-paragrafi 6.22.7.4.1. sa 6.22.7.4.4. t’aktar ’il fuq) sakemm ma tiġix evalwata mill-inqas waħda miill-karatteristiċi li ġejjin (jew indikazzjonijiet ekwivalenti):
 (a)
 l-angolu tas-sokra ta’ l-istering;
 (b)
 it-trajettorja taċ-ċentru tal-gravità tal-vettura.
 Minbarra dan, japplikaw id-dispożizzjonijiet li ġejjin:
 (i)
 moviment orizzontali tal-punt ta’ waqfien asimettriku lejn il-ġenb mill-assi lonġitudinali tal-vettura, jekk ikun hemm, jitħalla biss meta l-vettura tkun miexja ’l quddiem (15) u għandu jkun tali li l-pjan vertikali lonġitudinali mill-barma tal-minkeb tal-punt ta’ waqfien ma jaqsamx il-linja tat-trajettorja taċ-ċentru tal-gravità tal-vettura f’distanzi mill-parti ta’ quddiem tal-vettura li jkunu akbar minn 100 darba l-għoli ta’ l-immuntar ta’ l-unità tad-dawl rispettiva;
 (ii)
 unità tad-dawl waħda jew aktar jistgħu jingħataw enerġija addizzjonali biss meta r-radju orizzontali tal-kurvatura tat-trajettorja taċ-ċentru tal-gravità tal-vettura ikun ta’ 500 m jew inqas.
 6.22.7.6. Għandu dejjem ikun possibbli li s-sewwieq jissettja l-AFS għall-istat newtrali u li jirritornaha għall-ħidma awtomatika tagħha.
 6.22.8. It-tell-tale
 6.22.8.1. Għall-partijiet rispettivi ta’ AFS japplikaw id-dispożizzjonijiet tal-paragrafi 6.1.8. (għall-bozza ta’ quddiem b’raġġ ewlieni) u 6.2.8 (għall-bozza ta’ quddiem b’raġġ baxx) ta’ dan ir-Regolament.
 6.22.8.2. Tell-tale għal ħsara viżiva huwa mandatorju. Dan m’għandux jixgħel u jitfi malajr. Għandu jkun attivat kulmeta tkun skoperta ħsara rigward is-sinjali ta’ kontroll ta’ l-AFS jew meta jiġi riċevut sinjal ta’ ħsara skond il-paragrafu 5.9. tar-Regolament Nru. 123. Għandu jibqa’ attivat sakemm tibqa’ l-ħsara. Jista’ jitħassar temporanjament, imma għandu jiġi ripetut kulmeta l-apparat li jistartja u jwaqqaf il-magna jinxtegħel u jintefa.
 6.22.8.3. Tell-tale biex jindika li s-sewwieq issettja s-sistema fi stat skond il-paragrafu 5.8. tar-Regolament Nru. 123 huwa fakultattiv.
 6.22.9. Rekwiżiti oħra
 6.22.9.1. AFS għandu jkun permess biss flimkien ma’ l-installazzjoni ta’ apparat(i) għat-tindif tal-bozoz ta’ quddiem skond ir-Regolament Nru. 45 (16) mill-inqas għal dawk l-unitajiet tad-dawl li ġew indikati fil-punt 9.3. tal-formola ta’ komunikazzjoni li tikkonforma mal-mudell fl-Anness 1 għar-Regolament Nru. 123, jekk il-fluss mûdwal oġġettiv totali tas-sorsi tad-dawl ta’ dawn l-unitajiet jeċċedi l-2 000 lm għal kull naħa, u li jikkontribiwxxu għar-raġġ għaddieni (bażiku) tal-klassi C.
 Il-verifika tal-konformità mar-rekwiżiti għall-ħidma awtomatika ta’ l-AFS
 6.22.9.2.1. Permezz ta’ deskrizzjoni konċiża jew b’mezz ieħor aċċettabbli għall-Awtorità responsabbli mill-approvazzjoni tat-tip, l-applikant għandu juri:
 (a)
 il-korrispondenza tas-sinjali ta’ kontroll ta’ l-AFS
 (i)
 mad-deskrizzjoni meħtieġa fil-paragrafu 3.2.6. ta’ dan ir-Regolament, u
 (ii)
 mas-sinjali ta’ kontroll ta’ l-AFS rispettivi li ġew speċifikati fid-dokumenti ta’ l-approvazzjoni tat-tip ta’ l-AFS, u,
 (b)
 konformità mar-rekwiżiti tal-ħidma awtomatika skond il-paragrafi 6.22.7.4.1. sa 6.22.7.4.5. t’aktar ’il fuq.
 6.22.9.2.2. Biex ikun ivverifikat, jekk, skond il-paragrafu 6.22.7.4., il-ħidma awtomatika ta’ l-AFS tikkawżax xi skonfort, is-servizz tekniku għandu jwettaq dawra ta’ test li tinkludi kwalunkwe sitwazzjoni rilevanti għall-kontroll tas-sistema fuq il-bażi tad-deskrizzjoni ta’ l-applikant; is-servizz tekniku għandu jkun innotifikat jekk il-modalitajiet kollha jiġux attivati, humiex qed jaħdmu u jiġux deattivati skond id-deskrizzjoni ta’ l-applikant; ħsara ovvja, jekk ikun hemm, għandha tiġi kkontestata (eż. moviment jew ċaqliqa angolari eċċessiva).
 6.22.9.3. L-intensità massima aggregata ta’ l-unitajiet tad-dawl li jistgħu jingħataw l-enerġija fl-istess ħin sabiex jipprovdu d-dawl tar-raġġi għaddenija jew il-modalitajiet tiegħu, jekk ikun hemm, m’għandiex teċċedi l-225 000 cd, li jikkorrispondu għal valur ta’ referenza ta’ 75.
 Din l-intensità massima għandha tinkiseb billi jingħaddew flimkien il-marki ta’ referenza individwali indikati fuq id-diversi unitajiet ta’ installazzjoni li jintużaw fl-istess ħin sabiex jipprovdu r-raġġ ewlieni.
 6.22.9.4. Skond id-dispożizzjonijiet tal-paragrafu 5.8. tar-Regolament Nru. 123, il-mezzi li jippermettu li l-vettura tintuża temporanjament f’territorju bid-direzzjoni opposta tas-sewqan minn dik li għaliha qed tiġi mfittxija l-approvazzjoni, għandhom jiġu spjegati fid-dettall fil-manwal tas-sid.
 6.23. IS-SINJAL TA’ WAQFIEN TA’ EMERĠENZA
 6.23.1. Il-preżenza
 Fakultattiva
 Is-sinjal ta’ waqfien ta’ emerġenza għandu jingħata bil-ħidma fl-istess ħin tal-bozoz ta’ waqfien jew tal-bozoz li jindikaw id-direzzjoni kollha mwaħħla, kif ġie deskritt fil-paragrafu 6.22.7.
 6.23.2. In-numru
 Kif ġie speċifikat fil-paragrafu 6.5.2. jew 6.7.2.
 6.23.3. L-arranġament
 Kif ġie speċifikat fil-paragrafu 6.5.3 jew 6.7.3.
 6.23.4. Il-pożizzjoni
 Kif ġie speċifikat fil-paragrafu 6.5.4. jew 6.7.4.
 6.23.5. Il-viżibilità ġeometrika
 Kif ġie speċifikat fil-paragrafu 6.5.5. jew 6.7.5.
 6.23.6. L-orjentazzjoni
 Kif ġie speċifikat fil-paragrafu 6.5.6. jew 6.7.6.
 6.23.7. Il-konnessjonijiet elettriċi
 Il-bozoz kollha tas-sinjal ta’ waqfien ta’ emerġenza għandhom jixgħelu u jitfu malajr b’mod sinkronizzat bi frekwenza ta’ 4,0 ±1,0 Hz.
 6.23.7.1.1. Madankollu, jekk kwalunkwe waħda mill-bozoz tas-sinjal ta’ waqfien ta’ emerġenza fuq in-naħa ta’ wara tal-vettura tuża sorsi tad-dawl tal-filament, il-frekwenza għandha tkun ta’ 4,0 +0,0/–1,0 Hz.
 6.23.7.2. Is-sinjal ta’ waqfien ta’ emerġenza għandu jaħdem indipendentement mill-bozoz l-oħra.
 Is-sinjal ta’ waqfien ta’ emerġenza għandu jkun attivat u deattivat b’mod awtomatiku.
 6.23.7.3.1. Is-sinjal ta’ waqfien ta’ emerġenza għandu jkun attivat biss meta l-veloċità tal-vettura tkun akbar minn 50 km/siegħa u meta s-sistema tal-brejikjiet tkun qed tipprovdi s-sinjal tal-loġika ta’ l-ibbrejkjar ta’ emerġenza iddefinit fir-Regolament Nri. 13 u 13-H.
 6.23.7.3.2. Is-sinjal ta’ waqfien ta’ emerġenza għandu jiġi deattivat awtomatikament jekk is-sinjal tal-loġika ta’ l-ibbrejkjar ta’ emerġenza, kif ġie ddefinit fir-Regolamenti Nri. 13 u 13-H, ma jkunx ipprovdut aktar jew jekk jiġi attivat is-sinjal ta’ twissija f’każ ta’ periklu.
 6.23.8. It-tell-tale
 Fakultattiv.
 6.23.9. Rekwiżiti oħra
 6.23.9.1. Ħlief kif inhu pprovdut fil-paragrafu 6.23.9.2. t’aktar ’l isfel, jekk vettura bil-mutur tkun mgħammra biex tirmonka trejler, il-kontroll tas-sinjal ta’ waqfien ta’ emerġenza fuq il-vettura bil-mutur għandha wkoll ikun kapaċi jħaddem is-sinjal ta’ waqfien ta’ emerġenza fuq it-trejler.
 Meta l-vettura bil-mutur tkun elettrikament konnessa ma’ trejler, il-frekwenza operattiva tas-sinjal ta’ waqfien ta’ emerġenza għall-kombinazzjoni għandha tkun limitata għall-frekwenza speċifikata fil-paragrafu 6.23.7.1.1. Madankollu, jekk il-vettura bil-mutur tista’ tiskopri li, fuq it-trejler, għas-sinjal ta’ waqfien ta’ emerġenza s-sorsi tad-dawl tal-filament mhumiex qed jintużaw, il-frekwenza tista’ tkun dik speċifikata fil-paragrafu 6.23.7.1.
 6.23.9.2. Jekk vettura bil-mutur tkun mgħammra biex tirmonka trejler mogħni b’sistema ta’ bbrejkjar ta’ servizz ta’ tip jew kontinwu jew semi-kontinwu, kif ġie ddefinit fir-Regolament Nru. 13, għandu jkun żgurat li tkun ipprovduta provvista kostanti ta’ enerġija permezz tal-konnettur elettriku għall-bozoz ta’ waqfien ma’ trejlers ta’ din ix-xorta filwaqt li jiġi applikat il-brejk ta’ servizz.
 Is-sinjal ta’ waqfien ta’ emerġenza fuq kwalunkwe trejler ta’ din ix-xorta jista’ jaħdem indipendentement mill-vettura ta’ l-irmonk u mhux meħtieġ li jaħdem jew bl-istess frekwenza bħal jew, b’mod sinkronizzat ma’ dak tal-vettura ta’ l-irmonk.
 7. IL-MODIFIKI GĦAL U L-ESTENSJONI TA’ L-APPROVAZZJONI TAT-TIP TAL-VETTURA JEW TA’ L-INSTALLAZZJONI TA’ L-APPARATI TAD-DAWL U TAS-SINJALI BID-DAWL TAGĦHA
 Kull modifika għat-tip ta’ vettura jew għall-installazzjoni ta’ l-apparati tad-dawl jew tas-sinjali bid-dawl, jew għal-lista li tissemma fil-paragrafu 3.2.2. t’aktar ’il fuq, għandha tkun innotifikata lid-Dipartiment Amministrattiv li approva dak it-tip ta’ vettura. Id-dipartiment imbagħad jista’ jew:
 7.1.1. Iqis li l-modifiki li saru mhux probabbli li se jkollhom affett avvers apprezzabbli u li jkun xi jkun il-każ, il-vettura xorta għadha tissodisfa r-rekwiżiti; jew
 7.1.2. Jeħtieġ rapport tat-test ieħor mingħand is-Servizzi Tekniċi responsabbli mit-twettiq tat-testijiet.
 7.2. Konferma ta’ l-estensjoni jew rifjut ta’ approvazzjoni, fejn tiġi speċifikata l-bidla, għandha tkun ikkomunikata permezz tal-proċedura li ġiet speċifikata fil-paragrafu 4.3. t’aktar ’il fuq lill-Partijiet għall-Ftehim li japplikaw dan ir-Regolament.
 7.3. L-Awtorità Kompetenti li toħroġ l-estensjoni ta’ l-approvazzjoni għandha tassenja numru ta’ serje għal estensjoni ta’ din ix-xorta u għandha tinforma b’dan lill-Partijiet l-oħra għall-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
 8. IL-KONFORMITÀ TAL-PRODUZZJONI
 Il-proċeduri ta’ konformità tal-produzzjoni għandhom jikkonformaw ma’dawk li ġew stabbiliti fl-Appendiċi 2 għall-Ftehim (E/ECE/324-E/ECE/TRANS/505/Rev.2), bir-rekwiżiti li ġejjin:
 8.1. Kwalunkwe vettura li ġiet approvata skond dan ir-Regolament għandha tkun immanifatturata b’tali mod li tikkonforma mat-tip approvat billi tissodisfa r-rekwiżiti li ġew stabbiliti fil-paragrafi 5. u 6. t’aktar ’il fuq.
 B’mod partikolari, id-detentur ta’ l-approvazzjoni għandu:
 8.2.1. jiżgura ruħu mill-eżistenza ta’ proċeduri għall-kontroll effettiv tal-kwalità tal-vettura rigward l-aspetti kollha rilevanti għall-konformità mar-rekwiżiti li ġew stabbiliti fil-paragrafi 5. u 6. t’aktar ’il fuq;
 8.2.2. jiżgura ruħu li għal kull tip ta’ vettura jitwettqu mill-inqas it-testijiet provduti fl-Anness 9 għal dan ir-Regolament jew il-kontrolli fiżiċi li minnhom tista’ tkun derivata data ekwivalenti;
 8.3. L-Awtorità Kompetenti tista’ twettaq kwalunkwe test provdut f’dan ir-Regolament. Dawn it-testijiet se jsiru fuq kampjuni magħżula bl-addoċċ mingħajr ma jkun ikkawżat tgħawiġ fl-impenji ta’ konsenja tal-manifattur.
 8.4. L-Awtorità Kompetenti għandha tagħmel ħilitha biex tikseb frekwenza ta’ spezzjoni ta’ darba fis-sena. Madanakollu, dan huwa fid-diskrezzjoni ta’ l-Awtorità Kompetenti u l-kunfidenza tagħhom fl-arranġamenti biex ikun żgurat kontroll effettiv tal-konformità ta’ produzzjoni. Fil-każ, fejn jiġu rreġistrati riżultati negattivi, l-Awtorità Kompetenti għandha tiżgura ruħha li jittieħdu l-passi kollha meħtieġa sabiex mill-aktar fis possibbli tkun stabbilita mill-ġdid il-konformità tal-produzzjoni.
 9. IL-PIENI GĦAN-NUQQAS TA’ KONFORMITÀ TAL-PRODUZZJONI
 9.1. L-approvazzjoni mogħtija rigward tip ta’ vettura skond dan ir-Regolament tista’ tiġi rtirata jekk ma jkunx hemm konformità mar-rekwiżiti jew jekk vettura li jkollha fuqha l-marka ta’ approvazzjoni ma tikkonformax mat-tip approvat.
 9.2. Jekk Parti għall-Ftehim li tapplika dan ir-Regolament tirtira approvazzjoni li tkun tat preċedentement, minnufih għandha tinnotifika b’dan lill-Partijiet Kontraenti l-oħra li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
 10. PRODUZZJONI MWAQQFA GĦALKOLLOX
 Jekk id-detentur ta’ l-approvazzjoni jieqaf kompletament li jimmanifattura tip ta’ vettura approvat skond dan ir-Regolament, għandu jinforma lill-awtorità li tat l-approvazzjoni. Malli tirċievi l-komunikazzjoni rilevanti, dik l-awtorità għandha tinforma b’dan lill-Partijiet l-oħra għall-Ftehim li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
 11. L-ISMIJIET U L-INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TA’ APPROVAZZJONI U TAD-DIPARTIMENTI AMMINISTRATTIVI
 Il-Partijiet għall-Ftehim ta’ l-1958 li japplikaw dan il-Ftehim għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli mit-twettiq tat-testijiet ta’ approvazzjoni u tad-Dipartimenti Amministrattivi li jagħtu l-approvazzjoni u lilhom għandhom jintbagħtu l-formoli li jiċċertifikaw approvazzjoni jew estensjoni jew rifjut jew irtirar ta’ approvazzjoni, maħruġa f’pajjiżi oħra.
 12. ID-DISPOŻIZZJONIJIET TRANŻITORJI
 12.1. Minkejja d-dispożizzjonijiet tranżitorji li ġejjin, il-Partijiet Kontraenti li l-applikazzjoni tagħhom ta’ dan ir-Regolament tidħol fis-seħħ wara d-data tad-dħul fis-seħħ tas-serje l-aktar reċenti ta’ emendi mhumiex obbligati li jaċċettaw approvazzjonijiet li ngħataw skond kwalunkwe serje preċedenti ta’ emendi għal dan ir-Regolament.
 12.2. Il-Partijiet Kontraenti li japplikaw dan ir-Regolament m’għandhomx jirrifjutaw li jagħtu estensjonijiet lill-approvazzjonijiet skond is-serje preċedenti ta’ emendi għal dan ir-Regolament.
 12.3. Sakemm is-Segretarju Ġenerali tan-Nazzjonijiet Uniti jkun innotifikat mod ieħor, il-Ġappun jiddikjara li, fejn għandu x’jaqsmu vetturi tal-kategoriji M1 u N1, b’relazzjoni għall-installazzjoni ta’ apparati tad-dawl u tas-sinjali bid-dawl, il-Ġappun se jkun marbut biss mill-obbligi tal-Ftehim li miegħu huwa anness dan ir-Regolament..
 12.4. Mid-data uffiċjali tad-dħul fis-seħħ tas-serje 03 ta’ emendi, l-ebda Parti Kontraenti li tapplika dan ir-Regolament m’għandha tirrifjuta li tagħti approvazzjoni skond dan ir-Regolament kif emendat mis-serje 03 ta’ emendi.
 12.5. Minn 12-il xahar wara d-data tad-dħul fis-seħħ tas-serje 03 ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li għandu jkun approvat jissodisfa r-rekwiżiti ta’ dan ir-Regolament kif emendat mis-serje 03 ta’ emendi.
 12.6. Sa 36 xahar wara d-data tad-dħul fis-seħħ tas-serje 03 ta’ emendi għal dan ir-Regolament, l-ebda Parti Kontraenti li tapplika dan ir-Regolament m’għandha tirrifjuta approvazzjoni nazzjonali jew reġjonali tat-tip ta’ tip ta’ vettura approvat skond is-serje preċedenti ta’ emendi għal dan ir-Regolament.
 12.7. Minn 36 xahar wara d-dħul fis-seħħ tas-serje 03 ta’ emendi għal dan ir-Regolament, il-Partijiet Kontraenti li japplikaw dan ir-Regolament jistgħu jirrifjutaw l-ewwel reġistrazzjoni nazzjonali jew reġjonali (l-ewwel dħul fis-servizz) ta’ vettura li ma tissodisfax ir-rekwiżiti tas-serje 03 ta’ emendi għal dan ir-Regolament.
 12.8. Minn 60 xahar wara d-data tad-dħul fis-seħħ tas-serje 03 ta’ emendi għal dan ir-Regolament, l-approvazzjonijiet skond dan ir-Regolament għandhom jieqfu jkunu validi, ħlief fil-każ ta’ tipi ta’ vettura li jikkonformaw mar-rekwiżiti ta’ dan ir-Regolament kif emendat mis-sejre 03 ta’ emendi.
 12.9. Minkejja d-dispożizzjonijiet tal-paragrafu 12.7. jew 12.8 hawn fuq., approvazzjonijiet tat-tipi ta’ vettura skond is-serje preċedenti ta’ emendi għal dan ir-Regolament li mhumiex affetwati mis-serje 03 ta’ emendi għandhom jibqgħu validi u l-Partijiet Kontraenti li japplikaw dan ir-Regolament għandhom ikomplu jaċċettawhom.
 12.10. Minn 36 xahar mid-dħul fis-seħħ tas-Suppliment 3 għas-serje 03 ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li għandu jiġi approvat jissodisfa r-rekwiżiti ta’ dan ir-Regolament kif emendat mis-Suppliment 3 għas-serje 03 ta’ emendi.
 12.11. Sa mid-data uffiċjali tad-dħul fis-seħħ tas-serje 04 ta’ emendi, l-ebda Parti Kontraenti li tapplika dan ir-Regolament m’għandha tirrifjuta li tagħti approvazzjoni skond dan ir-Regolament kif emendat mis-serje 04 ta’ emendi.
 12.12. Sa minn 30 xahar għall-vetturi tal-kategoriji M1 u N1 u 48 xahar għall-vetturi tal-kategoriji l-oħra wara d-data uffiċjali tad-dħul fis-seħħ tas-serje 04 ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li għandu jkun approvat jissodisfa r-rekwiżiti ta’ dan ir-Regolament kif emendat mis-serje 04 ta’ emendi.
 12.13. Sa 30 xahar għall-vetturi tal-kategoriji M1 u N1 u 48 xahar għall-vetturi tal-kategoriji l-oħra wara d-data uffiċjali tad-dħul fis-seħħ tas-serje 04 ta’ emendi, il-Partijiet Kontraenti li japplikaw dan ir-Regolament għandhom ikomplu jagħtu approvazzjonijiet għal dawk it-tipi ta’ vetturi li jkunu konformi mar-rekwiżiti ta’ dan ir-Regolament skond is-serje preċedenti ta’ emendi.
 12.14. L-approvazzjonijiet mogħtija skond dan ir-Regolament qabel 30 xahar għall-vetturi tal-kategoriji M1 u N1 u 48 xahar għall-vetturi tal-kategoriji l-oħra wara d-data uffiċjali tad-dħul fis-seħħ tas-serje 04 ta’ emendi u l-estensjonijiet ta’ approvazzjonijiet ta’ din ix-xorta kollha, inklużi dawk lil serje preċedenti ta’ emendi għal dan ir-Regolament li ngħataw sussegwentement, għandhom jibqgħu validi b’mod indefinit. Meta t-tip ta’ vettura approvat skond is-serje preċedenti ta’ emendi jissodisfa r-rekwiżiti ta’ dan ir-Regolament kif emendat mis-serje 04 ta’ emendi, il-Parti Kontraenti li tat l-approvazzjoni għandha tinnotifika b’dan lill-Partijiet Kontraenti l-oħra li japplikaw dan ir-Regolament.
 12.15. L-ebda Parti Kontraenti li tapplika dan ir-Regolament m’għandha tirrifjuta approvazzjoni tat-tip nazzjonali jew reġjonali ta’ tip ta’ vettura approvat skond is-serje 04 ta’ emendi għal dan ir-Regolament.
 12.16. Minkejja d-dispożizzjonijiet tranżitorji hawn fuq, partijiet kontraenti li l-applikazzjoni tagħhom tar-Regolament Nru 112 tiġi fis-seħħ wara d-data ta' dħul fis-seħħ tas-serje 04 ta' emendi għal dan ir-Regolament mhumiex obbligati li jaċċettaw approvazzjonijiet jekk dan it-tip ta' vettura li għandu jiġi approvat ma jilħaqx ir-rekwiżiti tal-paragrafi 6.1.2. u 6.2.2. kif emendati bis-serje 04 ta' emendi għal dan ir-Regolament fir-rigward tar-Regolament Nru 112.
 (1) Kif ġew iddefiniti fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi (R.E.3), (dokument TRANS/WP.29/78/Rev.1/Emend.2 kif emendat l-aħħar bl-Emend.4).
 (*) Għal kjarifika ara l-Anness 10.
 (2) Fil-każ ta’ apparati tad-dawl għall-pjanċa ta’ reġistrazzjoni fuq wara u ta’ l-indikaturi tad-direzzjoni (il-kategoriji 5 u 6), issostitwixxi b'“superfiċje li tarmi d-dawl” fin-nuqqas ta’ superfiċje li ddawwal.
 (3) 1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja u l-Montenegro, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (battal), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (battal), 31 għall-Bożnija u Ħerżegovina, 32 għal-Latvja, 33 (battal), 34 għall-Bulgarija, 35 (battal), 36 għal-Litwanja, 37 għat-Turkija, 38 (battal), 39 għall-Ażerbajġan, 40 għall-ex-Repubblika Jugożlava tal-Maċedonja, 41 (battal), 42 għall-Komunità Ewropea (L-approvazzjonijiet jingħataw mill-Istati Membri tagħha billi jużaw is-simbolu ECE rispettiv tagħhom), 43 għall-Ġappun, 44 (battal), 45 għall-Awstralja, 46 għall-Ukrajna, 47 għall-Afrika t’Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malażja u 53 għat-Tajlandja, 54 u 55 (battala) u 56 għall-Montenegro. In-numri sussegwenti għandhom jiġu assenjati lil pajjiżi oħra fl-ordni kronoloġiku li bih jirratifikaw jew jaderixxu għall-Ftehim li Jikkonċerna l-Adozzjoni ta' Preskrizzjonijiet Tekniċi Uniformi għall-Vetturi bir-Roti, Tagħmir u Partijiet li jistgħu Jitwaħħlu u/jew Jintużaw fuq Vetturi bir-Roti u l-Kundizzjonijiet għall-Għarfien Reċiproku ta' l-Approvazzjonijiet Mogħtija fuq il-Bażi ta' dawn il-Preskrizzjonijiet, u n-numri assenjati b'dan il-mod għandhom jiġu kkomunikati mis-Segretarju-Ġenerali tan-Nazzjonijiet Uniti lill-Partijiet Kontraenti għal dan il-Ftehim.
 (4) Magħruf ukoll bħala retro-riflettur abjad jew bla kulur.
 (5) Xejn f’dan ir-Regolament m’għandu jipprekludi lill-Partijiet Kontraenti li japplikaw dan ir-Regolament milli jippermettu l-użu ta’ mmarkar abjad biex jolqot l-għajn fuq wara tal-vettura fit-territorji tagħhom.
 (6) Kif ġiet iddefinita fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi (R.E.3), (dokument TRANS/WP.29/78/Rev.1/Emend.2 kif emendat l-aħħar bl-Emend.4)
 (7) Il-Partijiet Kontraenti għar-regolament rispettivi xorta jistgħu jipprojbixxu l-użu ta’ sistemi ta’ tindif mekkaniċi meta jiġu installati bozoz ta’ quddiem b’lentijiet tal-plastik, immarkati “PL”.
 (8) Kif ġiet iddefinita fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi (R.E.3), (dokument TRANS/WP.29/78/Rev.1/Emend.2 kif emendat l-aħħar mill-Emend.4).
 (9) It-tipi ta’ vetturi li ma jkunux konformi ma’ din id-dispożizzjoni jistgħu jkunu approvati sa 18-il xahar wara d-dħul fis-seħħ tas-Suppliment 4 għas-Serje 03 ta’ Emendi.
 (**) Il-valur ta’ 5° mogħti għal angolu assolut ta’ viżibilità fuq wara ta’ l-indikatur tad-direzzjoni tal-ġenb huwa limitu ta’ fuq. d ≤ 1,80 m (għall-vetturi tal-kategoriji M1 u N1 d ≤ 2,50 m).
 (***) Il-valur ta’ 5° mogħti għall-angolu ta’ viżibilità li ma jistax jintlemaħ (dead angle of visibility) fuq wara ta’ l-indikatur tad-direzzjoni tal-ġenb huwa limitu ta’ fuq. d ≤ 2.50 m.
 (10) Il-Partijiet Kontraenti li ma japplikawx ir-Regolament Nru. 87 jistgħu jipprojbixxu l-preżenza tad-DRL (kif ġie speċifikat fil-paragrafu 5.22.) fuq il-bażi tar-regolamenti nazzjonali
 (11) It-tipi ta’ vetturi li ma jkunux konformi ma’ din id-dispożizzjoni jista’ jkomplu jiġu approvati sa 18-il xahar wara d-dħul fis-seħħ tas-Suppliment 4 għas-Serje 03 ta’ Emendi.
 (12) Din id-dispożizzjoni ma tapplikax sa 5 snin wara d-data uffiċjali tad-dħul fis-seħħ tas-serje 03 ta’ emendi għal dan ir-Regolament.
 (13) Fil-każ ta’ “żewġ unitajiet tad-dawl imqiegħda b’mod simmetriku” addizzjonali, id-distanza orizzonttali tista’ tkun ta’ 200 mm (C fil-figura).
 (14) Id-direzzjonijiet tat-traffiku li jiġu separati permezz tal-kostruzzjoni tat-triq, jew, tiġi identifikata distanza laterali korrispondenti tat-traffiku oppost. Dan jimplika tnaqqis fil-leħħa eċċessiva mill-bozoz ta’ quddiem tal-vetturi fit-traffiku oppost.
 (15) Din id-dispożizzjoni ma tapplikax għad-dawl b’raġġ għaddieni meta jiġi prodott dawl għal-liwi għal dawra fuq lemin fi traffiku fuq il-lemin (dawra fuq ix-xellug għal traffiku fuq ix-xellug).
 (16) Il-Partijiet Kontraenti għar-Regolamenti rispettivi xorta jistgħu jipprojbixxu l-użu ta’ sistemi ta’ tindif mekkaniċi meta jiġu installati bozoz ta’ quddiem b’lentijiet tal-plastik, immarkati “PL”.
 ANNESS 1
 KOMUNIKAZZJONI
 Test ta 'immaġni
 [Format massimu: A4 (210 × 297 mm)]
 maħruġa minn:
 Isem l-amministrazzjoni:
 li tikkonċerna: (2)
 APPROVAZZJONI MOGĦTIJA
 APPROVAZZJONI ESTIŻA
 APPROVAZZJONI RIFJUTATA
 APPROVAZZJONI RTIRATA
 PRODUZZJONI MWAQQFA GĦALKOLLOX
 ta’ tip ta’ vettura rigward l-installazzjoni ta’ apparati tad-dawl u tas-sinjali bid-dawl, skond ir-Regolament Nru. 48.
 Nru. ta’ Approvazzjoni
 Nru. ta’ Estensjoni
 1. L-isem kummerċjali jew it-trejdmark tal-vettura:
 2. Isem il-manifattur għat-tip ta’ vettura:
 3. Isem u l-indirizz tal-manifattur:
 4. Jekk ikun applikabbli, isem u l-indirizz tar-rappreżentant tal-manifattur:
 5. Imressqa għall-approvazzjoni fi:
 6. Is-servizz tekniku responsabbli mit-twettiq tat-testijiet ta’ approvazzjoni:
 7. Id-data tar-rapport tat-test:
 8. In-numru tar-rapport tat-test:
 9. Deskrizzjoni konċiża:
 L-apparati tad-dawl u tas-sinjali bid-dawl fuq il-vettura:
 9.1. Il-bozoz ta’ quddiem b’raġġ ewlieni: iva/le (2)
 9.2. Il-bozoz ta’ quddiem b’raġġ baxx: iva/le (2)
 9.3. Il-bozoz għaċ-ċpar fuq quddiem: iva/le (2)
 9.4. Il-bozoz tar-rivers: . iva/le (2)
 9.5. L-indikaturi tad-direzzjoni fuq quddiem: iva/le (2)
 9.6. L-indikaturi tad-direzzjoni fuq wara: iva/le (2)
 9.7. L-indikaturi tad-direzzjoni tal-ġenb: iva/le (2)
 9.8. Is-sinjal ta’ twissija f’każ ta’ periklu: iva/le (2)
 9.9. Il-bozoz ta’ waqfien: iva/le (2)
 9.10. L-apparat li jdawwal il-pjanċa ta’ reġistrazzjoni ta’ wara: iva/le (2)
 9.11. Il-bozoz b’pożizzjoni fuq quddiem: iva/le (2)
 9.12. Il-bozoz b’pożizzjoni fuq wara: iva/le (2)
 9.13. Il-bozoz għaċ-ċpar fuq wara: . iva/le (2)
 9.14. Il-bozoz ta’ l-ipparkjar: iva/le (2)
 9.15. Il-bozoz li jimmarkaw il-kontorn tat-tarf: iva/le (2)
 9.16. Ir-retro-rifletturi ta’ wara mhux trijangolari: iva/le (2)
 9.17. Ir-retro-rifletturi ta’ wara, trijangolari: iva/le (2)
 Test ta 'immaġni
 9.18. Ir-retro-rifletturi ta’ quddiem mhux trijangolari: iva/le (2)
 9.19. Ir-retro-rifletturi tal-ġenb mhux trijangolari: iva/le (2)
 9.20. Il-bozoz li jimmarkaw il-ġnub: iva/le (2)
 9.21. Il-bozoz tas-sewqan bi nhar: iva/le (2)
 9.22. Is-sistema adattativa tad-dawl ta’ quddiem (AFS): iva/le (2)
 9.23. Il-bozoz għall-irkejjen: iva/le (2)
 9.24. L-immarkar biex jolqot l-għajn:
 9.24.1. L-immarkar sħiħ tad-dawra:
 Wara
 iva/le (2)
 Il-ġenb
 iva/le (2)
 9.24.2. L-immarkar parzjali tad-dawra:
 Wara
 iva/le (2)
 Il-ġenb
 iva/le (2)
 9.24.3. L-immarkar b’linja:
 Wara
 iva/le (2)
 Il-ġenb
 iva/le (2)
 9.25. Is-sinjal ta’ waqfien ta’ emerġenza: iva/le (2)
 9.26. Bozoz ekwivalenti: iva/le (2)
 9.27. It-tagħbija massima persmissibbli fil-but:
 10. Kummenti
 10.1. Kwalunkwe kumment dwar komponenti li jiċċaqilqu:
 10.2. Il-metodu li jintuża għad-definizzjoni tas-superfiċje apparenti: limitu tas-superfiċje li ddawwal (2) jew tas-superfiċje li titfa’ d-dawl (2)
 10.3. Kummenti oħra (validi għall-vetturi b’sewqan lemini jew xellugi):
 10.4. Kummenti li jikkonċernaw l-AFS (skond il-paragrafi 3.2.6. u 6.22.7.4. tar-Regolament):
 10.5. Kummenti rigward safejn ikopri l-immarkar biex jolqot l-għajn jekk ikun inqas mill-valur minimu ta’ 80 fil-mija meħtieġ mill-paragrafi 6.21.4.1.2. u 6.21.4.2.2.
 11. Il-pożizzjoni tal-marka ta’ approvazzjoni:
 12. Ir-raġuni(jiet) għall-estensjoni (jekk ikun applikabbli):
 13. Approvazzjoni mogħtija/estiża/rifjutata/irtirata (2)
 14. Post:
 15. Data:
 16. Firma:
 17. Id-dokumenti li ġejjin, li għandhom fuqhom in-numru ta’ approvazzjoni li ntwera aktar ’il fuq, huma disponibbli meta jintalbu:
 (1) In-numru li jiddistingwi l-pajjiż li jkun ta/estenda/irrifjuta/irtira approvazzjoni (ara d-dispożizzjonijiet ta’ l-approvazzjoni fid-Regolament).
 (2) Aqta’barra dak li ma japplikax, jew irrepeti “iva” jew “le”.
 ANNESS 2
 L-ARRANĠAMENTI TAL-MARKI TA’ APPROVAZZJONI
 MUDELL A
 (Ara l-paragrafu 4.4. ta’ dan ir-Regolament)
 Il-marka ta’ approvazzjoni t’hawn fuq imwaħħla ma’ vettura turi li t-tip ta’ vettura kkonċernat, rigward l-installazzjoni ta’ apparati tad-dawl u tas-sinjali bid-dawl, kien approvat fl-Olanda (E4) skond ir-Regolament Nru. 48 kif emendat mis-serje 04 ta’ emendi. In-numru ta’ approvazzjoni jindika li l-approvazzjoni ngħatat skond ir-rekwiżiti tar-Regolament Nru. 48 kif emendat mis-serje 04 ta’ emendi.
 MUDELL B
 (ara l-paragrafu 4.5. ta’ dan ir-Regolament)
 Il-marka ta’ aprovazzjoni t’hawn fuq imwaħħla ma’ vettura turi li t-tip ta’ vettura kkonċernat kien approvat fl-Olanda (E4) skond ir-Regolament Nru. 48 kif emendat mis-sejre 04 ta’ emendi u skond ir-Regolament Nru. 33 (1). In-numru ta’ approvazzjoni jindika li, fid-dati meta ngħataw l-approvazzjonijiet rispettivi, ir-Regolament Nru. 48 kien emendat mis-serje 04 ta’ emendi u r-Regolament Nru. 33 kien għadu fil-forma oriġinali tiegħu.
 (1) It-tieni numru jingħata sempliċement bħala eżempju.
 ANNESS 3
 Is-superfiċji tal-bozza, l-assi u ċ-ċentru ta’ referenza, U l-angoli tal-viżibilità ġeometrika
 Muftieħ
 1.
 Superfiċje li ddawwal
 2.
 Assi ta’ referenza
 3.
 Ċentru ta’ referenza
 4.
 Angolu ta’ viżibilità ġeometrika
 5.
 Superfiċje li titfa’ d-dawl
 6.
 Superfiċje apparenti bbażata fuq superfiċje li ddawwal
 7.
 Superfiċje apparenti bbażata fuq superfiċje li titfa’ d-dawl
 8.
 Direzzjoni tal-viżibilità
 Nota: Minkejja d-disinn, is-superfiċje apparenti għandha titqies bħala tanġenzjali għas-superfiċje li titfa’ d-dawl.
 Is-superfiċje li ddawwal b’paragun mas-superfiċje li titfa’ d-dawl
 (Ara l-paragrafi 2.9. u 2.8. ta’ dan ir-Regolament)
 SKEĊĊ A
 Is-superfiċje li ddawwal
 Is-superfiċje li titfa’ d-dawl
 It-truf huma
 a u b
 c u d
 SKEĊĊ B
 Is-superfiċje li ddawwal
 Is-superfiċje li titfa’ d-dawl
 It-truf huma
 a u b
 c u d
 ANNESS 4
 Il-viżibilità ta’ bozza ħamra fuq quddiem u l-viżibilità ta’ bozza bajda fuq wara
 (Ara l-paragrafi 5.10.1. u 5.10.2. ta’ dan ir-Regolament)
 Figura 1
 Figura 2
 ANNESS 5
 L-istati tat-tagħbija li għandhom jitqiesu biex ikunu ddeterminati l-varjazzjonijiet fl-orjentazzjoni vertikali tal-bozoz ta’ quddiem b’raġġ baxx
 Il-kundizzjonijiet tat-tagħbija fuq il-fusien li jissemmew fil-paragrafi 6.2.6.1. u 6.2.6.3.1.
 1. Għat-testijiet li ġejjin, il-massa tal-passiġġieri għandha tkun ikkalkulata fuq il-bażi ta’ 75 kg għal kull persuna.
 Il-kundizzjonijiet tat-tagħbija għat-tipi differenti ta’ vetturi:
 Il-vetturi fil-kategorija M1
 (1):
 L-angolu tar-raġġ tad-dawl tal-bozoz ta’ quddiem b’raġġ baxx għandu jkun iddeterminat skond il-kundizzjonijiet tat-tagħbija li ġejjin:
 2.1.1.1. persuna waħda fis-sit tas-sewwieq;
 2.1.1.2. is-sewwieq, flimkien ma’ passiġġier wieħed fis-sit ta’ quddiem l-aktar ’il bogħod mis-sewwieq;
 2.1.1.3. is-sewwieq, passiġġier wieħed fis-sit ta’ quddiem l-aktar ’il bogħod mis-sewwieq, bis-sits kollha l-aktar ’il bogħod fuq wara okkupati;
 2.1.1.4. is-sits kollha okkupati;
 2.1.1.5. is-sits kollha okkupati, flimkien ma’ tagħbija mqassma b’mod bilanċjat fil-but tal-bagalji, sabiex tinkiseb it-tagħbija permissibbli fuq il-fus ta’ wara jew fuq il-fus ta’ qudiem jekk il-but ikun fuq quddiem. Jekk il-vettura għandha but fuq quddiem u fuq wara, it-tagħbija addizzjonali trid tkun imqassma b’mod xieraq sabiex jinkisbu t-tagħbiji permissibbli tal-fusien. Madanakollu, jekk il-massa mgħobbija massima permissibbli tinkiseb qabel it-tagħbija permissibbli fuq wieħed mill-fusien, it-tagħbija tal-but(iet) għandha tkun limitata għall-figura li tippermetti li tintlaħaq dik il-massa;
 2.1.1.6. is-sewwieq, flimkien ma’ tagħbija mqassma b’mod bilanċjat fil-but, sabiex tinkiseb it-tagħbija permissibbli fuq il-fus korrispondenti.
 Madanakollu, jekk il-massa mgħobbija massima permissibbli tinkiseb qabel it-tagħbija permissibbli fuq il-fus, it-tagħbija tal-but(iet) għandha tkun limitata għall-figura li tippermetti li l-massa tintlaħaq.
 2.1.2. Biex jiġu ddeterminati l-kundizzjonijiet tat-tagħbija t’aktar ’il fuq, trid titqies kwalunkwe restrizzjoni għat-tagħbija li ġiet stabbilita mill-manifattur.
 Il-vetturi fil-kategoriji M2 u M3
 (1);
 L-angolu tar-raġġ tad-dawl mill-bozoz ta’ quddiem b’raġġ baxx irid ikun iddeterminat fil-kundizzjonjiet tat-tagħbija li ġejjin:
 2.2.1. vettura mhux mgħobbija u persuna waħda fis-sit tas-sewwieq;
 2.2.2. vetturi mgħobbija b’tali mod li kull fus iġorr it-tagħbija massima teknikament permissibbli tiegħu jew sakemm tintlaħaq il-massa massima permissibbli tal-vettura billi l-fusien ta’ quddiem u ta’ wara jiġu mgħobbija b’mod proprozjonat għat-tagħbiji massimi teknikament permissibbli tagħhom, liema minnhom iseħħ l-ewwel.
 Il-vetturi fil-kategorija N b’superfiċji ta’ tagħbija:
 L-angolu tar-raġġ tad-dawl mill-bozoz ta’ quddiem b’raġġ baxx irid ikun iddeterminat fil-kundizzjonijiet tat-tagħbija li ġejjin;
 2.3.1.1. vettura mhux mgħobbija u persuna waħda fis-sit tas-sewwieq;
 2.3.1.2. sewwieq, flimkien ma’ tagħbija mqassma b’tali mod sabiex it-tagħbija massima teknikament permissibbli tintefa’ fuq il-fus jew fuq il-fusien ta’ wara, jew il-massa massima permissibbli tal-vettura, liema minnhom isseħħ l-ewwel, mingħajr ma tinqabeż it-tagħbija tal-fus ta’ quddiem li ġiet ikkalkulata bħala s-somma tat-tagħbija tal-fus ta’ quddiem tal-vettura mhux mgħobbija flimkien ma’ 25 fil-mija tal-piż tal-passiġġieri u tal-bagalji (imma mhux tal-fjuwil) massimu permissibbli fuq il-fus ta’ quddiem. Bil-maqlub, il-fus ta’ quddiem jitqies b’dan il-mod meta l-pjattaforma tat-tagħbija tkun fuq quddiem.
 Il-vetturi fil-kategorija N mingħajr superfiċje ta’ tagħbija:
 Il-vetturi li jiġbdu għas-semi-trejlers:
 2.4.1.1. Vettura mhux mgħobbija mingħajr tagħbija fuq iż-żjieda ta’ l-igganċjar u persuna waħda fis-sit tas-sewwieq;
 2.4.1.2. persuna waħda fis-sit tas-sewwieq: it-tagħbija teknikament permissibbli fuq iż-żjieda ta’ l-igganġjar fil-pożizzjoni taż-żjieda li tikkorrispondi għall-ogħla tagħbija fuq il-fus ta’ wara.
 Il-vetturi li jiġbdu għat-trejlers:
 2.4.2.1. vettura mhux mgħobbija u persuna waħda fis-sit tas-sewwieq;
 2.4.2.2. persuna waħda fis-sit tas-sewwieq, bil-postijiet l-oħra kollha fil-kabina tas-sewqan ikunu okkupati.
 (1) Kif iddefinita fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi (R.E.3) (dokument TRANS/WP.29/78/Rev.1/Emend.2, kif emendat l-aħħar mill-Emend.4).
 ANNESS 6
 Il-kejl tal-varjazzjoni ta’ l-inklinazzjoni tar-raġġ baxx bħala funzjoni tat-tagħbija
 1. L-AMBITU
 Dan l-anness jispeċifika metodu biex jitkejlu l-varjazzjonijiet fl-inklinazzjoni tar-raġġ baxx tal-vetturi bil-mutur, b’relazzjoni għall-inklinazzjoni inizjali tiegħu, ikkawżata minn bidliet fl-attitudni tal-vettura minħabba t-tagħbija.
 2. ID-DEFINIZZJONIJIET
 L-inklinazzjoni inizjali
 2.1.1. L-inklinazzjoni inizjali ddikjarata
 Il-valur ta’ l-inklinazzjoni inizjali tar-raġġ baxx speċifikata mill-manifattur tal-vettura bil-mutur li jservi bħala valur ta’ referenza għall-kalkolu tal-varjazzjonijiet permissibbli.
 2.1.2. L-inklinazzjoni inizjali mkejla
 Il-valur intermedju ta’ l-inklinazzjoni tar-raġġ baxx jew ta’ l-inklinazzjoni tal-vettura mkejla bil-vettura fil-kundizzjoni Nru. 1, kif ġie ddefinit fl-Anness 5, għall-kategorija tal-vettura li qed tiġi ttestjata. Isservi bħala valur ta’ referenza għall-valutazzjoni tal-varjazzjonijiet fl-inklinazzjoni tar-raġġ hekk kif tvarja t-tagħbija.
 2.2. L-inklinazzjoni tar-raġġ baxx
 Tista’ tkun iddefinita kif ġej:
 jew bħala l-angolu, espress f’milliradians, bejn id-direzzjoni tar-raġġ lejn punt karatteristiku fuq il-parti orizzontali tal-punt ta’ waqfien fid-distribuzzjoni mûdwala tal-bozza ta’ quddiem u l-pjan orizzontali,
 jew bit-tanġent ta’ dak l-angolu, espress f’perċentwal ta’ inklinazzjoni, ladaraba l-angolu huma żgħar (għal dawn l-angoli ż-żgħar, 1 fil-mija huwa daqs 10 mrad).
 Jekk l-inklinazzjoni tiġi espressa f’perċentwal ta’ inklinazzjoni, tista’ tkun ikkalkolata permezz tal-formula li ġejja:
 fejn:
 h1
 hija l-għoli ’l fuq mill-art, f’millimetri, tal-punt karatteristiku li ssemma aktar ’il fuq, imkejjel fuq skrin vertikali perpendikulari għall-pjan lonġitudinali medjan tal-vettura, imqiegħed f’distanza orizzontali L.
 h2
 hija l-għoli ’il fuq mill-art, f’millimetri, taċ-ċentru ta’ referenza (li jitqies bħala l-oriġini nominali tal-punt karatteristiku magħżul f’h1):
 L
 hija d-distanza, f’millimetri, mill-iskrin saċ-ċentru ta’ referenza.
 Il-valuri negattivi juru inklinazzjoni ’l isfel (ara l-figura 1).
 Il-valuri pożittivi juru inklinazzjoni ’l fuq.
 Figura 1
 L-inklinazzjoni ’l isfel tar-raġġ baxx ta’ vettura tal-kategorija M1
 Noti:
 1.
 Dan id-disinn jirrapprenta vettura tal-kategorija M1, imma l-prinċipju li jintwera japplika ugwalment għal vetturi ta’ kategoriji oħra.
 2.
 Fejn il-vettura ma tinkorporax sistema ta’ nvellar tal-bozoz ta’ quddiem, il-varjazzjoni fl-inklinazzjoni tar-raġġ baxx hija identika għall-varjazzjoni fl-inklinazzjoni tal-vettura nfisha.
 3. IL-KUNDIZZJONIJIET TAL-KEJL
 3.1. Jekk tintuża spezzjoni viżwali tad-disinn tar-raġġ baxx fuq l-iskrin jew jintuża metodu fotometriku, il-kejl għandu jsir f’ambjent mudlam (pereżempju, kamra mudlama) ta’ erja biżżejjed biex il-vettura u l-iskrin jkunu jistgħu jitqiegħdu kif jintwera fil-figura 1. Iċ-ċentri ta’ referenza tal-bozoz ta’ quddiem għandhom ikunu f’distanza mill-iskrin ta’ mill-inqas 10 m.
 3.2. L-art li fuqha jsir il-kejl għandha tkun kemm jista’ jkun possibbli ċatta u orizzontali, sabiex ir-riproduċibilità tal-kejl ta’ l-inklinazzjoni tar-raġġ baxx tkun assigurata bi preċiżjoni ta’ ±0,5 mrad (inklinazzjoni ta’ ±0,05 fil-mija).
 3.3. Jekk jintuża skrin, l-immarkar, il-pożizzjoni u l-orjentazzjoni tiegħu b’relazzjoni għall-art u għall-pjan medjan lonġitudinali tal-vettura, għandhom ikunu tali r-riproduċibilità tal-kejl ta’ l-inklinazzjoni tar-raġġ baxx tista’ tkun assigurata bi preċiżjoni ta’ ±0,5 mrad (inklinazzjoni ta’ ±0,05 fil-mija).
 3.4. Waqt il-kejl, it-temperatura ambjentali għandha tkun ta’ bejn l-10 u t-30 °C.
 4. IL-PREPARAZZJONI TAL-VETTURA
 4.1. Il-kejl għandu jsir fuq vettura li vvjaġġat distanza ta’ bejn l-1 000 km u l-10 000 km, preferibbilment 5 000 km.
 4.2. It-tajers għandhom jintefħu għall-pressjoni ta’ tagħbija sħiħa speċifikata mill-manifattur tal-vettura. Il-vettura għandha timtela għalkollox mill-ġdid (fjuwil, ilma, żejt) u tkun mgħammra bl-aċċessorji u bl-għodod kollha speċifikati mill-manifattur. Il-mili għalkollox mill-ġdid bil-fjuwil jfisser li t-tank tal-fjuwil irid jimtela mhux inqas minn 90 fil-mija ta’ kemm jesa.
 4.3. Il-vettura għandu jkollha l-brejk ta’ l-ipparkjar mhux inġaġġjat u l-gerboks fin-newtrali.
 4.4. Il-vettura għandha tkun ikkundizzjonata għal mill-inqas 8 sigħat fit-temperatura speċifikata fil-paragrafu 3.4. t’aktar ’il fuq.
 4.5. Jekk jintuża metodu fotometriku jew viżiv, sabiex ikun iffaċilitat il-kejl, fuq il-vettura li qed tiġi ttestjata preferibbilment għandhom jiġu installati bozoz ta’ quddiem b’punt ta’ waqfien tar-raġġ baxx iddefinit sew. Biex jinkiseb qari aktar preċiż huma permessi mezzi oħra (pereżempju, it-tneħħija tal-lenti tal-bozza ta’ quddiem).
 5. IL-PROĊEDURA TAT-TEST
 Ġenerali
 Il-varjazzjonijiet jew f’inklinazzjoni tar-raġġ baxx jew fl-inklinazzjoni tal-vettura, jiddependi mill-metodu magħżul, għandhom jitkejlu separatament għal kull naħa tal-vettura. Ir-riżultati miksuba kemm mill-bozoz ta’ quddiem tal-lemin u kemm minn dawk tax-xellug fil-kundizzjonijiet tat-tagħbija kollha li ġew speċifikati fl-Anness 5, għandhom ikunu fi ħdan il-limiti li ġew stabbilit fil-paragrafu 5.5. t’aktar ’l isfel. It-tagħbija għandha tkun applikata bil-mod il-mod mingħajr ma l-vettura tkun soġġetta għal xokkijiet eċċessivi.
 5.1.1. Fejn titwaħħal AFS, il-kejl għandu jsir meta l-AFS tkun fl-istat newtrali tagħha.
 Id-determinazzjoni ta’ l-inklinazzjoni inizjali mkejla
 Il-vettura għandha tkun ippreparata kif ġie speċifikat fil-paragrafu 4. t’aktar ’il fuq u tkun mgħobbija kif ġie speċifikat fl-Anness 5 (l-ewwel kundizzjoni tat-tagħbija tal-kategorija tal-vettura rispettiva). Qabel kull kejl, il-vettura għandha tkun imbandla kif ġie speċifikat fil-paragrafu 5.4. t’aktar ’l isfel. Il-kejl għandu jsir tliet darbiet.
 5.2.1. Jekk l-ebda wieħed mit-tliet riżultati mkejla ma jvarja b’aktar minn 2mrad (inklinazzjoni ta’ 0,2 fil-mija) mill-valur aritmetiku intermedju tar-riżultati, dak il-valur intermedju għandu jkun ir-riżultat finali.
 5.2.2. Jekk kwalunkwe qies ivarja mill-valur aritmetiku intermedju tar-riżultati b’aktar minn 2 mrad (inklinazzjoni ta’ 0,2 fil-mija), għandha titieħed serje oħra ta’ 10 qisien, fejn il-valur aritmetiku intermedju tagħhom għandu jkun ir-riżultat finali.
 5.3. Il-metodi tal-kejl
 Jista’ jintuża kwalunkwe metodu biex jitkejlu l-varjazzjonijiet ta’ l-inklinazzjoni sakemm il-qari jkun preċiż fi ħdan ±0,2 mrad (inklinazzjoni ta’ ±0,02 fil-mija).
 It-trattament tal-vettura f’kull kundizzjoni ta’ tagħbija
 Is-suspenxin tal-vettura u kwalunkwe parti oħra li huwa probabbli li se taffetwa l-inklinazzjoni tar-raġġ baxx għandha tkun attivata skond il-metodi li ġew deskritti aktar ’l isfel.
 Madanakollu, l-awtoritajiet tekniċi u l-manifatturi jistgħu jipproponu b’mod konġunt metodi oħra (jew sperimentali jew ibbażati fuq kalkoli), speċjalment meta t-test jagħti problemi partikolari, sakemm kalkoli ta’ din ix-xorta jkunu validi b’mod ċar.
 5.4.1. Il-vetturi tal-kategorija M1 b’suspenxin konvenzjonali
 Bil-vettura wieqfa fis-sit tal-kejl u, jekk ikun meħtieġ, bir-roti jistrieħu fuq pjattaformi bir-roti (li jridu jintużaw jekk in-nuqqas tagħhom iwassal għal restrizzjoni tal-moviment tas-suspenxin li huwa probabbli li jaffetwaw r-riżultati tal-kejl), bandal il-vettura għal mill-inqas tliet ċikli kompluti, fejn għal kull ċiklu, l-ewwel it-tarf ta’ wara u mbagħad it-tarf ta’ quddiem tal-vettura jiġi mbuttat ’l isfel.
 Is-sekwenza tat-tbandiil għandha tintemm meta jkun ikkompletat iċ-ċiklu. Qabel ma jsir il-kejl, il-vettura għandha titħalla tieqaf tiċċaqlaq waħidha. Minflok ma jintużaw pjattaformi bir-roti, l-istess effett jista’ jinkiseb billi l-vettura tiġi mċaqilqa lura u ’l quddiem għal mill-inqas tidwira kompluta ta’ rota.
 Il-vetturi tal-kategoriji M2, M3 u N b’suspenxin konvenzjonali
 5.4.2.1. Jekk il-metodu tat-trattament għall-vetturi tal-kategorija M1 li ġie deskritt fil-paragrafu 5.4.1. ma jkunx possibbli, jista’ jintuża l-metodu li ġie deskritt fil-paragrafu 5.4.2.2. jew 5.4.2.3.
 5.4.2.2. Bil-vettura wieqfa fis-sit tal-kejl u bir-roti ma’ l-art, bandal il-vettura billi temporanjament tvarja t-tagħbija.
 5.4.2.3. Bil-vettura wieqfa fis-sit tal-kejl u bir-roti ma’ l-art, attiva s-suspenxin tal-vettura u l-partijiet l-oħra kollha li jistgħu jaffetwaw l-inklinazzjoni tar-raġġ baxx billi jintuża apparat tal-vibrazzjoni. Dan jista’ jkun pjattaforma li tivvibra li fuqha jistrieħu r-roti.
 5.4.3. Il-vetturi b’suspenxin mhux konvenzjonali, fejn il-magna trid tkun qed taħdem.
 Qabel ma jsir kwalunkwe kejl stenna sakemm il-vettura tkun assumiet l-attitudni finali tagħha bil-magna taħdem.
 Il-kejl
 Il-varjazzjoni ta’ l-inklinazzjoni tar-raġġ baxx għandha tkun ivvalutata għal kull waħda mill-kundizzjonijiet tat-tagħbija differenti b’relazzjoni għall-inklinazzjoni inizjali mkejla li ġiet iddeterminata skond il-paragrafu 5.2. t’aktar ’il fuq.
 Jekk il-vettura tkun mgħammra b’sistema ta’ nvellar tal-bozoz ta’ quddiem, din ta’ l-aħħar għandha tkun aġġustata għall-pożizzjonijiet li ġew speċifikati mill-manifattur għal kundizzjonijiet tat-tagħbija partikolari (skond l-Anness 5).
 5.5.1. L-ewwelnett, għandu jsir kejl wieħed f’kull kundizzjoni tat-tagħbija. Ir-rekwiżiti għandhom jiġu sodisfatti jekk, għall-kundizzjonijiet tat-tagħbija kollha, il-varjazzjoni fl-inklinazzjoni tkun fi ħdan il-limiti kkalkulati (pereżempju, fi ħdan id-differenza bejn l-inklinazzjoni inizjali ddikjarata u l-limiti t’isfel u ta’ fuq li ġew speċifikati għall-approvazzjoni) b’marġni tas-sikurezza ta’ 4 mrad (inklinazzjoni ta’ 0,4 fil-mija).
 5.5.2. Jekk ir-riżultat(i) ta’ kwalunkwe kejl ma jkunx(jkunux) fi ħdan il-marġni tas-sikurezza indikat fil-paragrafu 5.5.1. jew jeċċedi(u) l-valuri ta’ limitu, għandhom jittieħdu tliet qisien oħra fil-kundizzjonijiet tat-tagħbija li jikkorrispondu għal dan(dawn) ir-riżultat(i) kif ġie speċifikat fil-paragrafu 5.5.3.
 Għal kull waħda mill-kundizzjonijiet tat-tagħbija t’aktar ’il fuq:
 5.5.3.1. Jekk l-ebda wieħed mit-tliet riżultati mkejla ma jvarja b’aktar minn 2 mrad (inklinazzjoni ta’ 0,2 fil-mija) mill-valur aritmetiku intermedju tar-riżultati, dak il-valur intermedju għandu jkun ir-riżultat finali.
 5.5.3.2. Jekk kwalunkwe qies ivarja mill-valur aritmetiku intermedju tar-riżultati b’aktar minn 2 mrad (inklinazzjoni ta’ 0,2 fil-mija), għandhom jittieħdu serje oħra ta’ 10 qisien, li l-valur aritmetiku intermedju tagħhom għandu jkun ir-riżultat finali.
 5.5.3.3. Jekk vettura tkun mgħammra b’sistema ta’ nvellar tal-bozoz ta’ quddiem awtomatika, li għandha sekwenza ta’ istereżi inerenti, ir-riżultati medji fil-quċċata u fil-qiegħ tas-sekwenza ta’ istereżi għandhom jitqiesu bħala valuri sinifikanti.
 Dan il-kejl kollu għandu jsir skond il-paragrafi 5.5.3.1. u 5.5.3.2.
 5.5.4. Ir-rekwiżiti jkunu ġew sodisfatti, jekk, fil-kundizzjonijiet tat-tagħbija kollha, il-varjazzjoni bejn l-inklinazzjoni inizjali mkejla li ġiet iddeterminata skond il-paragrafu 5.2. u l-inklinazzjoni mkejla f’kull kundizzjoni tat-tagħbija hija inqas mill-valuri kkalkulati fil-paragrafu 5.5.1. (mingħajr marġni ta’ sikurezza).
 5.5.5. Jekk jinqabeż wieħed biss mil-limiti ta’ varjazzjoni kkalkulati ta’ fuq jew t’isfel, il-manifattur għandu jitħalla jagħżel valur differenti għall-inklinazzjoni inizjali ddikjarata, fi ħdan il-limiti speċifikati għall-approvazzjoni.
 ANNESS 7
 L-indikazzjoni ta’ l-inklinazzjoni ’l isfel tal-punt ta’ waqfien tal-bozza għaċ-ċpar fuq quddiem li tissemma fil-paragrafu 6.2.6.1.1. ta’ dan ir-Regolament
 EŻEMPJU 1
 Id-daqs tas-simbolu u tal-karattri jitħalla għad-diskrezzjoni tal-manifattur.
 EŻEMPJU 2
 Id-daqs tas-simbolu u tal-karattri jitħalla għad-diskrezzjoni tal-manifattur.
 ANNESS 8
 Il-kontrolli għall-apparati ta’ nvellar tal-bozoz ta’ quddiem li jissemmew fil-paragrafu 6.2.6.2.2. ta’ dan ir-regolament
 1. L-ispeċifikazzjonijiet
 Fil-każijiet kollha, l-inklinazzjoni ’l isfel tar-raġġ baxx trid tkun prodotta f’wieħed mill-modi li ġejjin:
 (a)
 billi kontroll jiġi mċaqlaq ’l isfel jew lejn ix-xellug;
 (b)
 billi kontroll jiddawwar f’direzzjoni kontra l-arloġġ;
 (c)
 billi tingħafas buttuna (kontroll li jiġi mbuttat-jinġibed).
 Jekk biex ikun aġġustat ir-raġġ jintużaw diversi buttuni, il-buttuna li tagħti l-akbar inklinazzjoni ’l isfel trid tkun installata fuq ix-xellug jew taħt il-buttuna(i) għal pożizzjonijiet oħra tar-raġġ baxx.
 Kontroll rotatorju li jiġi installat mit-tarf jew bit-tarf biss viżibbli, għandu jsegwi l-prinċipji operattivi ta’ kontroll tat-tipi (a) jew (c).
 1.1.1. Dan il-kontroll irid ikollu fuqu simboli li jindikaw b’mod ċar il-movimenti li jikkorrispondu għall-inklinazzjoni ’l isfel u ’l fuq tar-raġġ baxx.
 1.2. Il-pożizzjoni “0” tikkorrispondi għall-inklinazzjoni inizjali skond il-paragrafu 6.2.6.1.1. ta’ dan ir-Regolament.
 1.3. Il-pożizzjoni “0”, li skond il-paragrafu 6.2.6.2.2. ta’ dan ir-Regolament trid tkun “pożizzjoni ta’ waqfien”, mhemmx għalfejn trid tkun fi tmiem l-iskala.
 1.4. Il-marki li jintużaw fuq kontroll iridu jiġu spjegati fil-manwal tas-sid.
 Is-simboli li ġejjin biss jistgħu jintużaw biex ikunu identifikati l-kontrolli:
 Is-simboli li jagħmlu użu minn ħames linji minflok erbgħa jistgħu jintużaw ukoll
 EŻEMPJU 1
 EŻEMPJU 2
 EŻEMPJU 3
 ANNESS 9
 Il-kontroll tal-konformità tal-produzzjoni
 1. IT-TESTIJIET
 1.1. Il-pożizzjoni tal-bozoz
 Il-pożizzjoni tal-bozoz, kif iddefinita fil-paragrafu 2.7. ta’ dan ir-Regolament, fil-wisa’, fl-għoli u fit-tul għandha tkun ikkontrollata skond ir-rekwiżiti ġenerali stabbiliti fil-paragrafi 2.8. sa 2.10., 2.14. u 5.4. ta’ dan ir-Regolament.
 Il-valuri mkejla għad-distanzi għandhom ikunu tali li jiġu sodisfatti l-ispeċifikazzjonijiet individwali applikabbli għal kull bozza.
 Il-viżibilità tal-bozoz
 1.2.1. L-angoli tal-viżibilità ġeometrika għandhom ikunu kkontrollati skond il-paragrafu 2.13. ta’ dan ir-Regolament.
 Il-valuri mkejla għall-angoli għandhom ikunu tali li jiġu sodisfatti l-ispeċifikazzjonijiet individwali applikabbli għal kull bozza ħlief li l-limiti ta’ l-angoli jista’ jkollhom konċessjoni li tikkorrispondi għall-varjazzjoni ta’ ±3o permessa fil-paragrafu 5.3. għall-immuntar ta’ l-apparati tas-sinjali bid-dawl.
 1.2.2. Il-viżibilità tad-dawl aħmar ’il quddiem u tad-dawl abjad lura għandhom ikunu kkontrollati skond il-paragrafu 5.10. ta’ dan ir-Regolament.
 L-allinjament tal-bozoz ta’ quddiem b’raġġ baxx ’il quddiem
 1.3.1. L-inklinazzjoni inizjali ’l isfel
 L-inklinazzjoni inizjali ’l isfel tal-punt ta’ waqfien tar-raġġ baxx għandha tkun iffissata għall-figura miksija b’folji tal-metall kif meħtieġ u muri fl-Anness 7.
 Inkella, il-manifattur għandu jiffissa l-mira inizjali għal figura li tkun differenti mill-figura miksija b’folji tal-metall fejn jista’ jintwera li tkun rappreżentattiva tat-tip approvat meta ttestjata skond il-proċeduri li jinsabu fl-Anness 6 u b’mod paratikolari fil-paragrafu 4.1.
 Il-varjazzjoni ta’ l-inklinazzjoni bit-tagħbija
 Il-varjazzjoni ta’ l-inklinazzjoni ’l isfel tar-raġġ baxx bħala funzjoni tal-kundizzjonijiet tat-tagħbija li ġew speċifikati fi ħdan din it-taqsima għandhom jibqgħu fi ħdan il-firxa:
 0,2 fil-mija sa 2,8 fil-mija
 għal għoli ta’ mmuntar ta’ bozza ta’ quddiem h < 0,8;
 0,2 fil-mija sa 2,8 fil-mija
 għal għoli ta’ mmuntar ta’ bozza ta’ quddiem 0,8 ≤ h ≤ 1,0; jew
 0,7 fil-mija sa 3,3 fil-mija
 (skond il-firxa fil-mira magħżula mill-manifattur fl-approvazzjoni);
 0,7 fil-mija sa 3,3 fil-mija
 għal għoli ta’ mmuntar ta’ bozza ta’ quddiem 1,0 < h ≤ 1,2 m;
 1,2 fil-mija sa 3,8 fil-mija
 għal għoli ta’ mmuntar ta’ bozza ta’ quddiem h > 1,2 m.
 Kif ġie indikat fl-Anness 5 għal dan ir-Regolament, għal kull sistema li ġiet aġġustata skond dan, l-istati tat-tagħbija li għandhom jintużaw għandhom ikunu kif ġej.
 1.3.2.1. Il-vetturi fil-kategorija M1:
 Il-paragrafu 2.1.1.1.
 Il-paragrafu 2.1.1.6. fejn jitqies
 Il-paragrafu 2.1.2.
 1.3.2.2. Il-vetturi fil-kategoriji M2 u M3:
 Il-paragrafu 2.2.1.
 Il-paragrafu 2.2.2.
 1.3.2.3. Il-vetturi fil-kategorija N b’superfiċji ta’ tagħbija:
 Il-paragrafu 2.3.1.1.
 Il-paragrafu 2.3.1.2.
 Il-vetturi fil-kategorija N mingħajr superfiċji ta’ tagħbija:
 1.3.2.4.1. Il-vetturi li jiġbdu għas-semi-trejlers:
 Il-paragrafu 2.4.1.1.
 Il-paragrafu 2.4.1.2.
 1.3.2.4.2. Il-vetturi li jiġbdu għat-trejlers:
 Il-paragrafu 2.4.2.1.
 Il-paragrafu 2.4.2.2.
 1.4. Il-konnessjonijiet elettriċi u t-tell-tales
 Il-konnessjonijiet elettriċi għandhom jiġu kkontrollati billi tinxtegħel kull bozza konnessa mas-sistema elettrika tal-vettura.
 Il-bozoz u t-tell-tales għandhom jaħdmu skond id-dispożizzjonijiet stabbiliti fil-paragrafi 5.11. sa 5.14. ta’ dan ir-Regolament u bl-ispeċifikazzjonijiet individwali applikabbli għal kull bozza.
 L-intensitajiet tad-dawl
 1.5.1. Il-bozoz ta’ quddiem b’raġġ ewlieni
 L-intensità aggregata massima tal-bozoz ta’ quddiem b’raġġ ewlieni għandha tkun ikkontrollata permezz tal-proċedura li ġiet deskritta fil-paragrafu 6.1.9.2. ta’ dan ir-Regolament. Il-valur miksub għandu jkun tali li jiġi sodisfatt ir-rekwiżiti fil-paragrafu 6.1.9.1. ta’ dan ir-Regolament.
 1.6. Il-preżenza, in-numru, il-kulur, l-arranġament u, fejn ikun applikabbli, il-kategorija tal-bozoz għandhom ikunu kkontrollati permezz ta’ spezzjoni viżiva tal-bozoz u ta’ l-immarkar tagħhom.
 Dawn għandhom ikunu tali li jiġu sodisfatti r-rekwiżiti stabbiliti fil-paragrafi 5.15. and 5.16. kif ukoll l-ispeċifikazzjonijiet individwali applikabbli għal kull bozza.
 ANNESS 10
 Eżempji ta’ għażliet ta’ sorsi tad-dawl
 ANNESS 11
 Il-viżibilità ta’ l-immarkar biex jolqot l-għajn fuq wara u fuq il-ġenb tal-vettura
 (ara l-paragrafu 6.21.5. ta’ dan ir-Regolament)
 FIGURA 1
 FIGURA 2